VENDIM
Nr. 231, datë 17.4.2025

PËR MIRATIMIN E REKOMANDIMEVE PRIORITARE NË LUFTËN KUNDËR KRIMINALITETIT, PËR VITIN 2025

Në mbështetje të nenit 100 të Kushtetutës, të nenit 103, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë”, të ndryshuar, dhe të pikës 32, të nenit 6, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar, me propozimin e ministrit të Drejtësisë, Këshilli i Ministrave

VENDOSI:

1. Miratimin e rekomandimeve prioritare në luftën kundër kriminalitetit, për vitin 2025, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohet ministri i Drejtësisë t’i bëjë të njohura rekomandimet, në përputhje me parashikimet e pikës 3, të nenit 103, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë”, të ndryshuar.
3. Ngarkohet ministri i Drejtësisë të hartojë metodologjinë për mënyrën e vlerësimit të këtyre rekomandimeve dhe të ndjekë në vazhdimësi mënyrën e zbatimit të tyre, sipas legjislacionit në fuqi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

Tiranë, mars 2025

1. HYRJA
Mbështetur në nenin 103, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë”, të ndryshuar, janë ka përgatitur rekomandimet prioritare të Këshillit të Ministrave për Prokurorin e Përgjithshëm në luftën kundër kriminalitetit, për vitin 2025.
Pavarësia e sistemit të drejtësisë ka qenë një nga problematikat kryesore të sistemit dhe një prej objektivave kryesorë të reformës në drejtësi. Gjatë viteve të fundit, kjo reformë ka sjellë një sërë ndryshimesh të rëndësishme, duke përfshirë: riorganizimin e sistemit gjyqësor (përfshirë edhe prokurorinë), forcimin e institucioneve të pavarura të reja, përmirësimin e standardeve për emërimin dhe promovimin e gjyqtarëve dhe prokurorëve, si dhe rritjen e transparencës në administrimin e drejtësisë.
Roli i prokurorisë në procesin e rregullt ligjor është thelbësor për sigurimin e drejtësisë dhe për mbrojtjen e interesit publik. Forcimi i këtij sistemi është një hap i domosdoshëm për të garantuar që proceset gjyqësore të jenë të drejta, transparente dhe të bazuara në ligj. Prokuroria ka përgjegjësinë të hetojë dhe ndjekë penalisht krimet, duke siguruar që ata që shkelin ligjin të përballen me pasojat e veprimeve të tyre.
Nëpërmjet forcimit të sistemit të prokurorisë, rritet kapaciteti për të hetuar dhe për të ndjekur penalisht çështje komplekse e të ndjeshme të kriminalitetit, duke kontribuar kështu në një shoqëri më të drejtë dhe të barabartë. Për më tepër, prokuroria luan një rol kyç në sigurimin e mbrojtjes së të drejtave të viktimave dhe të të akuzuarve, duke siguruar që proceset të zhvillohen në mënyrë të balancuar dhe të drejtë. Kjo është e domosdoshme për ruajtjen e besimit të qytetarëve në sistemin e drejtësisë dhe për forcimin e sundimit të ligjit.
Në mbështetje të kuadrit ligjor në fuqi, si dhe në vijim të praktikës ligjore, administrative dhe institucionale, të konsoliduar tashmë prej rreth 20 vjetësh, Ministria e Drejtësisë ka mbështetur veprimtarinë dhe organizimin e organit të prokurorisë.
Për këtë vit, rekomandimet fokusohen në 8 fusha kryesore, si më poshtë vijon:
1. Sundimi i ligjit dhe të drejtat e njeriut në qendër të punës së prokurorisë;
2. Forcimi i luftës kundër kriminalitetit;
3. Integriteti, përgjegjshmëria dhe transparenca e veprimtarisë së prokurorëve dhe zyrave të prokurorisë;
4. Sigurimi i eficiencës dhe ngritja e kapaciteteve institucionale;
5. Përdorimi i metodave bashkëkohore të hetimit;
6. Bashkëpunimi me Ministrinë e Drejtësisë;
7. Bashkëpunimi ndërinstitucional;
8. Bashkëpunimi ndërkombëtar.
Në këtë kuadër, rekomandimet për vitin 2025, në luftën kundër kriminalitetit janë të mbështetura në një gamë dokumentesh strategjike, si dhe në aktet ligjore dhe nënligjore që rregullojnë funksionimin e secilës hallkë të sistemit të drejtësisë. Këto dokumente synojnë koordinimin dhe bashkërendimin e masave për të arritur rezultate konkrete që të ndihen si përmirësime të prekshme për sistemin, por edhe për qytetarët. 
Po kështu, Ministria e Drejtësisë ka vazhduar të ndjekë zbatimin e rekomandimeve të vitit 2024, duke i analizuar dhe vlerësuar ato, ndërkohë që problematikat e dala nga ky proces kanë shërbyer si bazë për hartimin e rekomandimeve konkrete, për vitin 2025. 
2. METODOLOGJIA PËR HARTIMIN E REKOMANDIMEVE
Për të siguruar një qasje të strukturuar, të arsyetuar dhe të zbatueshme në hartimin e rekomandimeve prioritare për sistemin e drejtësisë penale, metodologjia e përdorur për përgatitjen e rekomandimeve prioritare 2025, u mbështet në disa shtylla themelore: analizën e kontekstit ligjor dhe institucional, përdorimin e burimeve të shumëfishta të të dhënave, përfshirjen e aktorëve institucionalë, si dhe mbështetjen në standarde ndërkombëtare.
1. Analiza juridike dhe institucionale
Procesi metodologjik nisi me një analizë të thelluar të kuadrit ligjor në fuqi, përfshirë Kushtetutën, Kodin Penal, Kodin e Procedurës Penale, ligjet për funksionimin e prokurorisë dhe institucionet e posaçme antikorrupsion dhe kundër krimit të organizuar, si dhe ligjin për funksionimin e Ministrisë së Drejtësisë. Analiza pasqyron, gjithashtu, praktikën e zbatimit të ligjit dhe identifikon problematikat në zbatimin e normës ligjore.
2. Mbështetja në burime të ndryshme informacioni dhe evidencë të matshme
Hartimi i rekomandimeve bazohet në të dhëna statistikore të dërguara nga Prokuroria e Përgjithshme dhe SPAK-u, sipas aneksit 1, të këtij dokumenti “Analizë krahasuese 2023–2024”, aneksit 2 “Ashpërsimi i dënimit”, aneksit 3, “Analiza mbi të cilën janë bazuar rekomandimet 2025”. Gjithashtu, për hartimin e rekomandimeve janë marrë në konsideratë raportet ndërkombëtare dhe legjislacioni i vendeve të huaja. Kjo përfshin tregues, si: numri i procedimeve të reja, hetimet e përfunduara, masat e sigurimit të aplikuara, sekuestrimet e realizuara dhe numrin e dërgimeve për gjykim. Gjithashtu, gjatë hartimit të këtij dokumenti janë mbajtur në konsideratë dhe janë përdorur raportet e BE-së, SHBA-së, GRECO-s, MONEYVAL-it, aktorëve të shoqërisë civile, si dhe analiza e bërë nga një ekspert i fushës penale me eksperiencë shumëvjeçare në këtë drejtim. 
3. Bashkëpunimi ndërinstitucional dhe shkëmbimi i informacionit
Një komponent thelbësor është përfshirja e aktorëve institucionalë në procesin e hartimit përmes shkëmbimit të informacionit, si: Prokurorisë së Përgjithshme, SPAK-ut, Ministrisë së Drejtësisë, ministrive të linjës dhe institucioneve të tjera, të cilat kanë dërguar të dhëna e rekomandime për analizën e situatës aktuale, në të cilat janë mbështetur dhe hartuar këto rekomandime.
4. Qasje me fokus në të drejtat e njeriut dhe efikasitetin institucional
Rekomandimet prioritare janë konceptuar në funksion të një qasjeje gjithëpërfshirëse që vendos në qendër respektimin e të drejtave dhe lirive themelore të njeriut, dhe konsolidimin e shtetit të së drejtës si parim udhëheqës në punën e organeve të ndjekjes penale. Çdo rekomandim synon të fuqizojë sundimin e ligjit nëpërmjet: forcimit të luftës kundër kriminalitetit; rritjes së integritetit, përgjegjshmërisë dhe transparencës në veprimtarinë e prokurorëve dhe strukturave përkatëse; sigurimit të efikasitetit dhe ngritjes së kapaciteteve institucionale; si dhe përdorimit të metodave bashkëkohore të hetimit penal.
Këto rekomandime theksojnë rëndësinë e zhvillimit të hetimeve dhe procedurave të tjera, në përputhje me parimet e ligjshmërisë, proporcionalitetit dhe mbrojtjes efektive të të drejtave themelore. Ato përforcojnë nevojën për bashkëpunim të qëndrueshëm me Ministrinë e Drejtësisë, me aktorët institucionalë brenda vendit dhe partnerët ndërkombëtarë, si elemente kyçe për garantimin e një sistemi të drejtësisë funksional, transparent dhe të drejtë.
5. Struktura e formulimit të rekomandimeve
Rekomandimet janë të hartuara duke u bazuar në 8 fusha kryesore rekomandimesh, të cilat zbërthehen në nënkomponentë për të siguruar që ato të jenë të zbatueshme, të monitorueshme dhe të vlerësueshme.
3. DOKUMENTET DHE LEGJISLACIONI I PËRDORUR PËR HARTIMIN E REKOMANDIMEVE
3.1 Raportet
Komisioni i BE-së, raporti i Shqipërisë 2024, Bruksel, 30.10.2024, SWD(2024) 690 përfundimtar;
Komisioni i BE-së, 2024 raporti i sundimit të ligjit: kapitulli i shtetit mbi situatën e shtetit të së drejtës në Shqipëri, Bruksel, 24.7.2024, SWD(2024) 828 përfundimtar;
Programi i qeverisë 2021–2025;
Raporti i shqyrtimit të Shqipërisë 2023, Cluster 1, Bazat;
Komisioni Evropian, raport i Shqipërisë për 2023-shin, Bruksel, 8.11.2023 SWD (2023) 690 përfundimtar;
Zbatimi i Konventës kundër Ryshfetit të OECD, faza 4 e ndjekjes së raportit 2-vjeçar: Itali 2024;
Raportet e shteteve për mbi praktikat e të drejtave të njeriut, 2023: Shqipëri, Departamenti i Shtetit i SHBA-së;
Vlerësim i performancës: Matja e efektshmërisë, monitorimi i progresit, shtimi i llogaridhënies së Prokurorisë së Posaçme (SPAK) dhe Gjykatave kundër Korrupsionit dhe Krimit të Organizuar (2020–2023), Raporti i katërt i vlerësimit, Qendra për Studimin e Demokracisë dhe Qeverisjes (CSDG);
Projekti Drejtësia Botërore 2023;
Projekti Drejtësia Botërore 2022;
Gjetjet e ekspertit nëpërmjet raportit për hartimin e rekomandimeve prioritare, për vitin 2025– 2026, mbi luftën kundër krimit dhe metodologjia për vlerësimin, dhe monitorimin e vazhdueshëm të zbatimit të rekomandimeve prioritare, bazuar mbi kritere të përcaktuara qartë dhe të matshme. 
3.2 Rekomandimet dhe Politikat 
Rekomandimet prioritare të Këshillit të Ministrave 2024;
Rekomandimet prioritare të Këshillit të Ministrave 2023;
Urdhri nr. 818, datë 3.9.2024, për miratimin e dokumentit “Plani strategjik 2024–2027 për Prokurorinë e Posaçme Kundër Korrupsionit dhe Krimit të Organizuar”.
3.3 Legjislacioni i Shqipërisë
Kushtetuta e Republikës së Shqipërisë, ligji nr. 8417, datë 21.10.1998, i ndryshuar;
Kodi i Procedurës Penale të Republikës së Shqipërisë;
Kodi Penal i Republikës së Shqipërisë;
Ligji nr. 95/2016, “Për organizimin dhe funksionimin e institucioneve për luftën ndaj korrupsionit dhe krimit të organizuar”, i ndryshuar;
Ligji nr. 96/2016, “Për statusin e gjyqtarëve dhe prokurorëve në Republikën e Shqipërisë”, i ndryshuar;
Ligji nr. 97/2016, “Për organizimin dhe funksionimin e prokurorisë në Republikën e Shqipërisë”, i ndryshuar;
Ligji nr. 115/2016, “Për organet e qeverisjes së sistemit të drejtësisë”, i ndryshuar;
Ligji nr. 25/2019, “Për organizimin dhe funksionimin e Policisë Gjyqësore”, i ndryshuar;
Strategjia Ndërsektoriale e Drejtësisë 2024–2030 dhe plani i saj i veprimit;
Plani i veprimit 2024–2026, në zbatim të Strategjisë Ndërsektoriale kundër Korrupsionit 2024–2030;
Strategjia kundër Krimit të Organizuar dhe Krimeve të Rënda 2021–2025;
Strategjia Ndërsektoriale e Drejtësisë për të Mitur dhe plani i veprimit 2022–2026.
3.4 Rezoluta
Vendim i Kuvendit për vlerësimin e veprimtarisë së Prokurorisë së Përgjithshme gjatë vitit 2023, datë 25.7.2024.
Vendim i Kuvendit për vlerësimin e veprimtarisë së Prokurorisë së Përgjithshme gjatë vitit 2022, datë 6.7.2023.
Rezolutë e Kuvendit për vlerësimin e veprimtarisë së Strukturës së Posaçme kundër Korrupsionit dhe Krimit të Organizuar, për vitin 2023, datë 25.7.2024.
Vendim i Kuvendit për vlerësimin e veprimtarisë së Strukturës së Posaçme Kundër Korrupsionit dhe Krimit të Organizuar për vitin 2022, datë 6.7.2023.
3.5 Legjislacioni dhe politikat e huaja
Ligji i Mbretërisë së Bashkuar për të ardhurat nga krimi 2002;
Akti i ryshfetit të MB-së 2010;
Akti i Drejtësisë Penale 1987;
Ligji për praktikat e huaja korruptive të SHBA-së;
Zyra e Brendshme e Mbretërisë së Bashkuar dhe Ministria e Drejtësisë, shkëmbimi i të dhënave për udhëzimet e sistemit të Drejtësisë Penale, tetor 2023;
Shërbimi i Prokurorisë së Kurorës, Zyra e Pavarur e Udhëzuesit të Prokurorisë për Sjelljen e Policisë;
Mbrojtja për sinjalizuesit: Kuadri ligjor dhe i politikave për mbrojtjen e personave që raportojnë shkelje të ligjit të Unionit.
3.6 Traktate dhe udhëzime ndërkombëtare
Konventa Evropiane e të Drejtave të Njeriut 1950;
Konventa Evropiane për ndihmën e ndërsjellë në çështjet penale 1959;
Rregullorja e punës së Komisionit për të Drejtat e Personave me Aftësi të Kufizuara – shtojca;
Udhëzime për kornizat e pavarura të monitorimit dhe pjesëmarrjen e tyre në punën e Komisioni për të Drejtat e Personave me Aftësi të Kufizuara, 10 tetor 2016, CRPD/C/1/Rev. 1;
Treguesit e të drejtave të njeriut: Një udhëzues për matjen dhe zbatimin, Nju Jork dhe Gjenevë, 2012;
Rekomandim për punën sistematike për zbatimin e të drejtave të njeriut në nivel kombëtar, Strasburg, 18 shkurt 2009, Comm DH (2009).

4. FUSHAT KRYESORE TË REKOMANDIMEVE
4.1 Sundimi i ligjit dhe të drejtat e njeriut në qendër të punës së prokurorisë
4.1.1 Prezumimi i pafajësisë, i garantuar nga Kushtetuta e Republikës së Shqipërisë dhe nga legjislacioni procedural penal në fuqi, përbën një nga shtyllat themelore të procesit të rregullt ligjor dhe sundimit të ligjit. Në këtë kuadër, prokuroria ka detyrimin që, në çdo fazë të procedimit penal, të respektojë dhe të garantojë këtë të drejtë themelore. Respektimi i prezumimit të pafajësisë kërkon jo vetëm shmangien e deklarimeve publike që cenojnë integritetin e të dyshuarit/akuzuarit, por edhe ushtrimin me përmbajtje të kërkesës për masa sigurie personale. Në këtë drejtim, përdorimi i masave ekstreme të sigurimit, si arresti në burg ose në shtëpi, duhet të mbetet masë e jashtëzakonshme dhe e fundit, e rezervuar vetëm për rrethana që justifikohen nga rrezikshmëria reale e të hetuarit dhe nga pamundësia për të garantuar në mënyrë tjetër vijimin e procesit penal. Prokuroria, në përmbushje të këtij detyrimi, rekomandohet të sigurojë që çdo kërkesë për vendosjen e një mase sigurie të jetë e bazuar në mënyrë të qartë, të argumentuar dhe proporcionale, në përputhje me rrethanat konkrete të çështjes. Fokusi nuk qëndron vetëm në ekzistencën formale të garancive ligjore, por në masën se si ato zbatohen në praktikë dhe nëse prokuroria reagon ndaj çdo devijimi apo shkeljeje të tyre.
4.1.2 Njëkohësisht, është e domosdoshme që prokuroria të shmangë çdo vonesë të pajustifikuar në fazën e hetimeve, pasi këto vonesa ndikojnë drejtpërdrejt në zgjatjen e periudhave të pasigurisë për të pandehurin, në veçanti, kur ndaj tij është vendosur një masë kufizuese e lirisë. Zgjatja pa arsye objektive e hetimeve, cenon jo vetëm të drejtën për gjykim brenda një afati të arsyeshëm, por në thelb minon vetë parimin e prezumimit të pafajësisë. Në këtë drejtim, rekomandohet forcimi i mekanizmave të brendshëm të kontrollit dhe monitorimit të ecurisë së çështjeve penale në hetim, si dhe përcaktimi i standardeve të qarta për arsyetimin e afateve hetimore dhe për reagimin në rast të zvarritjes së tyre.
4.1.3 Po aq i rëndësishëm është edhe garantimi i plotë i të drejtës për përfaqësim dhe mbrojtje të drejtë ligjore gjatë të gjithë procedurës penale. Prokuroria ka detyrimin të sigurojë që i pandehuri të njoftohet menjëherë për të drejtën për të pasur një avokat dhe që kjo e drejtë të ushtrohet në mënyrë efektive dhe pa pengesa. Për këtë arsye rekomandohet respektimi i së drejtës për konsultim konfidencial me mbrojtësin, praninë e tij gjatë veprimeve procedurale, si dhe vendosjen në dispozicion menjëherë të kartës së të drejtave të tij.
4.1.4 Rekomandohet që prokuroria të rrisë përdorimin e masave alternative të parashikuara nga legjislacioni penal, duke pasur në fokus edhe të miturit, në përputhje me parimin e proporcionalitetit dhe me qëllimin e rehabilitimit dhe parandalimit të recidivizmit. Masat alternative, sipas legjislacionit penal, duhet të konsiderohen si instrumente të vlefshme që ruajnë balancën ndërmjet interesit të drejtësisë dhe mbrojtjes së të drejtave të individit. Zbatimi më i gjerë dhe më i standardizuar i këtyre masave ndihmon jo vetëm në shmangien e mbipopullimit të sistemit penal dhe paraburgimeve të panevojshme, por edhe në promovimin e një drejtësie më sociale dhe më efektive. Rekomandohet që prokuroria të zhvillojë udhëzime të brendshme dhe trajnime të posaçme për zbatimin e këtyre formave alternative, si dhe të monitorojë praktikën për të siguruar konsistencë dhe qasje të barabartë në të gjithë sistemin.
4.1.5 Rekomandohet rritja e zbatimit të parashikimeve të Kodit të Procedurës Penale për bashkëpunëtorët e drejtësisë, gjykimin e drejtpërdrejtë, gjykimet e posaçme, urdhrin penal, marrëveshjet e pranimit të dënimit, si mjete për të rritur efektivitetin e procesit penal dhe për të ulur ngarkesën e sistemit gjyqësor (backlog-un), në funksion të përfundimit të çështjeve brenda afateve të arsyeshme. 
4.1.6 Rekomandohet që prokuroria të ndërmarrë masa të fuqishme për të garantuar respektimin e të drejtave procedurale të personave në hetim dhe të të pandehurve, përfshirë shmangien e ndalimeve arbitrare dhe të pajustifikuara, si dhe kontrollet dhe sekuestrimet që nuk janë në përputhje me legjislacionin në fuqi. Prokuroria duhet të sigurohet që çdo masë kufizuese e lirisë, përfshirë ndalimin dhe arrestimin, të bazohet në prova të mjaftueshme dhe të jetë masë e drejtpërdrejtë dhe e nevojshme për zhvillimin e hetimeve. Ndërsa sekuestrimet dhe kontrollet duhet të kryhen vetëm kur janë të justifikuara, proporcionale dhe në respektim të procedurave ligjore dhe standardeve të të drejtave të njeriut. Rekomandohet që prokuroria të ngrejë kapacitetet për të siguruar që të gjitha veprimet procedurale të jenë të dokumentuara dhe të mbikëqyrura, duke garantuar transparencën dhe llogaridhënien e proceseve. Përdorimi i masave të tilla duhet të jetë gjithmonë i kontrolluar nga organet gjyqësore dhe të mbështetet në një arsyetim të plotë dhe të argumentuar përpara se të ndërmerren. Po ashtu, rekomandohet të forcohen mekanizmat e kontrollit të brendshëm dhe jashtëm, për të parandaluar çdo abuzim dhe për të siguruar që çdo masë kufizuese e lirisë të respektojë të drejtat e individëve dhe të përmbushë kriteret e ligjshmërisë.
4.1.7 Rekomandohet përditësimi i materialeve informuese për publikun dhe palët e përfshira mbi procedurën penale, me qëllim rritjen e transparencës, kuptueshmërisë dhe aksesit efektiv në drejtësi.
Materialet informuese duhet të jenë të qarta, të përditësuara dhe të përshtatura për kategoritë e ndryshme të qytetarëve, përfshirë personat në hetim, të pandehurit, viktimat e veprave penale dhe përfaqësuesit e tyre ligjorë. Përmirësimi i aksesit në informacion ndihmon në garantimin e të drejtave procedurale, zvogëlon pasigurinë juridike dhe rrit besimin e publikut në sistemin e drejtësisë penale. Rekomandohet, gjithashtu, që materialet të jenë të disponueshme në formate të ndryshme, përfshirë digjitalisht dhe në gjuhë të thjeshtuar, kur është e nevojshme.
4.2 Forcimi i luftës kundër kriminalitetit
4.2.1 Rekomandohet rritja e numrit të hetimeve të çështjeve të filluara kryesisht, rekomandim i përsëritur ndër vite (numri i të cilave vijon minimal), me qëllim rritjen e rolit aktiv të prokurorit, dhe jo thjesht të vihet në lëvizje nëpërmjet referimeve të kryera nga institucione të ndryshme.
4.2.2 Të përmirësohet cilësia e hetimeve kundër korrupsionit, veçanërisht nga prokuroritë e juridiksionit të përgjithshëm, si dhe të mbahet në vëmendje rritja e numrit të çështjeve të dërguara për gjykim. Rekomandohet të forcohet hetimi, ndjekja penale dhe dërgimi për gjykim i rasteve të korrupsionit, veçanërisht në nivele të larta.
4.2.3 Të rritet numri i hetimeve financiare për veprat penale që krijojnë të ardhura ose pasuri, duke nisur hetimin financiar që në momentin e regjistrimit të procedimit penal dhe duke rritur kërkesat për masa të përkohshme ndaj pasurive, duke përfshirë ato që janë përdorur ose janë në pronësi të personave të tretë. Rekomandohet të rritet numri i rasteve të konfiskimit përfundimtar të aseteve kriminale, që rrjedhin nga veprat penale të lidhura me korrupsionin.
4.2.4 Të mbahen në konsideratë, në mënyrë të veçantë, krimet në fushën e sigurisë kibernetike. Rekomandohet ngritja e njësive të specializuara brenda prokurorisë për luftën kundër krimit kibernetik, duke përdorur teknologji të avancuara.
4.2.5 Rekomandohet forcimi i luftës kundër krimit të organizuar përmes bashkëpunimit të qëndrueshëm me shtetet anëtare të BE-së dhe shtete të tjera, si dhe ndëshkimi brenda vendit me masa të efektshme, me qëllim reduktimin e tij.
4.2.6 Të rriten rastet e procedimeve të regjistruara dhe të dërguara për gjykim në lidhje me veprat penale në fushën e narkotikëve, duke diferencuar veprat penale që lidhen me sasi minimale të narkotikëve dhe duke ndërmarrë veprime të ashpra, brenda kompetencave të prokurorisë, për vendosjen e masave të sigurimit personal dhe dënimin për rastet e kultivimit dhe trafikimit të lëndëve narkotike.
4.2.7 Të rriten rastet e hetimeve për veprat penale në fushën e trafiqeve, përfshirë trafikimin e të miturve, si kategori vulnerabël. Gjithashtu, të vijohet nga SPAK-u rritja e numrit të hetimeve për çështjet e krimit të organizuar dhe ashpërsimit të politikës penale për këto vepra. 
4.2.8 Të shtohet vigjilenca dhe rastet e hetimit për format e reja të krimeve të kryera nga krimi i organizuar, si: krimi kibernetik i organizuar, hakerimi i sistemeve të institucioneve publike dhe bankave, vjedhja e të dhënave personale dhe financiare, mashtrimi online, përfshirë mashtrimin me kriptovaluta, skemat “phishing”, ransomware etj., trafikimi i qenieve njerëzore në forma të reja, pastrimi i parave përmes formave të reja, tregtia e paligjshme online, përdorimi i rrjeteve sociale për shitjen e armëve, drogës, dokumenteve të falsifikuara, apo akses në llogari bankare të vjedhura, krimi mjedisor i organizuar, manipulimi i tregjeve financiare etj.
4.2.9 Të mbahen në vëmendje hetimet për veprat penale të mundshme në fushën e terrorizmit, duke mbajtur në konsideratë situatën globale dhe duke bashkëpunuar me institucionet që veprojnë në këtë fushë. 
4.2.10 Të rriten rastet e hetimeve financiare për veprat penale të pastrimit të parave dhe produkteve të veprës penal, numri i çështjeve dhe të pandehurve të dërguar për gjykim, si dhe numri i sekuestrimeve/konfiskimeve, rekomandim i përsëritur, që kërkon vëmendje të veçantë dhe njohjen e zhvillimin e kapaciteteve në lidhje me format e reja të këtyre veprave penale. Rekomandohet të përmirësohen teknikat e hetimit të prokurorisë, si hetimi i krimit financiar, si dhe të përmirësohen sistemet dhe metodologjitë e analizës penale për zgjidhjen e çështjeve komplekse penale. Të rritet përdorimi i masave të posaçme hetimore për të siguruar konsistencën ndërmjet sekuestrimit paraprak të aseteve dhe konfiskimeve përfundimtare.
4.2.11 Të shtohet vëmendja në lidhje me masat e sigurimit personal dhe masën e dënimit për veprat me natyrë gjinore, seksuale dhe diskriminuese, si dhe për rastet e keqtrajtimit/abuzimit/ shfrytëzimit e trafikimit të fëmijëve dhe grave.
4.2.12 Të shtohet vëmendja për dhunën ndaj grave në caktimin e masave të sigurimit personal dhe dënimin e autorëve të veprës penale, veçanërisht atyre recidivistë, si dhe në rastet kur kjo vepër ka ndodhur në prezencë të të miturve.
4.2.13 Të shtohet vëmendja ndaj veprave penale që lidhen me zgjedhjet, me qëllim hetimin e shpejtë dhe efikas të këtyre veprave penale.
4.2.14 Rekomandohet intensifikimi i hetimeve penale për veprat që prekin drejtpërdrejt jetën dhe shëndetin e qytetarëve, me fokus të veçantë ndaj shkeljeve në fushën e sigurisë ushqimore, në përgjigje të rasteve të fundit të ekspozimit të konsumatorëve ndaj produkteve të pasigurta dhe jashtë standardeve. Zhvillimet e fundit në vend, përfshirë denoncimet publike për shkelje të sigurisë ushqimore apo krimeve mjedisore, kanë rritur ndjeshëm shqetësimin shoqëror, lidhur me mungesën e kontrolleve efektive dhe ndëshkimin penal për shkelësit. Në këtë kontekst, prokuroria duhet të forcojë rolin e saj aktiv në hetimin dhe ndjekjen penale të këtyre veprave, duke bashkëpunuar ngushtësisht me institucionet kompetente. Për më tepër, ndjekja e rasteve të tilla duhet të trajtohet me përparësi, si për shkak të rrezikut të lartë për shëndetin publik, ashtu edhe për të forcuar parandalimin dhe duke rritur besimin e qytetarëve në integritetin e zinxhirit të furnizimit ushqimor.
4.3 Integriteti, përgjegjshmëria dhe transparenca e veprimtarisë së prokurorëve dhe zyrave të prokurorisë
4.3.1 Rekomandohet që prokuroria të zhvillojë metoda më të mira për verifikimin e integritetit dhe profesionalizmit të kandidatëve për t’u punësuar në prokurori, në përputhje me parashikimet ligjore në fuqi. Nevoja për zhvillimin e metodave të mira për kontrollin e vazhdueshëm të integritetit dhe profesionalizmit të kandidatëve dhe të punësuarve nuk duhet të mjaftohet vetëm me përfundimin e procesit të vetting-ut të bërë në kuadër të reformës së ndërmarrë në sistemin e drejtësisë.
4.3.2 Rekomandohet rishikimi i akteve të brendshme që rregullojnë punën e prokurorisë në mënyrë që të sigurojnë një sistem transparence dhe përgjegjshmërie. Kjo duhet shoqëruar me udhëzime dhe standarde të mira, në përputhje me legjislacionin kombëtar dhe kriteret më të mira ndërkombëtare, që zbatohen për organet e akuzës, të cilat duhet të jenë të disponueshme për publikun.
4.3.3 Të rishikohet mundësia për miratimin e modeleve standarde të dokumenteve të punës së përditshme të prokurorëve dhe zyrave të prokurorisë, duke garantuar më së miri respektimin e detyrimeve në raport me zbatimin e të drejtave të njeriut dhe njohjen e tyre nga publiku.
4.3.4 Rekomandohet ndërmarrja e veprimeve konkrete për shqyrtimin e plotë të ankesave apo nisjen e hetimeve, kryesisht në ato raste kur vërehet se mund të ketë baza dhe indicie të mjaftueshme për nisjen e hetimit disiplinor ndaj prokurorëve dhe oficerëve të policisë gjyqësore, dhe referimin e rasteve pranë organeve kompetente. Marrja e masave të tilla duhet t’i shërbejë parandalimit të kryerjes së veprimeve, në kundërshtim me ligjin, dhe si rezultat, të kontribuojë në zëvendësimin e qasjes neglizhente, duke ulur tolerancën ndaj praktikave korruptive.
4.3.5 Llogaridhënia e brendshme krijon një proces pavarësie dhe perceptim publik të një sistemi ankimesh që është lehtësisht i aksesueshëm për publikun dhe shoqërinë civile. Procedurat për hetimin e shkeljeve dhe rezultatet e këtyre hetimeve duhet të përshtaten në mënyrë eficiente dhe të jenë transparente për publikun. Pavarësisht rezultateve të hetimeve për shkelje të ligjit, edhe dyshimi për kryerjen e saj mund të jetë i mjaftueshëm e të shërbejë si indicie për rishikimin e akteve dhe procedurave të brendshme.
4.3.6 Ndërkohë që legjislacioni konsiderohet i plotë, duke përmbajtur rregullat që i përshtaten standardeve ndërkombëtare dhe janë ngritur institucionet në përputhje me këto standarde, zbatimi praktik i tij në drejtim të transparencës dhe përgjegjësisë mbetet një sfidë. Në këtë kuptim rekomandohet rritja e kapacitetit në përdorimin e të gjithë mekanizmave të parashikuara nga legjislacioni, me qëllim garantimin e objektivitetit dhe transparencës së veprimtarisë së prokurorëve dhe oficerëve të policisë gjyqësore.
4.3.7 Rishikimi i rregullave të etikës për prokurorët, oficerët e policisë gjyqësore dhe administratën e prokurorisë, si dhe i planeve institucionale të integritetit në raport me standardet e BE-së dhe kërkesat e vazhdueshme nga partnerët ndërkombëtarë për rritjen e përgjegjshmërisë dhe transparencës në sjelljen etike dhe profesionale. Ky rishikimin duhet të sigurojë përshtatjen me këto standarde dhe që rregullat të jenë të aplikueshme për të gjitha zyrat e prokurorisë. Gjithashtu, duhet të sigurohet edhe publikimi dhe aksesimi i plotë dhe i thjeshtë i këtyre rregullave për njohje nga publiku. Zhvillimi i aktiviteteve për njohjen dhe zbatimin praktik të tyre është një tjetër rekomandim për të dy institucionet.
4.3.8 Rekomandohet marrja e masave për funksionimin e plotë dhe në mënyrë eficiente të sistemit të ndarjes së çështjeve, për të siguruar përmirësimin e mbarëvajtjes së hetimeve për çështjet, si dhe nxitjen e transparencës dhe përgjegjshmërisë së prokurorisë në procedurat përkatëse. Ky sistem duhet që, gjithashtu, të sigurojë aksesueshmërinë në të dhëna, si dhe të garantojë paanësinë dhe konfidencialitetin.
4.3.9 Prokuroria të përcaktojë qartë vijën ndarëse midis detyrimit për ruajtjen e sekretit hetimor, respektimit të së drejtës së informimit dhe aksesit në dosje, si dhe mbrojtjen e të dhënave personale. Për këtë qëllim, rekomandohet që të hartohet një metodologji e qartë e përdorimit të informacionit që përbën sekret hetimor, duke respektuar detyrimet ligjore për secilën nga këto fusha.
4.3.10 Në përputhje me legjislacionin e ri për mbrojtjen e të dhënave personale, prokuroria të përcaktojë rregulla të qarta për mbrojtjen dhe respektimin e të dhënave të subjekteve të hetimit nga punonjësit që disponojnë këto të dhëna për shkak të detyrës.
4.4 Sigurimi i eficiencës dhe ngritja e kapaciteteve institucionale 
4.4.1 Me qëllim uljen e backlog-ut, vonesave të krijuara për shkak të numrit të madh të çështjeve, si dhe rritjen e cilësisë së hetimeve dhe thellimit në to, rekomandohet të krijohen seksione apo task-forca për të trajtuar në mënyrë të specializuar veprat penale që janë komplekse për t’u hetuar dhe kërkojnë njohuri të specializuara për hetimin e tyre. Kjo, me qëllim reduktimin e kohës që nevojitet për përfundimin e hetimeve dhe përqendrimin e veprimeve hetimore të duhura për krimet, të tilla si: korrupsioni, krimet e jakave të bardha, mashtrimi dhe çdo shkelje tjetër financiare, si dhe për veprat penale të dhunshme të kryera në kuadër të organizatave kriminale apo terroriste.
4.4.2 Rekomandohet që PP-ja dhe SPAK-u të rishikojnë kapacitetet dhe mjetet përkatëse të nevojshme për kryerjen e hetimeve, si dhe të miratojnë një strategji që i jep përparësi çështjeve të pazgjidhura të cilat janë në rritje të vazhdueshme.
4.4.3 Me qëllim rritjen e eficiencës dhe thellimit të veprimeve hetimore rekomandohet rritja e përdorimit të njohurive të posaçme dhe ekspertizës nga strukturat ekzistuese, të specializuara në fushat që lidhen me hetimin e veprave penale përkatëse.
4.4.4 Rekomandohet rritja e eficiencës në shpërndarjen dhe përdorimin e burimeve njerëzore për të rritur shkallën e suksesit të prokurorive.
4.4.5 Të rishikohet mundësia për miratimin e modeleve standarde të dokumenteve të punës së përditshme të prokurorëve dhe zyrave të prokurorisë, me qëllim reduktimin e kohës për kryerjen e veprimeve të hetimit, unifikimin e procedurave dhe veprimeve konkrete gjatë punës, rritjen e eficiencës së veprimtarisë, si dhe uljen e veprimeve të nevojshme për hetimin e çështjeve të prapambetura.
4.4.6 Rekomandohet rritja e rolit të PP-së dhe SPAK-ut për zhvillimin e trajnimeve të rregullta, me aktorë kombëtarë dhe ndërkombëtarë. Këto trajnime duhet të kryhen rregullisht dhe duhet të standardizohen për t’i përshtatur njohuritë e prokurorëve dhe OPGJ-ve, në funksion të kryerjes së veprimeve hetimore. 
4.4.7 Trajnimi i vazhdueshëm dhe zhvillimi profesional i prokurorëve janë thelbësorë për të siguruar kompetencën dhe efektivitetin e tyre në trajtimin e rasteve komplekse, veçanërisht të atyre që lidhen me korrupsionin. Programet e edukimit të vazhdueshëm duhet të përmirësohen, duke u fokusuar në zhvillimet më të fundit ligjore, standardet ndërkombëtare dhe praktikat më të mira në punën e prokurorëve. Duhet të eksplorohen sa më shumë mundësi për diversifikuar temat e trajnimeve në mënyrë që të merren njohuri të posaçme dhe të gjithanshme për kategori të caktuara veprash penale, si dhe të diversifikohen subjektet që ofrojnë trajnime, krahas Shkollës së Magjistraturës.
4.4.8 Prokurorëve dhe OPGJ-ve duhet t’u ofrohen mundësi për specializim në fusha kyçe, të tilla si antikorrupsioni, krimet në fushën financiare, krimet kibernetike/kompjuterike dhe krimi i organizuar, përmes moduleve të avancuara të trajnimit dhe workshop-eve. Për më tepër, mund të nxitet bashkëpunimi ndërkombëtar dhe programet e shkëmbimit, duke i lejuar prokurorët të fitojnë njohuri nga juridiksione të tjera dhe të ndajnë përvojat, duke pasuruar kështu aftësitë e tyre profesionale.
4.4.9 Rekomandohet që PP-ja dhe SPAK-u të bashkëpunojnë me Shkollën e Magjistraturës dhe aktorë të tjerë për të zgjedhur dhe për të implementuar një program për trajnimin, ngritjen e kapaciteteve dhe injektimin e burimeve financiare nëpërmjet një plani kombëtar veprimi për trajnimin për ndjekjen penale të korrupsionit.
4.4.10 Rekomandohet rritja e rolit të PP-së dhe SPAK-ut për ofrimin e trajnimeve të prokurorëve dhe OPGJ-ve për standardet dhe procedurat e BE-së, lidhur me ekstradimin dhe ndihmën e ndërsjellë juridike, për më tepër që Shqipëria ndodhet në një fazë të avancuar për integrimin e saj në Bashkimin Evropian.
4.5 Përdorimi i metodave bashkëkohore të hetimit 
4.5.1 Rekomandohet që prokuroria të intensifikojë përdorimin e metodave moderne të hetimit, me qëllim rritjen e efikasitetit në zbulimin dhe ndjekjen penale të veprave penale me kompleksitet të lartë.
4.5.2 Rekomandohet rritja e numrit të rasteve të përdorimit të metodave bashkëkohore dhe të metodave të veçanta të hetimit, në përputhje me standardet ndërkombëtare hetimore. 
4.5.3 Rekomandohet përmirësimi i infrastrukturës së teknologjisë së informacionit në zyrat e prokurorisë.
4.5.4 Rekomandohet rritja e përdorimit të teknologjive bashkëkohore të njohura, përfshirë inteligjencën artificiale, për analizimin dhe kryqëzimin e të dhënave të mbledhura për të siguruar shpejtësi në kryerjen e veprimeve hetimore.
4.5.5 Rekomandohet promovimi dhe zgjerimi i përdorimit të metodave bashkëkohore të hetimit, si p.sh.: hetimet proaktive të bazuara në inteligjencën kriminale, përdorimi i teknikave të mbikëqyrjes elektronike dhe përgjimeve, në përputhje me legjislacionin në fuqi, zbatimi i analizës financiare dhe ndjekja e parimeve të hetimit pasuror, përdorimi i teknologjive digjitale për grumbullimin, menaxhimin dhe analizën e provave, si dhe rritja e kapaciteteve teknike dhe profesionale të prokurorëve dhe oficerëve të policisë gjyqësore për përdorimin e këtyre metodave.
4.6 Bashkëpunimi me Ministrinë e Drejtësisë
4.6.1 Rekomandohet vijimi i bashkëpunimit për hartimin dhe zbatimin e politikave të përgjithshme në fushën penale, duke u angazhuar sistematikisht në procesin e hartimit, rishikimit dhe monitorimit të dokumenteve kombëtare në fushën e drejtësisë penale dhe luftës kundër kriminalitetit, duke kontribuar me të dhëna, analiza dhe rekomandime praktike mbi zbatimin e legjislacionit penal në praktikë, si dhe duke emëruar një pikë kontakti institucionale për pjesëmarrje të rregullt në grupet e punës për hartimin e këtyre dokumenteve.
4.6.2 Rekomandohet bashkëpunimi i ngushtë në përgatitjen e një metodologjie për hartimin e statistikës së njësuar në fushën e drejtësisë për shkëmbimin periodik të të dhënave statistikore penale (çdo 3 muaj), me qëllim unifikimin e burimeve zyrtare të informacionit. Mbledhja dhe përdorimi i të dhënave të tilla është thelbësor për një vendimmarrje të mbështetur në informacion të saktë e të plotë, sikundër edhe për planifikimin strategjik. Të dhënat nga SPAK-u dhe PP-ja duhet të jenë gjithëpërfshirëse, duke mbuluar kritere të ndryshme, përfshirë llojin e veprës penale dhe fazën e procedimit.
4.6.3 Rekomandohet vijimi dhe intensifikimi i bashkëpunimit ndërmjet prokurorisë dhe Ministrisë së Drejtësisë në cilësinë e autoritetit qendror për çështje të ndihmës juridike ndërkombëtare, me qëllim përmirësimin e efikasitetit në ekzekutimin e kërkesave për ekstradim, letërporosi dhe bashkëpunim të ndërsjellë penal.
4.6.4 Rekomandohet krijimi i një protokolli zyrtar për mbledhjen e të dhënave cilësore dhe sasiore nga prokuroria, që do të përdoren nga Ministria e Drejtësisë për përgatitjen e raporteve vjetore, periodike ose të veçanta, që i paraqiten Kuvendit, përfshirë tendencat në kriminalitet, zbatimin e strategjive dhe rekomandimet për përmirësim ligjor.
4.6.5 Rekomandohet që prokuroria të forcojë bashkëpunimin me shërbimin e ndihmës juridike dhe të kontribuojë në identifikimin dhe adresimin e çdo pengese praktike, që cenon ushtrimin e kësaj të drejte thelbësore.
4.7 Bashkëpunimi ndërinstitucional
4.7.1 Rekomandohet miratimi i një strategjie të përbashkët të PP-së dhe SPAK-ut, duke ndjekur reformat e ndërmarra tashmë, thelbësore për stabilitetin afatgjatë të vendit, për të pasur një qasje të koordinuar e gjithëpërfshirëse, si dhe për të lehtësuar e për të rritur bashkëpunimin ndërmjet tyre.
4.7.2 Rekomandohet bashkëpunimi me organet e specializuara dhe të ngritura për zbatimin e monitorimin e veprimtarisë, që ushtrohet në fusha të ndryshme të grupuara, si: siguria kibernetike dhe mbrojtja e të dhënave personale, dhuna ndaj grave, rekomandimet e MONEYVAL-it, veprat penale që kryhen në/dhe përmes rrjeteve sociale, krimet në fushën financiare dhe doganore, krimet mjedisore, krimet në fushën e shëndetit dhe sigurisë ushqimore, krimet në fushën e prokurimeve dhe tenderave etj.
4.7.3 Rekomandohet bashkëpunimi me institucionet përkatëse, me qëllim sigurimin e zbatimit të masave të parashikuara në strategjitë kombëtare, si ajo për të miturit, të drejtësisë, të viktimave të krimit, antikorrupsionit, trafikimit të qenieve njerëzore, sigurisë kibernetike, si dhe të gjitha strategjive të tjera sipas fushave përkatëse.
4.7.4 Rekomandohet që të vendosen pika kontakti ndërmjet prokurorisë dhe institucioneve përkatëse për vepra penale të cilat kërkojnë hetim të thelluar dhe njohuri të specializuara, me qëllim lehtësimin e komunikimit të shpejtë dhe efikas, formalizimi i rregullimit të marrëdhënies me to, si dhe miratimin e metodologjisë së saktë për funksionimin e pikave të kontaktit.
4.7.5 Rekomandohet rritja e efektivitetit të shkëmbimit të të dhënave me Ministrinë e Drejtësisë, ministritë e linjës dhe institucionet e tjera ligjzbatuese, me qëllim identifikimin e saktë të trendeve në kryerjen e veprave penale për të siguruar marrjen e masave për zbatimin e një politike penale adekuate dhe koherente.
4.7.6 Rekomandohet që prokuroria të marrë masa për nënshkrimin e memorandumeve apo marrëveshjeve për shkëmbimin e të dhënave ndërmjet institucioneve, sipas masave të vendosura nëpërmjet legjislacionit për mbrojtjen e të dhënave personale.
4.7.7 Përpara se ndonjë e dhënë të shkëmbehet ndërmjet organeve, duhet të merret parasysh nëse kërkohet një memorandum mirëkuptimi ose marrëveshje për ndarjen e këtyre të dhënave, nëse nuk ekziston tashmë, e cila do të lehtësonte një shkëmbim të tillë të të dhënave. Kjo duhet të adresojë, sipas nevojave, ndër të tjera, palët, organizatat e tjera, të përfshira në ndarjen/qasjen e të dhënave, të dhënat që do të ndahen, qeverisjen e informacionit, bazën ligjore dhe të drejtat e informacionit.
4.7.8 Të rritet bashkëpunimi nëpërmjet formave të ndryshme ose gjetjes së formave të reja të bashkëpunimit midis prokurorisë, Ministrisë së Brendshme dhe Policisë së Shtetit, në përputhje me nevojat e identifikuara nga secili institucion.
4.7.9 Rekomandohet rritja e bashkëpunimit ndërinstitucional për përgatitjen për procesin e vlerësimit të Shqipërisë nga MONEYVAL-i për pastrimin e parave/luftimin e financimit të terrorizmit.
4.8 Bashkëpunimi ndërkombëtar
4.8.1 Rekomandohet rritja e bashkëpunimit ndërkombëtar, sipas legjislacionit në fuqi për të shënjestruar krimin e organizuar dhe krimin ndërkufitar.
4.8.2 Rekomandohet forcimi më tej i luftës kundër krimit të organizuar, duke përfshirë bashkëpunimin e vazhdueshëm me shtetet anëtare të BE-së dhe agjencitë e BE-së (përfshirë Europolin, në kuadrin e platformës multidisiplinare evropiane kundër kërcënimeve kriminale (EMPACT dhe Eurojust-in), të rrisë kapacitetin për të luftuar krimin kibernetik dhe pastrimin e parave, dhe parandalimin dhe luftimin e trafikimit të qenieve njerëzore.
4.8.3 Rekomandohet, gjithashtu, që të forcohet bashkëpunimi institucional, nëpërmjet rritjes së krijimit të skuadrave të përbashkëta hetimore për të trajtuar krimet komplekse ndërkombëtare, duke lejuar bashkëpunimin në kohë reale dhe ndarjen e provave.

Aneks 1
ANALIZA KRAHASUESE 2023–2024

Bazuar në statistikat e dërguara nga organi i prokurorisë, në zbatim të nenit 38, germa “h”, të ligjit nr. 97/2016[footnoteRef:2], si nga Struktura e Posaçme kundër Korrupsionit dhe Krimit të Organizuar[footnoteRef:3]. [2:  Me shkresat e Prokurorisë së Përgjithshme me nr. 622/51 prot., datë 12.3.2025, protokolluar pranë Ministrisë së Drejtësisë me nr. 1522 prot., datë 12.3.2025 dhe nr. 622/54 prot., datë 17.3.2025, protokolluar pranë Ministrisë së Drejtësisë me nr. 1021/2 prot., datë 17.3.2025, bazuar në nenin 38/“h”, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë” ku parashikohet se: “Prokurori i Përgjithshëm ushtron këto kompetenca: h) i dërgon Ministrisë së Drejtësisë të dhënat statistikore të ndjekjes penale, për hartimin e statistikës së njësuar në fushën e drejtësisë.”.]  [3:  Shkresa e Prokurorisë së Posaçme me nr. 9020 prot., datë 12.3.2025, protokolluar pranë nesh me nr. 1021/1 prot., datë 12.3.2025.] 

- Gjykimi i drejtpërdrejtë:
- Viti 2023:
Organi i prokurorisë për vitin 2023 ka dërguar për gjykim 9652 çështje (nuk përfshihen çështjet e mbartura në gjykim), por vetëm për 283 çështje ka kërkuar që të gjykohen me procedurë gjykimi të drejtpërdrejtë ose rreth 2.9%. 
- Viti 2024:
Organi i prokurorisë për vitin 2024 ka dërguar për gjykim 9030 çështje (nuk përfshihen çështjet e mbartura në gjykim), por vetëm për 333 çështje ka kërkuar që të gjykohen me procedurë gjykimi të drejtpërdrejtë ose rreth 3.7%. 
- Konkluzion:
Nga të dhënat statistikore rezulton se gjykimi i drejtpërdrejtë vijon të jetë një nga llojet e gjykimeve më pak të kërkuara nga organi i prokurorisë. Gjithsesi, rezulton një ulje e numrit të çështjeve të dërguara për gjykim krahasuar me vitin 2023 me 622 çështje më pak, dhe një rritje e çështjeve për të cilat është kërkuar gjykimi i drejtpërdrejtë me 50 çështje më shumë. 
- Numri i çështjeve të filluara kryesisht:
- Viti 2023 – Prokuroria e Përgjithshme:
Në vitin 2023, rezulton se nga organi i Prokurorisë së Përgjithshme, numri i përgjithshëm i veprave penale të referuara dhe kallëzuara është 38.613, nga të cilat vetëm 138 janë vepra penale të filluara kryesisht nga Prokurori ose rreth 0,35% e numrit të përgjithshëm.
Nga këto 138 çështje të filluara kryesisht, vetëm 18 janë të filluara kryesisht për veprat penale në fushën e korrupsionit[footnoteRef:4] ose rreth 13 % e numrit të çështjeve kryesisht. [4:  Krahasimi është bërë për 8 veprat penale (nenet 164/“a”, 164/“b”, 248, 256 dhe 257/“a”, 244/1; 254/1; 254/3 dhe 259/1 të Kodit Penal).] 

- Viti 2024 – Prokuroria e Përgjithshme:
Në vitin 2024, rezulton se nga organi i Prokurorisë së Përgjithshme, numri i përgjithshëm i veprave penale të referuara dhe kallëzuara është 39535, nga të cilat vetëm 155 janë vepra penale të filluara kryesisht nga Prokurori ose rreth 0,39% e numrit të përgjithshëm.
Nga këto 155 çështje të filluara kryesisht, vetëm 20 janë të filluara kryesisht për veprat penale në fushën e korrupsionit[footnoteRef:5] ose rreth 12.9% e numrit të çështjeve kryesisht. [5:  Krahasimi është bërë për 8 veprat penale (nenet 164/“a”, 164/“b”, 248, 256 dhe 257/“a”, 244/1; 254/1;254/3 dhe 259/1 të Kodit Penal).] 

Tabela krahasimore për të dyja vitet 2023–2024 për çështjet kryesisht në fushën e korrupsionit, të mbetur në kompetencë të Prokurorisë së Përgjithshme.

	Veprat penale në fushën e korrupsionit
	Viti 2023
	Viti 2024
	Konkluzione

	164/“a”
	0
	0
	Nuk ka çështje të filluara kryesisht.

	164/“b”
	0
	0
	Nuk ka çështje të filluara kryesisht.

	248
	15
	19
	Rritje me 4 çështje më shumë.

	256
	0
	0
	Nuk ka çështje të filluara kryesisht.

	257/“a”
	1
	0
	Ulje me 1 çështje më pak.

	244/1
	0
	1
	Rritje me 1 çështje më shumë.

	254/1
	0
	0
	Nuk ka çështje të filluara kryesisht.

	254/3
	0
	0
	Nuk ka çështje të filluara kryesisht.

	259/1
	2
	0
	Ulje me 2 çështje më pak.



- Viti 2023 – Struktura e Posaçme kundër Korrupsionit dhe Krimit të Organizuar:
Në vitin 2023, Struktura e Posaçme kundër Korrupsionit dhe Krimit të Organizuar (SPAK) rezulton se[footnoteRef:6] ka hetuar, gjithsej, 750 procedime penale, nga të cilat 451 procedime penale janë mbartur nga viti 2022, ndërsa 299 procedime penale janë regjistruar nga Prokuroria e Posaçme gjatë vitit 2023 si procedime penale të reja. Nga 299 procedime penale të reja të filluara në vitin 2023, 44 procedime penale janë dërguar për kompetencë nga Prokuroritë e Rretheve Gjyqësore dhe 67 procedime penale janë regjistruar kryesisht nga Prokuroria e Posaçme me 23 persona nën hetim. Për 42 procedime penale është vendosur bashkimi i çështjes duke shkuar në 708 procedime penale, me 575 persona nën hetim. [6:  Me shkresën e Prokurorisë së Posaçme nr. 9020 prot., datë 12.3.2025, protokolluar pranë nesh me nr. 1021/1 prot., datë 12.3.2025.] 

- Viti 2024 – Struktura e Posaçme kundër Korrupsionit dhe Krimit të Organizuar:
Në vitin 2024, Struktura e Posaçme kundër Korrupsionit dhe Krimit të Organizuar (SPAK) rezulton se[footnoteRef:7] ka hetuar, gjithsej, 793 procedime penale, nga të cilat 65 procedime penale janë regjistruar kryesisht nga Prokuroria e Posaçme. [7:  Me shkresën e Prokurorisë së Posaçme nr. 9020 prot., datë 12.3.2025, protokolluar pranë nesh me nr. 1021/1 prot., datë 12.3.2025.] 

- Konkluzion:
Rezulton se ka rritje të numrit të përgjithshëm të çështjeve penale me 922 çështje penale të referuara dhe kallëzuara më shumë se në vitin 2023, si dhe një rritje e numrit të çështjeve të regjistruara kryesisht me 17 çështje më shumë.
Ndërsa për çështjet e filluara kryesisht për veprat penale kundër korrupsionit, kemi rritje vetëm me 2 çështje më shumë.
Për vitin 2024, Prokuroria e Posaçme rezulton se ka një rritje të numrit të procedimeve të hetuara me 43 procedime më shumë, por numri i procedimeve të regjistruara kryesisht ka një ulje me 2 procedime më pak, rreth 8,2% e totalit të procedimeve të hetuara.
- Korrupsioni:
- Viti 2023 – Prokuroria e Përgjithshme:
Nga të dhënat statistikore për të njëjtin grupveprash, përpara ndryshimeve të kompetencës lëndore me ligjin nr. 41/2021, datë 23.3.2021, “Për një shtesë dhe disa ndryshime në ligjin nr. 7905, datë 21.3.1995, ‘Kodi i Procedurës Penale i Republikës së Shqipërisë’, të ndryshuar”, rezulton se nga organi i Prokurorisë së Përgjithshme për vitin 2023 janë hetuar 1981 procedime penale për tetë veprat penale të mbetura në kompetencë lëndore në fushën e korrupsionit,[footnoteRef:8] me një numër total prej 223 personash nën hetim dhe janë marrë të pandehur 336 persona. Janë dërguar për gjykim vetëm 204 procedime penale ose rreth 10.3 % e çështjeve të hetuara, me 338 të pandehur. [8:  Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1; 245/3 dhe 259/1 të Kodit Penal).] 

Për vitin 2023 ka përfunduar gjykimi për 40 çështje penale për veprat penale kundër korrupsionit me një numër prej 91 të pandehurish, nga të cilët janë dënuar 186 persona.
- Viti 2024 – Prokuroria e Përgjithshme:
Nga të dhënat statistikore për të njëjtin grupveprash, përpara ndryshimeve të kompetencës lëndore me ligjin nr. 41/2021, datë 23.3.2021, “Për një shtesë dhe disa ndryshime në ligjin nr.7905, datë 21.3.1995, ‘Kodi i Procedurës Penale i Republikës së Shqipërisë’, të ndryshuar”, rezulton se nga organi i Prokurorisë së Përgjithshme për vitin 2024 janë hetuar 2030 procedime penale për tetë veprat penale të mbetura në kompetencë lëndore në fushën e korrupsionit,[footnoteRef:9] me një numër total prej 252 personash nën hetim dhe janë marrë të pandehur 260 persona. Janë dërguar për gjykim vetëm 158 procedime penale ose rreth 7.8 % e çështjeve të hetuara, me 235 të pandehur. [9:  Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1; 245/3 dhe 259/1 të Kodit Penal).] 

Për vitin 2024 ka përfunduar gjykimi për 43 çështje penale për veprat penale kundër korrupsionit me një numër prej 101 të pandehurish, nga të cilët janë dënuar 193 persona.
- Konkluzion:
Për vitin 2024, lidhur me veprat penale në fushën e korrupsionit të mbetur në kompetencë lëndore të Prokurorisë së Përgjithshme[footnoteRef:10], rezulton se ka një rritje të numrit të hetimeve për veprat penale të korrupsionit në krahasim me vitin 2023, me 49 çështje më shumë, rritje të numrit të personave nën hetim me 29 persona më shumë nën hetim dhe me ulje 76 persona më pak të marrë si të pandehur, krahasuar me të dhënat e vitit të kaluar. [10:  Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1; 245/3 dhe 259/1 të Kodit Penal).] 

Gjithashtu, rezulton një ulje e numrit të çështjeve të dërguara për gjykim me 46 çështje më pak dhe ulje e numrit të personave të marrë të pandehur me 103 të pandehur më pak.
Rezulton se ka një rritje të lehtë të çështjeve për të cilat ka përfunduar gjykimi me 3 çështje më tepër, një rritje e numrit me 10 persona të pandehur më shumë dhe 7 të dënuar më shumë.
- Viti 2023 – Struktura e Posaçme kundër Korrupsionit dhe Krimit të Organizuar:
Lidhur me veprat penale në fushën e korrupsionit me ndryshimet ligjore në Kodin e Procedurës Penale[footnoteRef:11], i kanë kaluar SPAK-ut për kompetencë lëndore nenet: 230, 230/“a”, 230/“b”, 230/“c”, 230/“ç”, 231, 232, 232/“a”, 232/“b”, 233, 234, 234/“a”, 234/“b”, 244, paragrafi 2, 244/“a”, 245, 245/1, paragrafët 2 dhe 4, 257, 258, paragrafi 2, 259, paragrafi 2, 259/“a”, 260, 312, 319, 319/“a”, 319/“b”, 319/“c”, 319/“ç”, 319/“d”, 319/“dh”, 319/“e”, 328 dhe 328/“b” të Kodit Penal, duke sjellë që një pjesë e dispozitave të kalojnë sërish për kompetencë lëndore pranë Prokurorive të juridiksionit të zakonshëm.  [11: Ndryshuar me ligjin nr. 41/2021, datë 23.3.2021, “Për një shtesë dhe disa ndryshime në ligjin nr. 7905, datë 21.3.1995, ‘Kodi i Procedurës Penale të Republikës së Shqipërisë’, të ndryshuar”.] 

Nga të dhënat statistikore rezulton se nga Struktura e Posaçme kundër Korrupsionit dhe Krimit të Organizuar (SPAK), për vitin 2023, janë regjistruar 447 procedime penale në fushën e korrupsionit ose rreth 63.1% e veprave penale të regjistruara i përkasin grupit të veprave në fushën e korrupsionit.
Nga 447 çështje të hetuara nga Prokuroria e Posaçme për veprat penale në fushën e korrupsionit, 38 çështje janë dërguar me kërkesën për gjykim për 142 të pandehur, nga të cilët 38 persona të pandehur hetuar me masa sigurimi “arrest në burg”; 6 persona të pandehur hetuar me masë sigurimi “arrest në burg në mungesë” (ose 31 persona më pak nga viti i kaluar[footnoteRef:12]), 22 persona të pandehur hetuar me masë sigurimi “arrest në shtëpi” (ose 5 persona më pak se vitin e kaluar[footnoteRef:13]), 19 persona të pandehur hetuar me masë sigurimi “detyrim për t’u paraqitur” (ose 5 persona më tepër se vitin e kaluar[footnoteRef:14]), 1 person i pandehur për “ndalimi i daljes jashtë shtetit” (1 person më tepër se vitin e kaluar[footnoteRef:15]) dhe 56 persona të pandehur janë hetuar dhe dërguar në gjykatë pa caktuar ndaj tyre ndonjë masë sigurimi. [12:  Për vitin 2022 rezultojnë 75 persona me masë sigurimi arrest në burg (pa specifikuar nëse janë në mungesë ose jo).]  [13:  Për vitin 2022 rezultojnë 27 persona me masë sigurimi arrest në shtëpi.]  [14:  Për vitin 2022 rezultojnë 14 persona me masë sigurimi detyrim për t’u paraqitur në policinë gjyqësore.]  [15:  Për vitin 2022 nuk ka pasur asnjë person me këtë masë ndaluese.] 

Ndërsa për Gjykatën e Apelit për Korrupsionin dhe Krimin e Organizuar nuk ka të dhëna statistikore për çështje penale për të cilat ka përfunduar gjykimi.
Por rezulton se ka të dhëna statistikore lidhur me vendimet e dhëna, e konkretisht, për vitin 2023 nga Gjykata e Posaçme e Shkallës së Parë për Korrupsionin dhe Krimin e Organizuar janë dhënë, gjithsej, 67 vendime dënimi me 233 persona të dënuar, nga të cilat 47 çështje penale me 174 persona kanë qenë për veprat penale në fushën e korrupsionit dhe vepra penale të tjera. Ndërsa, në Gjykatën e Posaçme të Apelit për Korrupsionin dhe Krimin e Organizuar për vitin 2023 janë dhënë, gjithsej, 57 vendime dënimi me 133 persona të dënuar, nga të cilat 35 çështje penale me 84 persona kanë qenë për vepra penale në fushën e korrupsionit dhe vepra penale të tjera.
- Viti 2024 – Struktura e Posaçme kundër Korrupsionit dhe Krimit të Organizuar:
Lidhur me veprat penale në fushën e korrupsionit me ndryshimet ligjore në Kodin e Procedurës Penale[footnoteRef:16], i kanë kaluar SPAK-ut për kompetencë lëndore nenet: 230, 230/“a”, 230/“b”, 230/“c”, 230/“ç”, 231, 232, 232/“a”, 232/“b”, 233, 234, 234/“a”, 234/“b”, 244, paragrafi 2, 244/“a”, 245, 245/1, paragrafët 2 dhe 4, 257, 258, paragrafi 2, 259, paragrafi 2, 259/“a”, 260, 312, 319, 319/“a”, 319/“b”, 319/“c”, 319/“ç”, 319/“d”, 319/“dh”, 319/“e”, 328 dhe 328/“b” të Kodit Penal, duke sjellë që një pjesë e dispozitave të kalojnë sërish për kompetencë lëndore pranë prokurorive të juridiksionit të zakonshëm.  [16: Ndryshuar me ligjin nr. 41/2021, datë 23.3.2021, “Për një shtesë dhe disa ndryshime në ligjin nr. 7905, datë 21.3.1995, ‘Kodi i Procedurës Penale i Republikës së Shqipërisë’, të ndryshuar”.] 

Nga të dhënat statistikore rezulton se nga Struktura e Posaçme kundër Korrupsionit dhe Krimit të Organizuar (SPAK), për vitin 2024, janë regjistruar 483 procedime penale në fushën e korrupsionit ose rreth 60.91% e veprave penale të regjistruara i përkasin grupit të veprave në fushën e korrupsionit.
Nga 483 çështje të hetuara nga Prokuroria e Posaçme për veprat penale në fushën e korrupsionit, 41 çështje janë dërguar me kërkesën për gjykim për 141 të hetuar/të pandehur, nga të cilët për 36 persona të pandehur është caktuar masa e sigurimit “arrest në burg” , nga të cilët 7 në mungesë (ose 8 persona më pak se nga viti i kaluar); për 19 persona të pandehur është caktuar masa e sigurimit “arrest në shtëpi” (ose 3 persona më shumë se nga viti i kaluar); për 25 persona të pandehur është caktuar masa e sigurimit “detyrim për t’u paraqitur” (ose 6 persona më tepër se vitin e kaluar); për 5 persona të pandehur është caktuar masa e sigurimit “Pezullimi i ushtrimit të një detyre a shërbimi publik” dhe 56 persona të pandehur janë hetuar dhe dërguar në gjykatë pa caktuar ndaj tyre ndonjë masë sigurimi (në të njëjtat shifra si vitin e kaluar); nuk ka asnjë rast të caktimit të numrit të personave me masë sigurimit “ndalimi i daljes jashtë shtetit” (1 person më pak). 
Për vitin 2024 nuk rezulton të ketë të dhëna statistikore për veprat penale kundër korrupsionit për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Gjithashtu, nuk ka as të dhëna statistikore lidhur me vendimet e dhëna për këto grupveprash penale nga Gjykatat e Posaçme.
- Konkluzion:
Për vitin 2024, lidhur me veprat penale në fushën e korrupsionit, të cilat me ndryshimet ligjore në Kodin e Procedurës Penale i kanë kaluar SPAK-ut për kompetencë, rezulton se kemi një rritje të numrit të përgjithshëm të çështjeve penale të regjistruara në fushën e korrupsionit prej 36 çështje më shumë, rritje e numrit të çështjeve të dërguara për gjykim me 3 çështje më shumë, si dhe ulje e lehtë me 1 të pandehur më pak se në vitin 2023.
Për vitin 2024 nuk rezulton të ketë të dhëna statistikore për veprat penale kundër korrupsionit për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Gjithashtu, nuk ka as të dhëna statistikore lidhur me vendimet e dhëna për këto grupveprash penale nga Gjykatat e Posaçme.
- Për veprën penale të “Refuzimit për deklarimin, mosdeklarimin, fshehja ose deklarimi i rremë i pasurive, interesave privatë të personave të zgjedhur dhe i nëpunësve publik ose i çdo personi tjetër që ka detyrimin ligjor për deklarim” – neni 257/“a” i Kodit Penal:
Vepra penale e “Refuzimit për deklarimin, mosdeklarimin, fshehja ose deklarimi i rremë i pasurive, interesave privatë të personave të zgjedhur dhe i nëpunësve publik ose i çdo personi tjetër që ka detyrimin ligjor për deklarim”, parashikuar nga neni 257/“a” i Kodit Penal, është vepër penale që referohet nga Inspektorati i Lartë i Deklarimit dhe Kontrollit të Pasurisë dhe Konfliktit të Interesit.
- Viti 2023
Numri i procedimeve penale të regjistruara nga ana e organit të Prokurorisë së Përgjithshme për vitin 2023 është 7, ndërsa numri i procedimeve të dërguara për gjykim është 2.
- Viti 2024
Numri i procedimeve penale të regjistruara nga ana e organit të Prokurorisë së Përgjithshme për vitin 2024 është 17, ndërsa numri i procedimeve të dërguara për gjykim është 2.
- Konkluzion:
Konstatohet se për vitin 2024 kemi rritje të numrit të çështjeve të regjistruara me 10 çështje më shumë dhe mbetemi në të njëjtat shifra të numrit të procedimeve të dërguara për gjykim njësoj si në vitin 2023.
- Veprat penale në fushën e Krimit të Organizuar:
- Viti 2023 – Prokuroria e Përgjithshme:
Referuar të dhënave statistikore për Prokurorinë e Përgjithshme rezulton se për vitin 2023, në lidhje me veprat penale të trafikimit[footnoteRef:17], rezulton se janë regjistruar 243 çështje penale me 41 persona nën hetim, nga të cilët 23 janë marrë si të pandehur. Nga ky grupveprash, numrin më të madh të çështjeve e ka vepra penale “Trafikimi i mjeteve motorike” parashikuar nga neni 141/“a” i K. Penal me 156 çështje të regjistruara. Nga këto çështje janë dërguar për gjykim 30 çështje me 41 të pandehur. [17:  Nenet 109, 109/“b”, 110/ “a”, 128/“b”, 138/“a”, 141/“a”, 278/“a” dhe 282/“a” të Kodit Penal.] 

- Viti 2024 – Prokuroria e Përgjithshme:
Referuar të dhënave statistikore për Prokurorinë e Përgjithshme rezulton se për vitin 2024, në lidhje me veprat penale të trafikimit[footnoteRef:18], rezulton se janë regjistruar 306 çështje penale me 24 persona nën hetim, nga të cilët 24 janë marrë si të pandehur. Nga ky grupveprash, numrin më të madh të çështjeve e ka vepra penale “Trafikimi i mjeteve motorike” parashikuar nga neni 141/“a” i K. Penal me 206 çështje të regjistruara. Nga këto çështje janë dërguar për gjykim 33 çështje me 49 të pandehur. [18:  Nenet 109, 109/“b”, 110/“a”, 128/“b”, 138/“a”, 141/“a”, 278/“a” dhe 282/“a” të Kodit Penal.] 

- Viti 2023 – Struktura e Posaçme kundër Korrupsionit dhe Krimit të Organizuar:
Nga të dhënat statistikore rezulton se, gjatë vitit 2023 Struktura e Posaçme kundër Korrupsionit dhe Krimit të Organizuar (SPAK), ka regjistruar 201 procedime penale në fushën e krimit të organizuar. Në lidhje me çështjet e regjistruara rezulton se janë dërguar për gjykim 11 çështje.
Nga 11 çështjet e dërguara për gjykim për vitin 2023, rezulton se numri i të hetuarve/pandehurve është 109 persona ose 9 persona më shumë se vjet. 
Nga këto çështje për 90 persona është caktuar masa e sigurimit “Arrest me burg”, 3 persona të pandehur hetuar me masë sigurimi “Arrest në shtëpi”, 5 persona të pandehur hetuar me masë sigurimi “Arrest në burg në mungesë”, 10 persona të pandehur hetuar me masë sigurimi “Detyrim për t’u paraqitur”, 1 person i pandehur me “Detyrimi daljes jashtë shtetit”. 
Për vitin 2023 nuk rezulton të ketë të dhëna statistikore më vete për veprat penale kundër krimit të organizuar për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Konkretisht, për vitin 2023 rezulton se ka përfunduar gjykimi i themelit në Gjykatën e Posaçme të Shkallës së Parë për Korrupsionin dhe Krimin e Organizuar për 75 çështje penale për veprat penale kundër korrupsionit dhe krimit të organizuar me një numër prej 260 të pandehurish. Ndërsa për Gjykatën e Apelit për Korrupsionin dhe Krimin e Organizuar nuk ka të dhëna statistikore për çështje penale për të cilat ka përfunduar gjykimi.
Por rezulton se ka të dhëna statistikore lidhur me vendimet e dhëna, e konkretisht, për vitin 2023 nga Gjykata e Posaçme e Shkallës së Parë për Korrupsionin dhe Krimin e Organizuar janë dhënë, gjithsej, 67 vendime dënimi me 233 persona të dënuar, nga të cilat 20 çështje penale me 59 persona kanë qenë për vepra penale në fushën e krimit të organizuar.
Në Gjykatën e Posaçme të Apelit për Korrupsionin dhe Krimin e Organizuar për vitin 2023 janë dhënë, gjithsej, 57 vendime dënimi me 133 persona të dënuar, nga të cilat 22 çështje me 49 persona kanë qenë për vepra penale në fushën e krimit të organizuar. 
- Viti 2024 – Struktura e Posaçme kundër Korrupsionit dhe Krimit të Organizuar:
Nga të dhënat statistikore rezulton se, gjatë vitit 2024 Struktura e Posaçme kundër Korrupsionit dhe Krimit të Organizuar (SPAK), ka regjistruar 245 procedime penale në fushën e krimit të organizuar. Në lidhje me çështjet e regjistruara rezulton se janë dërguar për gjykim 21 çështje.
Nga 21 çështjet e dërguara për gjykim për vitin 2024, rezulton se numri i të hetuarve/ pandehurve është 134 persona ose 25 persona më shumë se vjet. 
Nga këto çështje, për 108 persona është caktuar masa e sigurimit “Arrest me burg” nga të cilat 24 në mungesë, për 21 persona është caktuar masa e sigurimit “Arrest në shtëpi”; 5 persona të pandehur hetuar me masë sigurimi “Detyrim për t’u paraqitur”.
- Konkluzion:
Në lidhje me veprat penale të trafikimit, në kompetencë të Prokurorisë së Përgjithshme për vitin 2024, rezulton një rritje e konsiderueshme e numrit të çështjeve të regjistruara me 63 procedime më shumë dhe ulje e numrit të personave nën hetim me 17 më pak dhe rritje e lehtë e personave të marrë si të pandehur me 1 person më shumë. 
Lidhur me numrin e çështjeve të dërguara për gjykim për vitin 2024, numri i tyre është rritur me 3 çështje më shumë, po ashtu edhe numri i të pandehurve në gjykim është rritur me 8 persona më shumë krahasuar me vitin 2023.
Gjithashtu, Prokuroria e Posaçme lidhur me veprat penale në fushën e krimit të organizuar, rezulton një rritje me 44 procedime më shumë. Lidhur me numrin e çështjeve të dërguara për gjykim për vitin 2024, kemi një rritje me 10 çështje më shumë, si dhe rritje të numrit të pandehurve në gjykim me 25 të pandehur më shumë krahasuar me vitin 2023.
Konstatohet një rritje prej 13 personash më shumë për të cilët është caktuar masa e sigurimit personal “Arrest në burg”/“Arrest në burg” në mungesë, rritje me 18 persona më shumë për masën “arrest në shtëpi”, me ulje me 5 persona më pak për masën “detyrim paraqitje” dhe, gjithashtu, nuk ka asnjë masë sigurimi “Detyrimi daljes jashtë shtetit” për të cilën në vitin 2023 ka qenë 1 person me këtë masë. Pra, numri i personave të pandehur për të cilët është caktuar masa e sigurimit “arrest me burg” vijon të mbetet i lartë për vitin 2024 me 108 persona, nga të cilat 24 në mungesë.
- Lëndët narkotike[footnoteRef:19] [19:  Ku janë përfshirë nenet 283–286/“a” të K. Penal.] 

- Viti 2023:
Për vitin 2023 nga prokuroritë e juridiksionit të përgjithshëm janë hetuar 3213 çështje penale, me një numër prej 1183 persona nën hetim. Nga statistikat rezulton se janë marrë të pandehur 990 persona. 
Nga këto çështje në hetim, janë dërguar për gjykim 599 çështje ose 18.6 % e çështjeve, me 904 të pandehur të dërguar për gjykim. Numrin më të lartë të çështjeve në hetim e ka vepra penale: “Prodhimi dhe shitja e narkotikëve”, neni 283 i Kodit Penal, me 1887 çështje në hetim, nga të cilat janë dërguar për gjykim 476 çështje.
- Viti 2024:
Për vitin 2024 nga prokuroritë e juridiksionit të përgjithshëm janë hetuar 3447 çështje penale, me një numër prej 1005 persona nën hetim. Nga statistikat rezulton se janë marrë të pandehur 1321 persona. 
Nga këto çështje në hetim, janë dërguar për gjykim 722 çështje ose 20.95 % e çështjeve, me 1210 të pandehur të dërguar për gjykim. Numrin më të lartë të çështjeve në hetim e ka vepra penale: “Prodhimi dhe shitja e narkotikëve”, neni 283 i Kodit Penal, me 2092 çështje në hetim, nga të cilat janë dërguar për gjykim 618 çështje.
- Konkluzion:
Në vitin 2024 janë hetuar 234 çështje penale më shumë se në vitin 2023. Nga ana tjetër, rezulton një ulje e numrit të personave nën hetim me 178 persona të hetuar më pak, dhe rritje e numrit të pandehurve me 331 të pandehur më shumë.
Ka një rritje të çështjeve të dërguara për gjykim me 123 çështje më shumë se në vitin 2023 dhe rritje e numrit të të pandehurve me 306 të pandehur më shumë. 
Në lidhje me veprat penale mbizotëruese për vitin 2024 vijon të jetë vepra penale “Prodhimi dhe shitja e narkotikëve” neni 283 i Kodit Penal, e cila ka pësuar rritje të mëtejshme në shifra krahasuar me vitin 2023, me 205 çështje nën hetim më shumë dhe 142 çështje të dërguara për gjykim më shumë.
- Veprat penale në fushën e terrorizmit
- Viti 2023:
Në lidhje me veprat penale kundër terrorizmit[footnoteRef:20], të cilat në bazë të nenit 75/“a” të Kodit të Procedurës Penale i përkasin Prokurorisë së Posaçme, rezulton se janë regjistruar në total 4 çështje për vitin 2023 me asnjë person nën hetim dhe asnjë të pandehur. Në lidhje me çështjet e dërguara për gjykim për këtë kategori veprash për vitin 2023, nuk ka asnjë çështje të dërguar për gjykim.  [20:  Nenet 230–232/“b” të Kodit Penal] 

Nga informacioni i përcjellë nga Prokuroria e Përgjithshme, lidhur me veprat penale për nxitjen e urrejtjes dhe pjesëmarrjen në konfliktet e armatosura[footnoteRef:21] për vitin 2023 janë regjistruar 7 çështje penale me 2 persona nën hetim dhe asnjë të pandehur, për veprën penale “Nxitja e urrejtjes ose grindjeve”, parashikuar nga neni 265 i Kodit Penal. Rezulton se janë dërguar për gjykim 1 çështje, me 1 të pandehur që i përkasin veprës penale “Nxitja e urrejtjes ose grindjeve” parashikuar nga neni 265 i Kodit Penal. [21:  Nenet 265–265/“c” të Kodit Penal.] 

- Viti 2024: 
Në lidhje me veprat penale kundër terrorizmit[footnoteRef:22], të cilat në bazë të nenit 75/“a” të Kodit të Procedurës Penale i përkasin Prokurorisë së Posaçme, rezulton se janë regjistruar në total 26 çështje për vitin 2024 me 1 të hetuar/të pandehur. Në lidhje me çështjet e dërguara për gjykim për këtë kategori veprash për vitin 2024, ka 1 çështje të dërguar për gjykim (për nenin 230/“a”) , me 1 të hetuar/të pandehur dhe 1 person pa masë. [22:  Nenet 230–232/“b” të Kodit Penal] 

Nga informacioni i përcjellë nga Prokuroria e Përgjithshme, lidhur me veprat penale për nxitjen e urrejtjes dhe pjesëmarrjen në konfliktet e armatosura[footnoteRef:23] për vitin 2024 janë regjistruar 6 çështje penale me 1 person nën hetim dhe asnjë të pandehur, për veprën penale “Nxitja e urrejtjes ose grindjeve”, parashikuar nga neni 265 i Kodit Penal. Rezulton se janë dërguar për gjykim 1 çështje, me 1 të pandehur që i përkasin veprës penale “Nxitja e urrejtjes ose grindjeve” parashikuar nga neni 265 i Kodit Penal. [23:  Nenet 265–265/“c” të Kodit Penal.] 

- Konkluzion:
Krahasuar me vitin 2023, për veprat penale kundër terrorizmit kemi rritje me 22 çështje të regjistruara më shumë, rritje me 1 çështje më shumë dërguar për gjykim dhe me 1 të hetuar/të pandehur më shumë të dërguar për gjykim.
Në lidhje me veprat penale për nxitjen e urrejtjes dhe pjesëmarrjen në konfliktet e armatosura, rezulton se kemi 1 çështje të regjistruar më pak, me 1 person nën hetim më pak dhe me asnjë të pandehur njësoj si në vitin 2023. Ndërsa lidhur me çështjet e dërguara për gjykim dhe numrin e të pandehurve dërguar për gjykim mbetemi në të njëjtat shifra si në vitin 2023.
- Dhuna në Familje
- Viti 2023
Në lidhje me veprën penale “Dhuna në familje” parashikuar nga neni 130/“a” i Kodit Penal (të katër paragrafët), rezulton se për vitin 2023 janë regjistruar 1396 çështje penale ose rreth 3.92% e të gjitha çështjeve penale të regjistruara[footnoteRef:24] dhe 1078 të pandehur. Rezulton se janë dërguar për gjykim 996[footnoteRef:25] çështje për këtë vepër penale me total prej 1048[footnoteRef:26] të pandehur, çka përbën një ulje prej 8.87% e procedimeve dhe 11.33% e të pandehurve të dërguar për gjykim. [24:  Për vitin 2023 janë regjistruar në total 38613 çështje.]  [25:  Për vitin 2022 ka qenë 1093 çështje.]  [26:  Për vitin 2022 ka qenë 1182 të pandehur.] 

Lidhur me politikën e dënimit të ndjekur gjatë gjykimit, në çështjet e dërguara për gjykim nga prokuroria për veprën penale “Dhuna në familje”, rezulton se nuk është kërkuar në asnjë rast dënimi maksimal i parashikuar nga paragrafi përkatës. Gjithashtu, krahasuar me vitin 2022 rezulton se: i. në asnjë rast nuk është kërkuar dënimi me gjobë; ii. në asnjë rast nuk është kërkuar dënimi sa periudha e paraburgimit; iii. për 102 të pandehur është kërkuar dënimi minimal i parashikuar nga dispozita; iv. për 287 të pandehur është kërkuar dënimi mesatar; v. në asnjë rast nuk është kërkuar ulja nën minimumin e parashikuar nga dispozita; vi. për 240 të pandehur është kërkuar pezullimi i ekzekutimit të dënimit; vii. në asnjë rast nuk është kërkuar tërheqja e akteve; viii. në 1 rast është kërkuar pushimi i akuzës; ix. për 5 të pandehur është kërkuar pushimi i çështjes; dhe x. në asnjë rast nuk është kërkuar pafajësi.
- Viti 2024
Në lidhje me veprën penale “Dhuna në familje” parashikuar nga neni 130/“a” i Kodit Penal (të katër paragrafët), rezulton se për vitin 2023 janë regjistruar 1656 çështje penale, me 1238 persona në hetim/të pandehur ose me rritje 18.6% të procedimeve dhe rritje 14.8% e të pandehurve të regjistruar krahasuar me vitin 2023.
Rezulton se janë dërguar për gjykim 1124 procedime me 1194 të pandehur ose me rritje prej 12.85% të procedimeve dhe rritje 13.9% e të pandehurve të dërguar për gjykim, në krahasim me vitin 2023.
Lidhur me politikën e dënimit të ndjekur gjatë gjykimit, në çështjet e dërguara për gjykim nga prokuroria për veprën penale “Dhuna në familje” është kërkuar në 5 raste dënimi maksimal i parashikuar nga paragrafi përkatës . Gjithashtu, krahasuar me vitin 2023 rezulton se: i. në 1 rast është kërkuar dënimi me gjobë; ii. në 5 raste është kërkuar dënimi sa periudha e paraburgimit; iii. për 90 të pandehur është kërkuar dënimi minimal i parashikuar nga dispozita; iv. për 492 të pandehur është kërkuar dënimi mesatar; v. në asnjë rast nuk është kërkuar ulja nën minimumin e parashikuar nga dispozita; vi. për 325 të pandehur është kërkuar pezullimi i ekzekutimit të dënimit; vii. në 4 raste është kërkuar tërheqja e akteve; viii. në 2 raste është kërkuar pushimi i akuzës; ix. për 34 të pandehur është kërkuar pushimi i çështjes; dhe x. në 4 raste është kërkuar pafajësi.
- Konkluzion:
Rezulton rritje të numrit të çështjeve të regjistruara për veprën penale “Dhuna në familje” parashikuar nga neni 130/“a” i Kodit Penal me 260 çështje më shumë, me 160 të pandehur më shumë.
Gjithashtu, në lidhje me çështjet e dërguara për gjykim ka rritje me 128 çështje më shumë, me 146 persona të marrë si të pandehur më shumë.
Në lidhje me dënimin e kërkuar nga prokurori, konstatohet të ketë ashpërsim të politikës penale, në lidhje me këtë vepër, e konkretisht rezultojnë këto të dhëna:

	Masa e dënimit
	Viti 2023
	Viti 2024
	Konkluzioni

	Max. i dispozitës
	0
	5
	Rritje me 5 raste dhënie dënimi maksimal.

	Koha e paraburgimit
	0
	5
	Rritje me 5 raste dhënie dënimi sa periudha e paraburgimit.

	Dënimi mesatar i dispozitës
	287
	492
	Rritje me 205 raste dhënie dënimi mesatar.

	Min. i dispozitës
	102
	90
	Ulje me 12 raste dhënie dënimi minimal.

	Pezullim ekzekutimi
	240
	325
	Rritje prej 85 personash.

	Gjobë
	0
	1
	Rritje me 1 rast dhënie gjobe.


Për sa më sipër, konstatohet se kemi rritje me 5 raste që është kërkuar dënimi maksimal, nga asnjë rast që ka qenë në vitin 2023. Gjithashtu, kemi një rritje të lehtë me 1 rast të dënimit me gjobë, rritje me 5 raste të dënimit sa periudha e paraburgimit, ulje me 12 raste të dënimit në minimum, rritje e konsiderueshme me 205 raste të dënimit mesatar, rritje me 85 raste të pezullimit të ekzekutimit të dënimit, rritje me 29 raste të pushimit të çështjes, rritje me 4 raste ku është kërkuar tërheqja e akteve, rritje me 4 raste ku është kërkuar pafajësi dhe rritje me 1 rast të pushimit të akuzës.
- Veprat penale në fushën e mjedisit
- Viti 2023:
Në lidhje me veprat penale në fushën e mjedisit[footnoteRef:27], nga të dhënat statistikore në vitin 2023 janë regjistruar 343 procedime penale ose me ulje 7.80% të numrit të procedimeve, me 40 persona nën hetim dhe 33 persona të pandehur.  [27:  Nenet 201–207, nenet 207/“a”, 207/“b”, 207/“c” dhe 207/“ç” të Kodit Penal, përfshirë ndryshimet e reja të vitit 2021.] 

Në lidhje me çështjet e dërguara për gjykim për këtë grup eprash rezulton se për vitin 2023 janë dërguar për gjykim 60 procedime me 69 të pandehur.
- Viti 2024:
Në lidhje me veprat penale në fushën e mjedisit[footnoteRef:28], nga të dhënat statistikore në vitin 2024 janë regjistruar 299 procedime penale me 55 persona të hetuar/të pandehur ose me ulje 12.83% të numrit të procedimeve dhe ulje me 24.66% të të pandehurve të regjistruar krahasuar me vitin 2023.  [28:  Nenet 201–207, nenet 207/“a”, 207/“b”, 207/“c” dhe 207/“ç” të Kodit Penal, përfshirë ndryshimet e reja të vitit 2021.] 

Në lidhje me çështjet e dërguara për gjykim për këtë grupveprash rezulton se për vitin 2024 janë dërguar për gjykim 55 procedime me 78 të pandehur .
- Konkluzion:
Në tërësi, për këtë kategori veprash penale në krahasim me vitin 2024, vihet re një ulje e numrit të procedimeve të regjistruara me 44 procedime më pak ose me ulje 12.8% të numrit të procedimeve, ulje me 18 persona nën hetim/të pandehur më pak ose me ulje 24.65% të numrit të pandehurve/personave nën hetim të regjistruar krahasuar me vitin 2023. Gjithashtu, rezulton një ulje me 5 procedime më pak dërguar për gjykim ose ulje me 8.3% të procedimeve, si dhe rritje prej 9 të pandehur më shumë ose rritje 13.04% të të pandehurve të dërguar për gjykim krahasuar me vitin 2023.



Aneks 2
LIDHUR ME ASHPËRSIMIN E DËNIMIT

Bazuar në statistikat e dërguara nga organi i prokurorisë, në zbatim të nenit 38, germa “h”, të ligjit nr. 97/2016[footnoteRef:29], si dhe informacionin e përcjellë nga Struktura e Posaçme kundër Korrupsionit dhe Krimit të Organizuar[footnoteRef:30]: [29:  Me shkresat e Prokurorisë së Përgjithshme me nr. 622/51 prot., datë 11.3.2025, protokolluar pranë Ministrisë së Drejtësisë me nr. 1522 prot., datë 12.3.2025 dhe shkresën nr. 622/54 prot., datë 17.3.2025, protokolluar pranë Ministrisë së Drejtësisë me nr. 1021/2 prot., datë 17.3.2025, bazuar në nenin 38/“h”, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë” ku parashikohet se: “Prokurori i Përgjithshëm ushtron këto kompetenca: h) i dërgon Ministrisë së Drejtësisë të dhënat statistikore të ndjekjes penale, për hartimin e statistikës së njësuar në fushën e drejtësisë.”.]  [30:  Me shkresën e Prokurorisë së Posaçme nr. 9020 prot., datë 12.3.2025, protokolluar pranë nesh me nr. 1021/1 prot., datë 12.3.2025.] 

Veprat penale kundër korrupsionit, në kompetencë lëndore të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1-1;245/1-3 dhe 259/1 të Kodit Penal), si dhe veprat penale në fushën e korrupsionit në kompetencë lëndore të Prokurorisë së Posaçme – SPAK-ut (nenet 230, 230/“a” , 230/“b”, 230/“c”, 230/“ç” , 231, 232, 232/“a”, 232/“b”, 233, 234, 234/“a”, 234/“b”, 244 paragrafi 2, 244/“a”, 245, 245/1 paragrafët 2 dhe 4, 257, 258 paragrafi 2, 259 paragrafi 2, 259/“a”, 260, 312, 319, 319/“a”, 319/“b”, 319/“c”, 319/“ç”, 319/“d”, 319/“dh”, 319/“e”, 328 dhe 328/“b” të Kodit Penal). Sqarojmë se kompetenca lëndore e SPAK-ut ka ndryshuar gjatë vitit 2021 me ligjin nr. 41/2021. 
- Viti 2023:
Lidhur me veprat penale në fushën e korrupsionit në kompetencë lëndore të Strukturës së Posaçme kundër Korrupsionit dhe Krimit të Organizuar[footnoteRef:31], nga të dhënat statistikore rezulton se, për vitin 2023 janë regjistruar 447 procedime penale në fushën e korrupsionit, ku vetëm 38 çështje janë dërguar për gjykim me një numër prej 142 persona të hetuar/pandehur.  [31:  Ndryshuar me ligjin nr. 41/2021, datë 23.3.2021, “Për një shtesë dhe disa ndryshime në ligjin nr. 7905, datë 21.3.1995, ‘Kodi i Procedurës Penale të Republikës së Shqipërisë’, të ndryshuar”.] 

Nga këto çështje, për 38 persona të pandehur është caktuar masa e sigurimit “arrest në burg”; për 22 persona të pandehur është caktuar masa e sigurimit “arrest në shtëpi”; për 19 persona të pandehur është caktuar masa e sigurimit “detyrim për t’u paraqitur”; për 6 persona të pandehur është caktuar masa e sigurimit “arrest në burg në mungesë”; për 1 person të pandehur është caktuar masa e sigurimit “ndalimi i daljes jashtë shtetit” dhe 56 persona të pandehur janë hetuar dhe dërguar në gjykatë pa caktuar ndaj tyre ndonjë masë sigurimi. 
Për vitin 2023 nuk rezulton të ketë të dhëna statistikore më vete për veprat penale kundër korrupsionit për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Konkretisht, për vitin 2023 rezulton se ka përfunduar gjykimi i themelit në Gjykatën e Posaçme të Shkallës së Parë për Korrupsionin dhe Krimin e Organizuar për 75 çështje penale për veprat penale kundër korrupsionit dhe krimit të organizuar me një numër prej 260 të pandehurish. Ndërsa për Gjykatën e Apelit për Korrupsionin dhe Krimin e Organizuar nuk ka të dhëna statistikore për çështje penale për të cilat ka përfunduar gjykimi.
Por rezulton se ka të dhëna statistikore lidhur me vendimet e dhëna, e konkretisht, për vitin 2023 nga Gjykata e Posaçme e Shkallës së Parë për Korrupsionin dhe Krimin e Organizuar janë dhënë gjithsej 67 vendime dënimi me 233 persona të dënuar, nga të cilat 47 çështje penale me 174 persona kanë qenë për veprat penale në fushën e korrupsionit dhe vepra penale të tjera. Ndërsa, në Gjykatën e Posaçme të Apelit për Korrupsionin dhe Krimin e Organizuar, për vitin 2023, janë dhënë, gjithsej, 57 vendime dënimi me 133 persona të dënuar, nga të cilat 35 çështje penale me 84 persona kanë qenë për vepra penale në fushën e korrupsionit dhe vepra penale të tjera.
Lidhur me veprat penale në fushën e korrupsionit të cilat kanë mbetur në kompetencë lëndore të Prokurorisë së Përgjithshme[footnoteRef:32], rezulton se për vitin 2023 janë dërguar për gjykim 204 çështje me 338 të pandehur, nga të cilët vetëm 13 persona kanë qenë me masë sigurimi “Arrest në burg”. [32:  Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/ “a”, 164/ “b”, 248, 256 dhe 257/ “a”, 244/1; 245/1; 245/3 dhe 259/1 të Kodit Penal).] 

Ndërsa në përfundim të gjykimit, kërkesa e prokurorisë ka qenë për 1 të pandehur dënim me gjobë dhe 192 me burgim nga të cilët:
Dënimi minimal i parashikuar nga dispozita: 21 të pandehur.
Dënimi mesatar i parashikuar nga dispozita: 20 të pandehur.
Pezullim i ekzekutimit (neni 59 i Kodit Penal): 151 të pandehur.
Ndërkohë për 8 veprat penale të mbetura në kompetencë të Prokurorisë së Përgjithshme, rezulton që në 1 rast (për nenin 248) është kërkuar tërheqje aktesh dhe prokurori ka kërkuar në 5 raste pushimin e çështjes, për veprën penale të “Shpërdorimit të detyrës”, parashikuar nga neni 248 i Kodit Penal.
- Viti 2024:
Lidhur me veprat penale në fushën e korrupsionit në kompetencë lëndore të Strukturës së Posaçme kundër Korrupsionit dhe Krimit të Organizuar[footnoteRef:33], nga të dhënat statistikore rezulton se, për vitin 2024 janë regjistruar 483 procedime penale në fushën e korrupsionit, ku vetëm 41 çështje janë dërguar për gjykim me një numër prej 141 persona të hetuar/pandehur.  [33:  Ndryshuar me ligjin nr. 41/2021, datë 23.3.2021, “Për një shtesë dhe disa ndryshime në ligjin nr. 7905, datë 21.3.1995, ‘Kodi i Procedurës Penale të Republikës së Shqipërisë’, të ndryshuar”.] 

Nga këto 41 çështje dërguar për gjykim me një numër prej 141 persona të hetuar/pandehur, për 36 persona të pandehur është caktuar masa e sigurimit “arrest në burg” nga të cilat 7 në mungesë; për 19 persona të pandehur është caktuar masa e sigurimit “arrest në shtëpi”; për 25 persona të pandehur është caktuar masa e sigurimit “detyrim për t’u paraqitur”; për 5 persona të pandehur është caktuar masa e sigurimit “Pezullimi i ushtrimit të një detyre a shërbimi publik” dhe 56 persona të pandehur janë hetuar dhe dërguar në gjykatë pa caktuar ndaj tyre ndonjë masë sigurimi.
Për vitin 2024 nuk rezulton të ketë të dhëna statistikore për veprat penale kundër korrupsionit për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Gjithashtu, nuk ka as të dhëna statistikore lidhur me vendimet e dhëna për këto grupveprash penale nga Gjykatat e Posaçme.
Lidhur me veprat penale në fushën e korrupsionit të cilat kanë mbetur në kompetencë lëndore të Prokurorisë së Përgjithshme[footnoteRef:34], rezulton se për vitin 2024 janë dërguar për gjykim 158 çështje me 235 të pandehur, nga të cilët vetëm 13 persona kanë qenë me masë sigurimi “Arrest në burg”. [34:  Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1; 245/3 dhe 259/1 të Kodit Penal).] 

Ndërsa në përfundim të gjykimit kërkesa e prokurorisë ka qenë për 1 të pandehur dënim me gjobë dhe 193 me burgim nga të cilët:
Dënimi minimal i parashikuar nga dispozita: 7 të pandehur.
Dënimi mesatar i parashikuar nga dispozita: 60 të pandehur.
Pezullim i ekzekutimit (neni 59 i Kodit Penal): 126 të pandehur.
Ndërkohë për 8 veprat penale të mbetura në kompetencë të Prokurorisë së Përgjithshme, rezulton që në 1 rast (për nenin 248) është kërkuar tërheqje aktesh; në 32 raste është kërkuar pushimi i çështjes për veprën penale të “Korrupsioni aktiv i personave që ushtrojnë funksione publike” neni 244/1 i K. Penal – 23 raste dhe “Shpërdorimit të detyrës” parashikuar nga neni 248 i Kodit Penal – 9 raste; në 2 raste ka pushuar akuzën, si dhe ka kërkuar pafajësi në 10 raste (për nenin 248).
- Konkluzion:
Krahasuar me vitin 2023, rezulton se nga të dhënat statistikore të Prokurorisë së Përgjithshme, konstatohet ulje e çështjeve të dërguara për gjykim me 46 çështje më pak, dhe ulje e numrit të personave të marrë të pandehur me 103 persona më pak, me tendencë uljeje prej dy vitesh.
Për vitin 2024 nuk konstatohet ashpërsim i politikës penale, pasi në krahasim me vitin 2023 rezulton se kemi vetëm 1 të pandehur më shumë për caktimin e masës së dënimit me burgim, lidhur me veprat penale në fushën e korrupsionit.
Gjithashtu, në Prokurorinë e Posaçme, lidhur me veprat penale në fushën e korrupsionit që i kanë kaluar për kompetencë lëndore, për vitin 2024 rezulton një rritje e numrit të përgjithshëm të çështjeve penale të regjistruara në fushën e korrupsionit prej 36 çështje më shumë dhe rritje e lehtë e çështjeve të dërguara për gjykim me 3 çështje më shumë, dhe me 1 person të pandehur të dërguar për gjykim më pak.
Referuar masave të sigurimit personal pranë Prokurorisë së Posaçme vihet re një rënie prej 8 masa sigurimi “arrest në burg” më pak se në vitin 2023, ulje e numrit të personave me arrest në shtëpi me 3 persona më pak se në vitin 2023 dhe 6 persona më shumë me masë sigurimi detyrimi për t’u paraqitur në policinë gjyqësore, ulje e numrit të personave me masë sigurimit “ndalimi i daljes jashtë shtetit” me 1 person më pak. Po kështu rezulton që për vitin 2024 të jetë caktuar për 5 persona të pandehur masa e sigurimit “Pezullimi i ushtrimit të një detyre a shërbimi publik”. Konstatohet se politika penale, në lidhje me masat e sigurimit për këtë kategori veprash nuk ka ndonjë ashpërsim për vitin 2024 por mbetet pothuajse në të njëjtat nivele me vitin 2023.
- Veprat penale në fushën e krimit të organizuar në kompetencë të SPAK-ut
- Viti 2023:
Lidhur me veprat penale në fushën e krimit të organizuar në kompetencë lëndore të Strukturës së Posaçme kundër Korrupsionit dhe Krimit të Organizuar, nga të dhënat statistikore rezulton se, për vitin 2023 janë regjistruar 201 procedime penale në fushën e krimit të organizuar, ku vetëm 11 çështje janë dërguar për gjykim me një numër prej 109 persona të hetuar/pandehur.
Nga këto çështje, për 90 persona është caktuar masa e sigurimit “Arrest me burg”, për 3 persona është caktuar masa e sigurimit “Arrest në shtëpi”; 10 persona të pandehur hetuar me masë sigurimi “Detyrim për t’u paraqitur”, 5 persona të pandehur hetuar me masë sigurimi “Arrest në burg në mungesë”, 1 person i pandehur me “Detyrimi daljes jashtë shtetit”.
Për vitin 2023 nuk rezulton të ketë të dhëna statistikore më vete për veprat penale kundër krimit të organizuar për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Konkretisht, për vitin 2023 rezulton se ka përfunduar gjykimi i themelit në Gjykatën e Posaçme të Shkallës së Parë për Korrupsionin dhe Krimin e Organizuar për 75 çështje penale për veprat penale kundër korrupsionit dhe krimit të organizuar me një numër prej 260 të pandehurish. Ndërsa për Gjykatën e Apelit për Korrupsionin dhe Krimin e Organizuar nuk ka të dhëna statistikore për çështje penale për të cilat ka përfunduar gjykimi.
Por rezulton se ka të dhëna statistikore lidhur me vendimet e dhëna, e konkretisht, për vitin 2023 nga Gjykata e Posaçme e Shkallës së Parë për Korrupsionin dhe Krimin e Organizuar janë dhënë, gjithsej, 67 vendime dënimi me 233 persona të dënuar, nga të cilat 20 çështje penale me 59 persona kanë qenë për vepra penale në fushën e krimit të organizuar.
Në Gjykatën e Posaçme të Apelit për Korrupsionin dhe Krimin e Organizuar, për vitin 2023, janë dhënë, gjithsej, 57 vendime dënimi me 133 persona të dënuar, nga të cilat 22 çështje me 49 persona kanë qenë për vepra penale në fushën e krimit të organizuar.
- Viti 2024:
Lidhur me veprat penale në fushën e krimit të organizuar në kompetencë lëndore të Strukturës së Posaçme kundër Korrupsionit dhe Krimit të Organizuar, nga të dhënat statistikore rezulton se, për vitin 2024 janë regjistruar 245 procedime penale në fushën e krimit të organizuar, ku vetëm 21 çështje janë dërguar për gjykim me një numër prej 134 persona të hetuar/pandehur.
Nga këto çështje, për 108 persona është caktuar masa e sigurimit “Arrest me burg” nga të cilat 24 në mungesë, për 21 persona është caktuar masa e sigurimit “Arrest në shtëpi”; 5 persona të pandehur hetuar me masë sigurimi “Detyrim për t’u paraqitur”.
Për vitin 2024 nuk rezulton të ketë të dhëna statistikore për veprat penale kundër krimit të organizuar për të cilat ka përfunduar gjykimi në Gjykatën e Posaçme të Shkallës së Parë dhe Apelit për Korrupsionin dhe Krimin e Organizuar. Gjithashtu, nuk ka as të dhëna statistikore, lidhur me vendimet e dhëna për këto grupveprash penale nga Gjykatat e Posaçme.
- Konkluzion:
Rezulton se për vitin 2024, Prokuroria e Posaçme ka një rritje të numrit të procedimeve të regjistruara prej 44 procedimesh më shumë, rritje e çështjeve të dërguara për gjykim me 10 çështje më shumë dhe rritje të numrit të pandehurve në gjykim me 25 të pandehur më shumë se në vitin 2023.
Referuar masave të sigurimit personal, konstatohet një rritje prej 13 personash më shumë për të cilët është caktuar masa e sigurimit personal “Arrest në burg”, rritje me 18 persona më shumë për masën “arrest në shtëpi”, me ulje me 5 persona më pak për masën “detyrim paraqitje” dhe, gjithashtu, nuk ka asnjë masë sigurimi “Detyrimi daljes jashtë shtetit” për të cilën në vitin 2023 ka qenë 1 person me këtë masë. Pra, konstatohet se kemi ashpërsim të politikës penale dhe masave të sigurimit për këtë kategori veprash penale.
- Veprat penale të trafikimit (nenet 109, 109/“b”, 110/“a”, 128/“b”, 138/“a”, 141/“a” , 278/“a” dhe 282/“a” të Kodit Penal)
- Viti 2023:
Në lidhje me veprat penale të trafikimit, nga të dhënat statistikore të Prokurorisë së Përgjithshme, për vitin 2023, rezulton se janë 30 çështje të dërguara për gjykim me 41 të pandehur, nga të cilët 17 janë me masë sigurimi “Arrest në burg”. Ndërsa në përfundim të gjykimit kërkesa e prokurorisë ka qenë:
Dënimi minimal i parashikuar nga dispozita: 7 të pandehur.
Dënimi mesatar i parashikuar nga dispozita: 10 të pandehur.
Dënimi maksimal i parashikuar nga dispozita: 0 të pandehur.
Pezullimi i ekzekutimit (neni 59 i Kodit Penal): 6 të pandehur.
Për vitin 2023, nuk rezulton të jetë kërkuar në asnjë rast pushimi i çështjes, pushimi i akuzës dhe tërheqje e akteve.
- Viti 2024:
Në lidhje me veprat penale të trafikimit, nga të dhënat statistikore të Prokurorisë së Përgjithshme, për vitin 2024, rezulton se janë 33 çështje të dërguara për gjykim me 49 të pandehur, nga të cilët 34 janë me masë sigurimi “Arrest në burg”. Ndërsa në përfundim të gjykimit kërkesa e prokurorisë ka qenë:
Dënimi sa periudha e paraburgimit: 2 të pandehur.
Dënimi minimal i parashikuar nga dispozita: 7 të pandehur.
Dënimi mesatar i parashikuar nga dispozita: 15 të pandehur.
Dënimi maksimal i parashikuar nga dispozita: 0 të pandehur.
Pezullimi i ekzekutimit (neni 59 i Kodit Penal): 3 të pandehur.
Për vitin 2024, nuk rezulton të jetë kërkuar në asnjë rast pushimi i çështjes, pushimi i akuzës dhe tërheqje e akteve.
- Konkluzion: 
Rezulton një rritje e lehtë e numrit të çështjeve të dërguara për gjykim në krahasim me vitin 2023, me 3 çështje më shumë dhe rritje e numrit të të pandehurve në gjykim me 8 persona më shumë. Për sa i përket masës së sigurimit “Arrest në burg”, rezulton një rritje prej 17 personash më shumë krahasuar me vitin 2023.
Për sa i përket ashpërsimit të dënimit për këtë kategori veprash, konstatohet se kemi rritje të kërkesave të prokurorit për dhënien e dënimit mesatar me 5 persona me shumë, një rritje për dhënien e dënimit sa periudha e paraburgimit me 2 persona më shumë dhe mbetemi në të njëjtat shifra me vitin 2023 për dënimin minimal dhe maksimal, si dhe kemi një ulje të kërkesës për pezullim ekzekutimi të dënimit me burgim për 3 persona më pak.
- Vepra penale e pastrimit të produkteve të veprës penale (neni 287 i Kodit Penal):
- Viti 2023
Në lidhje me këtë vepër penale, në vitin 2023, nga të dhënat statistikore të Prokurorisë së Përgjithshme rezulton se janë 11 çështje të dërguara për gjykim me 16 të pandehur, nga të cilët nuk ka asnjë me masë sigurimi “Arrest në burg”. Ndërsa në përfundim të gjykimit kërkesa e prokurorisë ka qenë:
Dënimi minimal i parashikuar nga dispozita: Asnjë të pandehur.
Dënimi mesatar i parashikuar nga dispozita: 12 të pandehur.
Dënimi maksimal i parashikuar nga dispozita: Asnjë i pandehur.
Pezullimi i ekzekutimit (neni 59 i Kodit Penal): 1 të pandehur.
Ndërkohë rezulton se në asnjë rast nuk është kërkuar pushimi i çështjes, pushimi i akuzës dhe tërheqja e akteve.
- Viti 2024
Në lidhje me këtë vepër penale në vitin 2024, nga të dhënat statistikore të Prokurorisë së Përgjithshme rezulton se janë 13 çështje të dërguara për gjykim me 21 të pandehur, nga të cilët nuk ka asnjë me masë sigurimi “Arrest në burg”. Ndërsa në përfundim të gjykimit kërkesa e prokurorisë ka qenë:
Dënimi minimal i parashikuar nga dispozita: Asnjë të pandehur.
Dënimi mesatar i parashikuar nga dispozita: 5 të pandehur.
Dënimi maksimal i parashikuar nga dispozita: 1 i pandehur.
Pezullimi i ekzekutimit (neni 59 i Kodit Penal): 7 të pandehur.
Ndërkohë rezulton se në asnjë rast nuk është kërkuar pushimi i çështjes, pushimi i akuzës dhe tërheqja e akteve.
- Konkluzion:
Për vitin 2024, rezulton një rritje e lehtë me 2 çështje më shumë dërguar për gjykim dhe 5 persona më shumë të marrë si të pandehur, si dhe nuk ka asnjë me masë sigurimi “Arrest në burg” njësoj si në vitin 2023.
Rezulton ulje e rasteve me 7 persona më pak për dënimin mesatar, rritje e lehtë me 1 person më shumë për dënimin maksimal, rritje me 6 persona më shumë për pezullimin e dënimit dhe mbetemi në të njëjtat shifra me asnjë rast të personave me dënim minimal dhe asnjë rast për të cilën të jetë kërkuar pushimi i çështjes, pushimi i akuzës dhe tërheqja e akteve.
- Veprat penale në fushën e narkotikëve (nenet 283–286/“a” të Kodit Penal)
- Viti 2023:
Në vitin 2023, rezulton se nga ana e organit të Prokurorisë së Përgjithshme janë dërguar për gjykim 599 çështje me 904 të pandehur, nga të cilët vetëm 505 persona kanë qenë me masë sigurimi arrest në burg. Ndërsa në përfundim të gjykimit kërkesa e prokurorisë për 1 të pandehur ka qenë për dënim me gjobë dhe 607 me burgim nga të cilët:
Dënimi sa periudha e paraburgimit: 5 të pandehur.
Dënimi minimal i parashikuar nga dispozita: 68 të pandehur.
Dënimi mesatar i parashikuar nga dispozita: 339 të pandehur.
Dënimi maksimal i parashikuar nga dispozita: 3 të pandehur.
Pezullim i ekzekutimit (neni 59 i Kodit Penal): 192 të pandehur.
Ndërkohë rezulton se për vitin 2023, është kërkuar për 1 rast tërheqja e akteve, për 8 raste pushimi i çështjes dhe në 2 raste është kërkuar pushimi i akuzës. 
- Viti 2024:
Në vitin 2024, rezulton se nga ana e organit të Prokurorisë së Përgjithshme janë dërguar për gjykim 722 çështje me 1210 të pandehur, nga të cilët vetëm 731 persona kanë qenë me masë sigurimi arrest në burg. Ndërsa në përfundim të gjykimit kërkesa e prokurorisë për 1 të pandehur ka qenë për dënim me gjobë dhe 893 me burgim nga të cilët:
 Dënimi sa periudha e paraburgimit: 0 të pandehur.
Dënimi minimal i parashikuar nga dispozita: 94 të pandehur.
Dënimi mesatar i parashikuar nga dispozita: 493 të pandehur.
Dënimi maksimal i parashikuar nga dispozita 16 të pandehur.
Pezullim i ekzekutimit (neni 59 i Kodit Penal): 290 të pandehur.
Ndërkohë rezulton se për vitin 2024, është kërkuar për 2 raste tërheqja e akteve, për 11 raste pushimi i çështjes, në 5 raste është kërkuar pushimi i akuzës dhe në 7 raste është kërkuar pafajësi.
- Konkluzion: 
Rezulton një rritje e numrit të çështjeve të dërguara për gjykim me 123 çështje më shumë, rritje e numrit të të pandehurve me 306 persona më shumë dhe rritje e personave ndaj të cilëve është vendosur masa “arrest në burg” me 226 persona më shumë se në vitin 2023. 
Për sa i përket ashpërsimit të dënimit për këtë kategori veprash, konstatohet se kemi rritje të kërkesave të prokurorit për dhënien e dënimit minimal me 26 persona më shumë, rritje për dhënien e dënimit mesatar me 154 persona më shumë, rritje të dënimit maksimal me 13 persona më shumë; rritje të pezullimit të ekzekutimit me 98 persona më shumë si dhe rezulton se nuk ka asnjë rast të dhënies së dënimit sa periudha e paraburgimit, me 5 persona më pak se në vitin 2023.
Gjithashtu, rezulton një rritje e lehtë e kërkesave për tërheqje aktesh 1 më tepër, të pushimit të çështjes me 3 më tepër, të pushimit të akuzës me 3 më tepër, si dhe kemi 7 kërkesa për pafajësi për vitin 2024.
- Veprat penale kundër të miturve (nenet 124, 124/“b”, 128/“b” dhe 129 të Kodit Penal)
- Viti 2023:
Në vitin 2023, rezulton se nga ana e organit të Prokurorisë së Përgjithshme janë dërguar për gjykim 28 çështje me 32 të pandehur, nga të cilët vetëm 4 persona kanë qenë me masë sigurimi “Arrest në burg”. Ndërsa në përfundim të gjykimit, në asnjë rast nuk është kërkuar dënimi me gjobë dhe për 24 persona të pandehur është kërkuar dënimi me burgim, nga të cilët:
Dënimi minimal i parashikuar nga dispozita: 5 të pandehur.
Dënimi mesatar i parashikuar nga dispozita: 9 të pandehur.
Dënimi maksimal i parashikuar nga dispozita: 1 i pandehur.
Pezullim i ekzekutimit (neni 59 i Kodit Penal): 9 të pandehur.
Në 2 raste prokurori ka kërkuar pushimin e çështjes.
- Viti 2024:
Në vitin 2024, rezulton se nga ana e organit të Prokurorisë së Përgjithshme janë dërguar për gjykim 27 çështje me 29 të pandehur, nga të cilët vetëm 8 persona kanë qenë me masë sigurimi “Arrest në burg”. Ndërsa në përfundim të gjykimit në 1 rast është kërkuar dënimi me gjobë dhe për 24 persona të pandehur është kërkuar dënimi me burgim, nga të cilët:
 Dënimi minimal i parashikuar nga dispozita: 4 të pandehur.
Dënimi mesatar i parashikuar nga dispozita: 8 të pandehur.
Dënimi maksimal i parashikuar nga dispozita: 0 të pandehur.
Pezullim i ekzekutimit (neni 59 i Kodit Penal): 12 të pandehur.
Në asnjë rast prokurori nuk ka kërkuar pushimin e çështjes, si dhe nuk asnjë rast të kërkesës për tërheqje aktesh, pushim akuze apo pafajësi.
- Konkluzion:
Në krahasim me vitin 2023, ka një ulje të lehtë të numrit të çështjeve të dërguara për gjykim me 1 çështje më pak, ulje të numrit të personave të marrë si të pandehur me 3 të pandehur më pak, por nga ana tjetër ka rritje me 4 të pandehur më shumë me masë sigurimi “Arrest në burg”.
Lidhur me ashpërsimin e politikës penale dhe kërkesave për dënim rezulton se jemi në të njëjtat shifra të dënimit me burgim si në vitin e kaluar, nga të cilat 1 kërkesë më pak konstatohet për dënimin minimal, 1 kërkesë më pak për dënimin mesatar, 1 kërkesë më pak për dënimin maksimal dhe 3 kërkesa më tepër për pezullimin e ekzekutimit të dënimit, si dhe kemi 1 kërkesë për dënimin me gjobë për të cilën nuk ka pasur në vitin 2023.
Gjithashtu, për vitin 2024 nuk kemi asnjë kërkesë ku prokurori të ketë kërkuar pushimin e çështjes, me ulje me 2 më pak se vitin e kaluar.
- Veprat penale kundër mjedisit (nenet 201–207/“ç” të Kodit Penal).
- Viti 2023:
Në lidhje me veprat penale kundër mjedisit në vitin 2023 rezulton se nga 60 çështje të dërguara për gjykim me 69 të pandehur, është caktuar vetëm për 2 të pandehur masa e sigurimit “Arrest në burg”. 
Ndërsa në përfundim të gjykimit, kërkesa e prokurorisë ka qenë për 14 të pandehur dënim me gjobë dhe 35 të pandehur dënim me burgim, nga të cilët:
Dënimi me kohën e paraburgimit: asnjë i pandehur.
Dënimi minimal i parashikuar nga dispozita: 8 të pandehur.
Dënimi mesatar i parashikuar nga dispozita: 6 të pandehur.
Pezullim i ekzekutimit (neni 59 i Kodit Penal): 21 të pandehur.
Në asnjë rast nuk është kërkuar pushimi i çështjes, pushimi i akuzës, tërheqja e akteve apo pafajësi. 
- Viti 2024:
Në lidhje me veprat penale kundër mjedisit në vitin 2024 rezulton se nga 55 çështje të dërguara për gjykim me 78 të pandehur, është caktuar vetëm për 2 të pandehur masa e sigurimit “Arrest në burg”. 
Ndërsa në përfundim të gjykimit, kërkesa e prokurorisë ka qenë për 19 të pandehur dënim me gjobë dhe 34 të pandehur dënim me burgim nga të cilët:
Dënimi me kohën e paraburgimit: asnjë i pandehur. 
Dënimi minimal i parashikuar nga dispozita: 2 të pandehur. 
Dënimi mesatar i parashikuar nga dispozita: 2 të pandehur.
Pezullim i ekzekutimit (neni 59 i Kodit Penal): 30 të pandehur.
Po kështu është kërkuar në 2 raste tërheqje aktesh, në 2 raste pushimi i akuzës dhe në 4 raste pushimi i çështjes dhe në asnjë rast nuk është kërkuar pafajësi. 
- Konkluzion:
Në krahasim me vitin 2024, për veprat penale në fushën e mjedisit rezulton ulje e numrit të çështjeve të dërguara për gjykim me 5 çështje më pak dhe rritje e numrit të pandehurve me 9 të pandehur më shumë, si dhe mbetemi në shifra të njëjta lidhur me caktimin e masës së sigurimit “Arrest në burg”. 
Për sa i përket ashpërsimit të dënimit për këtë kategori veprash rezulton se jemi pothuaj në të njëjtat shifra të kërkesave për dënimin me burgim, vetëm me 1 të pandehur më pak për të cilën është kërkuar dënimi me burgim, e konkretisht kemi 6 kërkesa më pak për dënimin minimal, 4 kërkesa më pak për dënimin mesatar dhe 9 kërkesa më tepër për pezullimin e ekzekutimit.
Ndërkohë njësoj si në vitin 2023 edhe për vitin 2024 nuk ka asnjë kërkesë për dënimin sa koha e paraburgimit, për dënimin maksimal, si dhe kemi 2 kërkesa më shumë për tërheqje aktesh, 2 kërkesa më shumë për pushimin e akuzës dhe 4 kërkesa më shumë për pushimin e çështjes, si dhe në asnjë rast nuk është kërkuar pafajësi.
- Lidhur me veprat penale në fushën e taksave dhe tatimeve:
- Viti 2023:
Gjatë vitit 2023, për veprat penale, në lidhje me taksat dhe tatimet,[footnoteRef:35] rezulton se janë regjistruar 187 procedime penale me 55 të pandehur. Janë dërguar për gjykim 63 çështje penale me 156 të pandehur. Për veprën penale “Moskryerja e detyrave nga organet tatimore” të parashikuar nga neni 181/“a” të Kodit Penal, sikurse në vitin 2022 nuk rezulton të jetë regjistruar ndonjë procedim penal. Ndërkohë për veprën penale “Kontrabanda nga punonjës që lidhen me veprimtarinë doganore” sipas nenit 175 i K. Penal, ku përfshihen nëpunësit publik të dyshuar të administratës doganore janë regjistruar 3 procedime penale, njësoj si në vitin 2022. [35:  Referuar neneve 180–182/“a”, të Kodit Penal.] 

- Viti 2024:
Gjatë vitit 2024, për veprat penale, në lidhje me taksat dhe tatimet,[footnoteRef:36] rezulton se janë regjistruar 199 procedime penale me 22 të pandehur. Janë dërguar për gjykim 49 çështje penale me 66 të pandehur. Për veprën penale “Moskryerja e detyrave nga organet tatimore” të parashikuar nga neni 181/“a” të Kodit Penal, rezulton të jetë regjistruar 1 procedim penal. Ndërkohë për veprën penale “Kontrabanda nga punonjës që lidhen me veprimtarinë doganore” sipas nenit 175 i K. Penal, ku përfshihen nëpunësit publik të dyshuar të administratës doganore janë regjistruar 2 procedime penale. [36:  Referuar neneve 180–182/“a” të Kodit Penal.] 

- Konkluzion:
Në vitin 2024, për veprat penale në fushën e taksave dhe tatimeve, rezulton se kemi rritje të lehtë të procedimeve të regjistruara me 12 procedime më shumë ose me një rritje prej 6.4% të numrit të procedimeve të regjistruara krahasuar me vitin 2023, dhe me ulje të numrit të të pandehurve me 33 të pandehur më pak.
Gjithashtu, lidhur me çështjet e dërguara për gjykim rezulton ulje me 14 çështje të dërguara për gjykim më pak ose me ulje prej 22.2% të numrit të procedimeve krahasuar me vitin 2023. Po kështu, krahasuar me vitin 2023, konstatohet ulje edhe e numrit të të pandehurve të dërguar për gjykim me 90 të pandehur më pak ose me ulje prej 57.7% të numrit të të pandehurve të dërguar për gjykim.

- Garantimi i pavarësisë dhe përgjegjshmërisë së prokurorit 
Në radhë të parë, pavarësia e prokurorisë është një “gjendje shpirtërore” nga ana e prokurorit individual, që të marrë vendime në mënyrë racionale dhe të paanshme në bazë të ligjit dhe provave të disponueshme pa presion apo ndikim të jashtëm dhe pa frikë nga ndërhyrjet; dhe së dyti, pavarësia e prokurorisë duhet të mbështesë, gjithashtu, rregullimet institucionale dhe operacionale që shteti duhet të krijojë për t’u mundësuar prokurorëve të ushtrojnë përgjegjësitë e tyre në mënyrë korrekte dhe të paanshme, përfshirë ndërhyrjet politike ose forma të tjera.
Struktura e Posaçme kundër Korrupsionit dhe Krimit të Organizuar ka marrë masat e duhura në adresim të secilës pikë të rekomandimeve prioritare, për ndjekjen dhe plotësimin e tyre, duke informuar, në lidhje me masat e ndërmarra për secilin rekomandim. Në lidhje me këtë rekomandim SPAK-u është shprehur se në vitin 2024 numri i prokurorëve të posaçëm ka ndryshuar pasi në Prokurorinë e Posaçme janë caktuar edhe 3 prokurorë, duke plotësuar organikën me 20 prokurorë të miratuar nga Kuvendi i Shqipërisë, me vendimin nr. 6/2021, “Për përcaktimin e numrit të prokurorëve të Prokurorisë së Posaçme”.
Prokuroria e Posaçme ka vijuar bashkëpunimin ndërinstitucional me Prokurorinë e Përgjithshme, prokuroritë e juridiksionit të përgjithshëm, policinë gjyqësore, policinë e shtetit dhe agjencitë e tjera të zbatimit të ligjit në funksion të zbatimit të ligjit për luftën kundër terrorizmit dhe krimit të organizuar, parandalimit dhe ndëshkimit të autorëve të veprave të tilla penale.
Gjatë vitit 2024, Prokuroria e Posaçme ka vijuar bashkëpunimin ndërkombëtar me autoritetet e huaja bazuar në Konventat e Këshillit të Evropës dhe Konventat e Kombeve të Bashkuara, si dhe në marrëveshje dypalëshe ku Republika e Shqipërisë është palë.
[bookmark: _Hlk162422905]Në lidhje me rekomandimin për garantimin e pavarësisë dhe përgjegjshmërisë së prokurorit, nga të dhënat e përcjella nga organi i prokurorisë[footnoteRef:37], lidhur me zbatimin e rekomandimeve prioritare të dhëna për vitin 2024 në ushtrim të kompetencave kushtetuese e ligjore, Prokurori i Përgjithshëm ka nxjerrë një sërë udhëzimesh për zbatim nga prokuroritë e juridiksionit të përgjithshëm dhe konkretisht: [37: Me shkresën me nr. 622/22 prot., datë 30.12.2024, protokolluar me nr. 5456/2 prot., datë 31.12.2024, dhe me shkresën me nr. 622/54 prot., datë 17.3.2025, protokolluar me nr. 1021/2 prot., datë 17.3.2025.] 

Me udhëzimin e përgjithshëm nr. 5/2024, datë 16.5.2024, “Për rekomandimet prioritare të Këshillit të Ministrave në luftën kundër kriminalitetit për vitin 2024, në prokuroritë e juridiksionit të përgjithshëm”, me qëllim orientimin e politikave institucionale për ndjekjen e unifikuar të rekomandimeve prioritare në luftën kundër kriminalitetit nëpërmjet masave administrative dhe procedurale të përcaktuara. 
Në vijim të këtij udhëzimi, është miratuar urdhri nr. 53, datë 16.5.2024, “Për miratimin e planit të veprimit për zbatimin e rekomandimeve prioritare në luftën kundër kriminalitetit për vitin 2024”, në të cilin janë normuar masa për rritjen e rolit aktiv të drejtuesit të prokurorisë, drejtuesit të seksionit dhe prokurorit, në funksion të shtimit të rasteve të hetimeve të filluara kryesisht për veprat penale prioritare të rekomanduara. Kryerja e hetimeve proaktive efektive dhe/ose me përdorim të mjeteve të posaçme të hetimit, ka qenë në vijimësi udhëzim për rritjen e mëtejshme të efektivitetit në luftën kundër kriminalitetit për veprat penale prioritare të rekomanduara.
Këto akte u janë përcjellë për njohje prokurorive të juridiksionit të përgjithshëm dhe me shkresat nr. 599/7 prot., datë 4.10.2024 dhe nr. 622 prot., datë 7.1.2025, është kërkuar informacion për ecurinë e zbatimit të tyre. Gjithashtu, drejtuesit e prokurorive pranë gjykatave të shkallës së parë dhe apeleve kanë nxjerrë udhëzimet përkatëse për zbatimin e këtyre akteve.
Në zbatim të udhëzimit nr. 5/2024, datë 16.5.2024, prokurorët kanë rritur rolin aktiv në hetimin paraprak, në kryerjen e hetimeve proaktive efektive dhe/ose me përdorim të mjeteve të posaçme/speciale të hetimit në funksion të rritjes së hetimeve të filluara kryesisht nga vetë organi i prokurorisë. Në përgjigjen e saj, Prokuroria e Përgjithshme konfirmon se, pavarësisht rritjes së numrit të hetimeve kryesisht, sërish nuk është në nivelin duhur, ku një nga arsyet kryesore vijon të mbetet mbingarkesa e cila kufizon prokurorët në ushtrimin e këtij diskrecioni ligjor.
Evidentohet se në vitin 2024 janë filluar kryesisht 155[footnoteRef:38] procedime penale ose me rritje 12.32% të numrit të procedimeve të filluara kryesisht krahasuar me vitin 2023. Peshën më të madhe në këto raste e përbëjnë veprat penale të parashikuara në kreun VIII, seksionin “Vepra penale kundër rendit dhe sigurisë publik”e të cilat rezultojnë në masën 28,39%, seksionin II, “Vepra penale kundër veprimtarisë shtetërore të kryera nga punonjësit shtetërorë ose në shërbim publik”, 12,26% e totalit, të gjitha për veprën penale të shpërdorimit të detyrës (19 procedime penale); 32,26% e procedimeve janë regjistruar për vepra penale të parashikuara në kreun III, “Vepra penale kundër pasurisë dhe në sferën ekonomike” dhe 6,45% për vepra penale të parashikuara në kreun II, “Vepra penale kundër personit”.  [38:  Për vitin 2023 rezulton që janë filluar kryesisht 138 procedime penale, pra 17 procedime më shumë për vitin 2024. ] 

[bookmark: _Hlk162423000]Prokurorët në prokuroritë e juridiksionit të përgjithshëm për vitin 2024 kanë kryer hetime proaktive dhe ose/me përdorim të mjeteve të posaçme të hetimit në kuadrin e 405[footnoteRef:39] procedimeve penale, duke shënuar kështu një ulje prej 109 procedimesh penale në krahasim me vitin 2023, dhe me një ulje prej 168 procedimesh më pak në krahasim me vitin 2022, ku konstatohet një tendencë uljeje në dy vitet e fundit. Ky proces është finalizuar me arrestimin në flagrancë/ndalimin e 354[footnoteRef:40] personave të dyshuar për kryerjen e veprave penale në kompetencë të prokurorive pranë gjykatave të shkallës së parë me juridiksion të përgjithshëm, ku sërish krahasuar me vitin 2023 ka ulje prej 120 personash të arrestuar në flagrancë/ndaluar. [39:  Për vitin 2023 rezulton që numri i hetimeve proaktive me përdorim të mjeteve të posaçme të hetimit ka qenë 514 procedime penale, ndërsa në vitin 2022 ka qenë 573 procedime penale.]  [40:  Për vitin 2023 kanë qenë arrestuar në flagrancë 474 persona.] 

[bookmark: _Hlk162423026]Për vitin 2024, në vijim të bashkëpunimit me SPAK-un prokuroritë e juridiksionit të përgjithshëm kanë transferuar 67[footnoteRef:41] procedime/referime ose një më pak se numri i referimeve të pranuara krahasuar me vitin 2023, nga të cilat janë pranuar 61[footnoteRef:42] procedime/referime ose 91,04% e procedimeve të transferuara në kompetencë lëndore të asaj prokurorie. [41: Për vitin 2023 janë transferuar 68 procedime në Prokurorinë e Posaçme.]  [42:  Për vitin 2023 janë pranuar nga Prokuroria e Posaçme 44 procedime/referime.] 

Në përgjigjen e Prokurorisë së Përgjithshme është ritheksuar sërish roli i Prokurorit të Përgjithshëm në krijimin e politikave institucionale penale, mbrojtjen e garantimin e paanshmërisë së prokurorit dhe mundësimin e trajnimeve për paanësinë, integritetin dhe mbi parimet e etikës së prokurorit.
Përmendet sërish zbatimi i udhëzimit nr. 12, datë 20.7.2020, “Mbi rregullimin e marrëdhënieve mes prokurorëve dhe drejtuesve të prokurorisë, informimin, transparencën dhe garantimin e pavarësisë, në prokuroritë me juridiksion të përgjithshëm”, i ndryshuar, udhëzimit nr. 3/2016, datë 29.12.2016, “Për shpërndarjen e çështjeve në prokurori”, i ndryshuar, dhe udhëzimet përkatëse për zbatimin e rekomandimeve vjetore, të cilat monitorohen nëpërmjet kërkesave për informacion, paraqitjes së raporteve vjetore mbi ecurinë e punës në secilën prokurori të juridiksionit të përgjithshëm, si dhe pjesëmarrjes së prokurorit të përgjithshëm në analizat vjetore të punës së prokurorive. Gjithashtu, është vlerësuar me rigorozitet çdo informacion i marrë nga burime ligjore (ankesa qytetarësh, vendime gjyqësore, raporte nga institucione apo organizata të shoqërisë civile), që ngre problematika në veprimtarinë e prokurorisë apo prokurorëve.
Në kuadrin e forcimit të mekanizmit të kontrollit dhe llogaridhënies në sistemin e prokurorisë dhe bashkëpunimit ndërinstitucional me Inspektoratin e Lartë të Drejtësisë, Prokuroria e Përgjithshme, edhe për vitin 2024, i ka ripropozuar Inspektorit të Lartë të Drejtësisë dy inspektime tematike me objekt: i. respektimi i të drejtave të viktimave të trafikimit të qenieve njerëzore, viktimave të krimeve seksuale dhe të dhunës në familje; ii. zbatimi i masës së shmangies nga ndjekja penale, zbatimi i masave të sigurimit dhe dënimit për të mitur, çështje për të cilat prokurori i përgjithshëm ka miratuar disa akte nënligjore (udhëzime të përgjithshme: udhëzimi nr. 5/2018; udhëzimi nr. 17/2020; udhëzimi nr. 8/2021; dhe urdhra administrativë: urdhri nr. 124/2020; urdhri nr. 87/2021). Gjithashtu, mbi bazën e një ankese ndaj një prokurori, pas shqyrtimit në Prokurorinë e Përgjithshme, i është përcjellë për shqyrtim dhe vlerësim Inspektorit të Lartë të Drejtësisë. 
Po në funksion të garantimit të pavarësisë por dhe kontrollit, llogaridhënies dhe mirëfunksionimit në sistemin e prokurorisë, në datën 12 nëntor 2024, Sektori i Monitorimit në Prokurorinë e Përgjithshme, në bashkëpunim me përfaqësues nga Këshilli i Lartë i Prokurorisë, kryen verifikime lidhur me veprimtarinë e punës në Prokurorinë pranë Gjykatës së Shkallës së Parë të Juridiksionit të Përgjithshëm Sarandë, ku dolën me sugjerimet përkatëse.
Një vend të rëndësishëm në garantimin e efektivitetit të sistemit dhe përgjegjësisë së prokurorëve zë ngarkesa e punës. Në datën 27.7.2024, Këshilli i Lartë i Prokurorisë ka bërë shpërndarjen e 23 magjistratëve të sapoemëruar, por përsëri mbetet i lartë numri i vakancave, pasi mungon 34,58% e numrit organik të prokurorëve, kjo për shkak të mbarimit të statusit, pezullimit nga procesi i rivlerësimit ose komandimit në institucione të tjera, në prokuroritë pranë gjykatave të shkallës së parë të juridiksionit të përgjithshëm, një prokuror mban ngarkesën e 1,5 prokurorëve. 
Për Prokurorin e Përgjithshëm, vijon të mbetet prioritet marrja e masave për të ulur efektin negativ të mbingarkesës disavjeçare të punës, nëpërmjet caktimit të burimeve njerëzore në ndihmë të prokurorëve (oficerë të policisë gjyqësore e sekretarë), mbështetja me aksesin në bazat e të dhënave dhe udhëzime e manuale për hetimin e veprave të caktuara penale. 
Konkretisht me urdhrat nr. 18, datë 30.1.2024, “Për caktimin e strukturës faktike në Prokurorinë e Përgjithshme”; nr. 19, datë 30.1.2024, “Për caktimin e strukturave të prokurorive pranë gjykatave së shkallës së parë dhe apelit të juridiksionit të përgjithshëm”; nr. 32, datë 13.3.2024, “Për shtimin e një pozicioni pune kancelar në Prokurorinë pranë Gjykatës së Shkallës së Parë të Juridiksionit të Përgjithshëm Lezhë”; nr. 61, datë 13.6.2024, “Për shtimin e 2 prokurorëve në organikën e Prokurorisë pranë Gjykatës së Shkallës së Parë të Juridiksionit të Përgjithshëm Fier”, të Prokurorit të Përgjithshëm, janë caktuar strukturat organike të prokurorive pranë gjykatave të shkallës së parë të juridiksionit të përgjithshëm, apelit të juridiksionit të përgjithshëm dhe Prokurorisë së Përgjithshme.
Në kuadër të rekomandimit për marrjen e masave për rritjen e kontrollit nga prokurori të punës së oficerëve të Policisë Gjyqësore, krahas masave administrative dhe procedurale për nxitjen e rolit aktiv të prokurorëve dhe drejtuesve për ushtrimin e kontrollit efektiv të prokurorit ndaj oficerëve të policisë gjyqësore, Prokuroria e Përgjithshme ka konsideruar të rëndësishëm ushtrimin e kontrollit efektiv në veprimtarinë e oficerëve të policisë gjyqësore në seksione nga strukturat e monitorimit në Prokurorinë e Përgjithshme.
Për vitin 2024, i është kërkuar Komisionit të Policisë Gjyqësore fillimi i procedimit ndaj 2 oficerëve të policisë gjyqësore; 1 oficeri të policisë gjyqësore për shkeljet disiplinore të parashikuara në nenin 33, pika 2, shkronjat “a” dhe “c”, të ligjit nr. 25/2019, “Për organizimin dhe funksionimin e Policisë Gjyqësore”, i ndryshuar, dhe 1 oficeri të policisë gjyqësore për shkeljen disiplinore të parashikuar në nenin 33, pika 2, shkronja “d”, e ligjit nr. 25/2019, “Për organizimin dhe funksionimin e Policisë Gjyqësore”, i ndryshuar.
Gjatë vitit 2024, Sektori i Monitorimit, në Prokurorinë e Përgjithshme, në zbatim të udhëzimit nr. 10/2021, “Për ushtrimin e funksionit të monitorimit në sistemin e prokurorisë dhe bashkëpunimin me institucionet kushtetuese dhe ligjore”, i ndryshuar, ka vijuar monitorimin dhe ka kryer inspektim tematik për saktësinë në hedhjen e të dhënave në sistemin SVHOPGJP në veprimtarinë e oficerëve të seksionit të policisë gjyqësore në prokuroritë pranë Gjykatës së Shkallës së Parë të Juridiksionit të Përgjithshëm Fier, Lezhë dhe Durrës. Në përfundim të këtij procesi, Prokurori i Përgjithshëm ka përcjellë qarkoren nr. 505/2 prot., datë 26.7.2024, nëpërmjet të cilës është kërkuar rritja e rolit të drejtuesit të prokurorive të juridiksionit të përgjithshëm. 
Për vitin 2024, Komisioni i Policisë Gjyqësore, mbi bazën e kërkesave të subjekteve të parashikuara nga neni 35, i ligjit nr. 25/2019, “Për organizimin dhe funksionimin e Policisë Gjyqësore”, ka vendosur fillimin e procedimit disiplinor ndaj 8 oficerëve të policisë gjyqësore dhe ka pasur në shqyrtim gjatë këtij viti 5 procedime disiplinore të mbartura nga viti 2023. Komisioni ka përfunduar shqyrtimin e procedimit disiplinor për 11 raste, nga të cilat: në 3 procedime disiplinore ndaj oficerit të Policisë Gjyqësore është dhënë masa disiplinore “vërejtje me paralajmërim”; në 2 procedime disiplinore ndaj oficerëve të Policisë Gjyqësore është dhënë masa disiplinore “pezullim nga detyra 6 muaj”; në 2 procedime disiplinore ndaj oficerit të Policisë Gjyqësore është dhënë masa disiplinore “ulje në detyrë për 3 muaj”; 1 procedim disiplinor është pushuar për shkak se oficeri i Policisë Gjyqësore ishte larguar më parë nga detyra me dëshirën e tij dhe në 3 raste është pushuar procedimi disiplinor për shkak se nuk kanë rezultuar shkelje disiplinore të parashikuara nga ligji nr. 25/2019, “Për organizimin dhe funksionimin e Policisë Gjyqësore”. Nga 11 procedimet disiplinore të shqyrtuara, 8 oficerë të policisë gjyqësore të proceduar disiplinarisht i përkasin shërbimeve të policisë gjyqësore të Policisë së Shtetit, kurse 3 oficerë të policisë gjyqësore të proceduar disiplinarisht i përkasin seksioneve të prokurorisë.
Për forcimin e kapaciteteve profesionale në prokuroritë me juridiksion të përgjithshëm, në funksion të eficiencës dhe efektivitetit në luftën kundër kriminalitetit, Prokuroria e Përgjithshme ka bashkëpunuar me Shkollën e Magjistraturës dhe me misionet/projektet ndërkombëtare që asistojnë sistemin e drejtësisë penale, dhe është bashkërenduar me Komisionin e Policisë Gjyqësore për forcimin e kapaciteteve profesionale të prokurorëve dhe policisë gjyqësore të seksioneve, nëpërmjet realizimit të trajnimeve, përfshirë edhe aktivitete të përbashkëta trajnimi me prokurorët dhe agjencitë ligjzbatuese. Në kuadrin e trajnimit vazhdues, gjatë vitit 2024, në Shkollën e Magjistraturës janë zhvilluar 119 tema në fusha të ndryshme, të përzgjedhura në përputhje me nevojat dhe profilizimin në seksione sipas ligjit. Këto tema janë ndjekur nga 1063 prokurorë dhe 520 oficerë të policisë gjyqësore, ku një prokuror ose një oficer i policisë gjyqësore kanë marrë pjesë në më shumë së një trajnim.
Në kuadrin e disa projekteve dhe aktiviteteve rajonale dhe evropiane, përgjatë vitit 2024 janë përfshirë në trajnime, seminare, workshope, tryeza të rrumbullakëta, 142 prokurorë të prokurorive të juridiksionit të përgjithshëm dhe 34 oficerë të policisë gjyqësore të seksioneve në prokurori, për rritjen e kapaciteteve profesionale në fusha prioritare, siç janë krimi kibernetik, veprat penale në fushën zgjedhore, veprat penale në fushën mjedisore, dhuna me bazë gjinore, trafikimi i personave mbrojtja e dëshmitarëve, hetimet financiare dhe rikuperimi i aseteve, krimi i organizuar dhe korrupsioni, armët e zjarrit, dhuna në familje, efikasiteti i drejtësisë, etj. Këto aktivitete janë organizuar nga OSBE-ja, UNODC-ja, EUROJUST-i, KiE, WBCJ-ja, GIZ-i, CEPEJ, TAIEX, SEESAC-i, Ambasada Britanike, Ambasada e Mbretërisë së Vendeve të Ulta, Grupit Lokal të Koordinimit për zbatimin e Udhërrëfyesit Rajonal për Kontrollin e Armëve të Vogla dhe të Lehta në Ballkanin Perëndimor, Terre des Hommes, Shoqata Ornitologjike e Shqipërisë, Qendra për Nisma Ligjore, Platforma Rajonale për Ballkanin Perëndimor, etj.
Lidhur me trajnimin e oficerëve të policisë gjyqësore për periudhën raportuese, Komisioni i Policisë Gjyqësore ka bashkërenduar punën me Shkollën e Magjistraturës për përfshirjen në programin e trajnimit vazhdues të kësaj shkolle të oficerëve të policisë gjyqësore të seksioneve të prokurorisë. Si rezultat i këtij bashkëpunimi, oficerë të policisë gjyqësore të seksioneve të prokurorisë kanë marrë pjesë dhe kanë ndjekur programin e trajnimeve vazhduese të Shkollës së Magjistraturës, në veçanti lidhur me viktimat e krimit dhe drejtësinë për të mitur.
Prokuroria e Përgjithshme e konsideron me rëndësi të veçantë ngritjen dhe funksionimin e sistemit të menaxhimit të çështjeve për rritjen e efektivitetit të punës. Sistemi i ri i Menaxhimit të Çështjeve do të mbështetet nga Bashkimi Evropian. Për këtë qëllim, Prokurori i Përgjithshëm, me urdhrin nr. 4, datë 4.1.2024, ka ngritur grupin e punës me ekspertë prokurorë nga të gjithë nivelet e prokurorive me juridiksion të përgjithshëm, të cilët zhvilluan dy vizita studimore të frytshme në zyra prokurorie në Itali dhe Kosovë, për shkak të ngjashmërisë së legjislacionit procedural penal, dhe e dyta për shkak se ka zhvilluar një sistem të ri bashkëkohor të menaxhimit të çështjeve. Në muajin tetor 2024, është nënshkruar marrëveshja midis BE-së dhe UNOPS-së për implementimin e sistemit CAMS dhe komponentëve të tjerë që lidhen me këtë sistem, dhe janë zhvilluar disa takime me përfaqësues të UNOPS-së dhe grupit të punës, ku në datën 5.11.2024, u prezantuan fazat dhe afatet e projektit.
Për sa i përket, bashkëpunimit me Qendrën e Teknologjisë së Informacionit për Sistemin e Drejtësisë, edhe gjatë vitit 2024 është vijuar me hartimin e udhërrëfyesit për ngritjen e sistemeve elektronike të sistemit të drejtësisë. Grupi ndërinstitucional i punës ka zhvilluar takime periodike mujore për këtë qëllim dhe pritet finalizimi, dhe miratimi i tij brenda vitit 2025.
Lidhur me kërkesën për shpërndarjen elektronike të çështjeve, është paraqitur një përshkrim i përdorimit të sistemit CAMS, me anë të të cilit realizohet ndarja e rastësishme e çështjeve në prokuroritë pranë gjykatave të shkallës së parë të juridiksionit të përgjithshëm në zbatim të udhëzimit nr. 3/2016, datë 29.12.2016, “Për shpërndarjen e çështjeve në prokurori”, i ndryshuar, dhe nëpërmjet këtij procesi prokuroria siguron transparencë në shpërndarjen e çështjeve dhe garantim të pavarësisë e paanshmërisë së prokurorëve në ushtrimin e funksioneve.
- Lufta kundër korrupsionit 
Raporti i Departamentit Amerikan të Shtetit, i publikuar në mars 2024[footnoteRef:43], volumi 2- “Pastrimi i parave dhe krimet financiare” 46, ndër të tjera, përmend se: Qeveria e Shqipërisë ka bërë përparim në përmirësimin e regjimit të saj kundër pastrimit të parave/dhe financimit të terrorizmit (AML/CFT). Shqipëria mbetet e cenueshme ndaj pastrimit të parave për shkak të korrupsionit, krimit të organizuar, boshllëqeve në kuadrin ligjor dhe rregullator AML/CFT, si dhe pengesave në komunikimin ndëragjencish. Reformat gjyqësore të vazhdueshme kanë përmirësuar regjimin AML/CFT të Shqipërisë. Agjencitë e zbatimit të ligjit po përdorin ligjin e sekuestrimit antimafia për të konfiskuar pasuritë që lidhen me trafikun e drogës dhe korrupsionin. Sfida të kapacitetit, duke përfshirë trajnime dhe teknologji të pamjaftueshme dhe mungesën e bashkëpunimit mes agjencive të zbatimit të ligjit dhe organeve mbikëqyrëse, pengojnë përparimin. Megjithatë, një rritje në numrin e grupeve të përbashkëta hetimore midis SPAK-ut dhe agjencive të tjera ndërkombëtare të prokurorisë dhe zbatimit të ligjit po përmirëson bashkëpunimin ndërkombëtar në çështjet kriminale transnacionale. Shqipëria ka ndërmarrë hapa pozitivë, në lidhje me pronësinë përfitimprurëse, mbikëqyrjen e institucioneve financiare dhe ndihmën ligjore të ndërsjellë. Shqipëria duhet të rrisë hetimet dhe ndjekjen penale për pastrimin e parave për të luftuar korrupsionin, krimin e organizuar dhe trafikimin e drogës; të përmirësojë bashkëpunimin ndërinstitucional; dhe të integrojë plotësisht SPAK-un në përpjekjet kundër pastrimit të parave dhe financimit të terrorizmit. Pavarësisht hetimeve të shumta për pastrim parash, ndjekjet penale mbeten të ulëta. Shqipëria duhet të zbatojë ligjet ekzistuese, të ndjekë udhëzimet rregullatore, të kryejë mbikëqyrje efektive, të përmirësojë bashkëpunimin në zbatimin e ligjit dhe të zgjerojë kapacitetin e policisë dhe prokurorëve për t’u fokusuar te korrupsioni, pastrimi i parave dhe krimet ekonomike. Shqipëria duhet të zbatojë plotësisht reformat e Kodit Penal të bëra në vitet 2016 dhe 2017. [43: 2024 International Narcotics Control Strategy Report, Volume 2 Money Laundering and financial crimes, publikuar në mars 2024, në faqen zyrtare: https:/www .state.gov/wp-content/uploads/2025/01/2024-INCSR-Vol-2-Money-Laundering.pdf] 

Progres raporti për Shqipërinë 2024[footnoteRef:44] për luftën kundër korrupsionit konstaton se: Shqipëria ndodhet mes një niveli të caktuar përgatitjeje dhe një niveli të moderuar përgatitjeje, dhe ka treguar disa përparime. Zbatimi i vazhdueshëm i procesit të vetting-ut ka pasur një ndikim pozitiv në luftën kundër korrupsionit në sistemin gjyqësor. Përfundimi i vetting-ut për të gjithë gjyqtarët dhe prokurorët është i afërt në shkallën e parë, me 794 raste të përfunduara nga 805 (98% e totalit). Një rezultat tjetër i drejtpërdrejtë i vetting-ut u regjistrua në shtator 2024, kur KPK-ja (Komisioni i Pavarur i Kualifikimit) i referoi 19 raste vetting-u me elemente të dukshme kriminale prokurorisë për hetime të mëtejshme, duke ndjekur kështu një rekomandim kyç nga BE-ja. [44: Albania 2024 Report, Acompanying the document Communication from the Commission to the European Parliament, the Council, the European Economic and Social Committee and the Committee of the Regions 2024 Communication on EU Enlargement Policy.] 

SPAK-u, i përbërë nga Prokuroria e Posaçme, Byroja Kombëtare e Hetimit dhe gjykatat kundër korrupsionit dhe krimit të organizuar (gjykatat e posaçme të shkallës së parë dhe apelit), ka vazhduar të japë rezultate pozitive në hetimin, ndjekjen penale dhe dënimet në raste korrupsioni në nivele të larta, përfshirë ato që lidhen me politikanë dhe zyrtarë të lartë, si dhe raste që përfshijnë mbrojtjen e interesave financiarë të BE-së .Kapaciteti i SPAK-ut për hetimet financiare është rritur dhe përdorimi sistematik i hetimeve financiare dhe konfiskimeve të pasurive është përmirësuar. Megjithatë, numri i referimeve në SPAK nga autoritetet e tjera ka rënë. Organet e tjera të ngarkuara me luftën kundër korrupsionit, veçanërisht Prokuroria e Përgjithshme dhe Policia e Shtetit, ende përballen me sfida në zbulimin dhe hetimin efektiv të korrupsionit. Në përgjithësi, korrupsioni mbetet një shqetësim serioz dhe përpjekjet parandaluese kanë pasur një ndikim të kufizuar. 
Perceptimi i publikut, ekspertëve dhe bizneseve është se ekziston një nivel i lartë korrupsioni në sektorin publik. Ky perceptim ka mbetur relativisht i qëndrueshëm vitet e fundit. Vlerësime të synuara të rrezikut dhe masa të dedikuara janë të nevojshme për të adresuar korrupsionin në sektorët më të ndjeshëm, përfshirë policinë, doganat, menaxhimin e tokës dhe pronave, Agjencinë Shtetërore të Kadastrës dhe prokurimet publike. Rekomandimet e Komisionit nga viti i kaluar u zbatuan pjesërisht dhe mbeten kryesisht të vlefshme. Në vitin e ardhshëm, Shqipëria duhet në veçanti: të forcojë hetimin, ndjekjen penale, gjykimin dhe dënimin përfundimtar të rasteve të korrupsionit, veçanërisht në nivel të lartë, duke përfshirë konfiskimin përfundimtar të pasurive kriminale që rezultojnë nga veprat penale të lidhura me korrupsionin, dhe të rrisë referimet proaktive nga institucionet shtetërore dhe agjencitë e zbatimit të ligjit të SPAK-ut; të miratojë dhe të zbatojë në mënyrë efektive strategjinë kundër korrupsionit dhe planet shoqëruese të veprimit, duke përfshirë vlerësime të plota të rrezikut për sektorët e ndjeshëm, të zbatojë në mënyrë efektive planet e integritetit në ato autoritete shtetërore më të prirura ndaj korrupsionit, si Agjencia Shtetërore e Kadastrës dhe të adresojë plotësisht rekomandimet e Grupit të Shteteve kundër Korrupsionit të Këshillit të Evropës (GRECO); të bëjë më efikase kontrollin e deklarimeve të pasurisë duke rishikuar kufijtë administrativë të mandatit të ILDKPKI-së dhe duke siguruar që të gjitha deklaratat e pasurisë të publikohen online.
Sipas Indeksit të Perceptimit të Korrupsionit të Transparency International për vitin 2024[footnoteRef:45], Shqipëria ka pësuar rënie për sa i përket korrupsionit në nivele të larta, duke u rankuar në vendin e 80 nga vendi 98 që ishte në vitin 2023 dhe me pesë pikë më shumë me 42 pikë nga 37 pikë që kishte në vitin 2023. [45: Publikuar në faqen zyrtare të Transparency International: https://www.transparency.org/en/cpi/2024.] 

Lidhur me problemin e korrupsionit të sistemit gjyqësor, ai vazhdon të perceptohet se është i lartë. Sipas dokumentit “Indeksi i sundimit të ligjit 2024 i World Justice Project[footnoteRef:46], i cili paraqet një pasqyrë të sundimit të ligjit në 140 vende, duke dhënë rezultatet dhe renditjen sipas vlerësimit nga 0 në 1, Shqipëria renditet në vendin e 89-ë nga 140 vende. Në lidhje me vlerësimin sipas secilit faktor, për faktorin sistemi i drejtësisë penale, si një aspekt thelbësor për sundimin e ligjit, i cili përfshin të gjithë sistemin penal, Shqipëria është renditur në vendin e 89-ë në listë. Në lidhje me faktorin e dytë të vlerësimit – matja e mungesës së korrupsionit, Shqipëria renditet në vendin e 107-të. [46: World Justice project “Indeksi i sundimit të ligjit 2024, raport vjetor, përgatitur nga një grup ekspertësh vendas dhe të huaj, ka paraqitur të dhënat e administruara nga perspektiva e publikut të zakonshëm, në lidhje me zbatimin e ligjit. Publikuar në faqen web: https://worldjusticeproject.org/rule-of-law-index/country/2024/Albania/.] 

- Nga Prokuroria e Përgjithshme rezulton se:
Lidhur me veprat penale në fushën e korrupsionit të cilat janë aktualisht në kompetencë lëndore të Prokurorisë së Përgjithshme, rezulton se për shkak të ndryshimeve në Kodin e Procedurës Penale, ka ndryshuar numri i veprave penale në kompetencën lëndore të kësaj prokurorie.
Gjatë vitit 2024, janë hetuar 2030 çështje penale për veprat penale në fushën e korrupsionit[footnoteRef:47], me një numër total prej 252 personash nën hetim dhe janë marrë të pandehur 260 persona.  [47: Bazuar në 8 veprat penale në fushën e korrupsionit që kishin mbetur në kompetencë të Prokurorisë së Përgjithshme (nenet 164/“a”, 164/“b”, 248, 256 dhe 257/“a”, 244/1; 245/1-1; 245/1-3 dhe 259/1 të Kodit Penal).] 

Rezulton se ka një rritje të numrit të hetimeve për veprat penale të korrupsionit në krahasim me vitin 2023, me 49 çështje më shumë, rritje të numrit të personave nën hetim me 29 persona më shumë nën hetim dhe me ulje 76 persona më pak të marrë si të pandehur, krahasuar me të dhënat e vitit të kaluar[footnoteRef:48]. [48: Për vitin 2023 janë hetuar 1981 çështje penale për veprat penale në fushën e korrupsionit, me një numër total prej 223 personash nën hetim dhe janë marrë të pandehur 336 persona.] 

Por pavarësisht kësaj, rastet që dërgohen për gjykim mbeten përsëri të ulëta krahasuar me numrin total prej 2030 çështjesh të regjistruara në fushën e korrupsionit pasi për vitin 2024 janë dërguar për gjykim vetëm 158 procedime penale ose rreth 7.8% të çështjeve të hetuara, me 235 të pandehur. Konkretisht për vitin 2024 konstatohet një ulje e numrit të çështjeve të dërguara për gjykim me 46 çështje më pak dhe 103 të pandehur më pak.
Për vitin 2024, ka përfunduar gjykimi për 43 çështje penale për veprat penale kundër korrupsionit me një numër prej 101 të pandehurish, nga të cilët janë dënuar 193 persona, pra krahasuar me vitin 2023[footnoteRef:49] rezulton se ka një rritje të lehtë me 3 çështje më tepër, një rritje e numrit me 20 persona të pandehur më shumë dhe 7 të dënuar më shumë. [49: Në vitin 2023 për 8 veprat penale të mbetura në kompetencë të Prokurorisë së Përgjithshme kishin përfunduar gjykimin 40 çështje penale me 91 të pandehur, nga të cilët janë dënuar 186 persona.] 

Në vitin 2024, numri i përgjithshëm i veprave penale të referuara dhe kallëzuara është 39535[footnoteRef:50], nga të cilat vetëm 155[footnoteRef:51] janë vepra penale të filluara kryesisht nga prokurori ose rreth 0,39% e numrit të përgjithshëm. [50: Për vitin 2023 numri i veprave penale të referuara dhe të kallëzuara ishte në total 38613.]  [51: Në vitin 2023 kanë qenë 138 çështje të filluara kryesisht.] 

Rezulton se ka rritje të numrit të përgjithshëm të çështjeve penale të referuara dhe kallëzuara me 17 çështje më shumë se në vitin 2023 dhe rritje të numrit të çështjeve të regjistruara kryesisht me 17 çështje më shumë.
Nga 155 çështje penale të filluara kryesisht nga prokurori, vetëm 20 janë të filluara kryesisht për veprat penale në fushën e korrupsionit[footnoteRef:52] ose rreth 12.9% e numrit të çështjeve kryesisht, ku numrin më të madh e zënë çështjet e regjistruara për veprën penale “Shpërdorimi i detyrës”, parashikuar nga neni 248 i Kodit Penal, me 19 çështje. [52: Krahasimi është bërë për 8 veprat penale (nenet 164/“a”, 164/“b”, 248, 256 dhe 257/“a”, 244/1; 254/1; 254/3 dhe 259/1 të Kodit Penal).] 

Gjithashtu, rezulton edhe 1 çështje e regjistruar kryesisht për veprën penale të parashikuar nga neni 244/1 të Kodit Penal.
Nëse i krahasojmë me vitin 2023 për të njëjtat vepra penale në fushën e korrupsionit, rezulton një rritje e lehtë e numrit të çështjeve të filluara kryesisht në fushën e korrupsionit, me 2 çështje më shumë[footnoteRef:53]. [53:  Në vitin 2023 kanë qenë 18 çështje të filluara kryesisht në fushën e korrupsionit.] 

Ndërsa, në total numri i çështjeve të regjistruara (kryesisht dhe me referim) për veprat penale të pastrimit të parave[footnoteRef:54] është 251 çështje, me një numër total prej 7 personash nën hetim nga të cilët 7 prej tyre janë marrë si të pandehur. Krahasuar me të dhënat për vitin 2023[footnoteRef:55], rezulton se ka një rritje të ndjeshme prej 93 çështjesh të regjistruara më shumë, ulje e numrit të personave nën hetim me 4 më pak dhe një rritje e lehtë të numrit të të pandehurve me 3 të pandehur më shumë. [54:  Nenet 287, 287/“a” dhe 287/“b” të Kodit Penal]  [55:  Në vitin 2023 për këto tre vepra penale janë regjistruar 158 çështje me 11 persona nën hetim dhe 4 të pandehur.] 

[bookmark: _Hlk162422971]Lidhur me hetimet proaktive në veprat e korrupsionit, sikundër u evidentua në vitin 2024 për grupveprat penale në fushën e korrupsionit prokurorët kanë filluar kryesisht 155[footnoteRef:56] procedime penale ose me rritje 12.32% të numrit të procedimeve të filluara kryesisht krahasuar me vitin 2023. Peshën më të madhe në këto raste e përbëjnë veprat penale të parashikuara në kreun VIII, seksionin “Vepra penale kundër rendit dhe sigurisë publike” të cilat rezultojnë në masën 28,39%, seksionin II, “Vepra penale kundër veprimtarisë shtetërore të kryera nga punonjësit shtetërorë ose në shërbim publik”, 12,26% e totalit, të gjitha për veprën penale të shpërdorimit të detyrës (19 procedime penale); 32,26% e procedimeve janë regjistruar për vepra penale të parashikuara në kreun III, “Vepra penale kundër pasurisë dhe në sferën ekonomike” dhe 6,45% për vepra penale të parashikuara në kreun II, “Vepra penale kundër personit”. Në vijim të bashkëpunimit me SPAK-un, prokuroritë e juridiksionit të përgjithshëm kanë transferuar 67[footnoteRef:57] procedime/referime ose një më pak se numri i referimeve të pranuara krahasuar me vitin 2023, nga të cilat janë pranuar 61[footnoteRef:58] procedime/referime, ose 91,04% e procedimeve të transferuara në kompetencë lëndore të asaj prokurorie.  [56:  Për vitin 2023 rezulton që janë filluar kryesisht 138 procedime penale.]  [57:  Për vitin 2023 janë transferuar 68 procedime në Prokurorinë e Posaçme.]  [58:  Për vitin 2023 janë pranuar nga Prokuroria e Posaçme 44 procedime/referime.] 

[bookmark: _Hlk162424127][bookmark: _Hlk162423848]Në përgjigjen e Prokurorisë së Përgjithshme, sërish është theksuar kompetenca lëndore për veprat penale në fushën e korrupsionit referuar neni 75/“a” i Kodit të Procedurës Penale, ku pjesa më e madhe e veprave penale janë në kompetencë lëndore të Prokurorisë së Posaçme. Gjithashtu, është përmendur vijimi i zbatimit të Aktit të Koordinimit Institucional, datë 15.12.2020, “Për rritjen e eficiencës nëpërmjet bashkërendimit të Prokurorisë së Përgjithshme me Prokurorinë e Posaçme dhe unifikimin e disa veprimtarive administrative dhe procedurale ndërinstitucionale, duke respektuar veçoritë dhe kompetencat institucionale të parashikuara në ligj”, mes Prokurorisë së Përgjithshme me Prokurorinë e Posaçme. 
Për vitin 2024, janë regjistruar 39 procedime penale për vepra që lidhen me korrupsionin ose vepra penale që lidhen me detyrën, që zënë 63,93% të numrit të referimeve/procedimeve penale të transferuara dhe të pranuara për kompetencë në Prokurorinë e Posaçme për këtë periudhë.
[bookmark: _Hlk162423761]Po ashtu, ka vijuar zbatimi i marrëveshjeve dypalëshe të vitit 2020 ndërmjet Prokurorisë së Përgjithshme me: Drejtorinë e Përgjithshme të Policisë së Shtetit, Kontrollin e Lartë të Shtetit dhe Inspektoratin e Lartë të Kontrollit të Pasurive dhe Konfliktit të Interesave, me synim rritjen e efektivitetit në hetimet që lidhen me krimin ekonomik, shpërdorimin e fondeve publike, ushtrimin e veprimtarisë shtetërore në kundërshtim me ligjin.
Për vitin 2024 është rritur roli aktiv i prokurorëve për veprat penale të korrupsionit dhe që lidhen me detyrën, duke filluar kryesisht 19 procedime penale, nga 18 procedime penale të filluara në vitin 2023 dhe në kryerjen e hetime proaktive dhe/ose me përdorim të mjeteve të posaçme të hetimit, në 34 procedime penale nga 31 procedime penale në vitin 2023. Ky proces ka rezultuar me arrestimin në flagrancë apo ndalimin e 25 personave të dyshuar për kryerjen e veprave penale në kompetencë të prokurorive pranë gjykatave të shkallës së parë me juridiksion të përgjithshëm, shifër kjo që për vitin 2023 ka qenë 7 persona të dyshuar.
[bookmark: _Hlk162423810]Referuar të dhënave statistikore për vitin 2024, për grupveprat penale të korrupsionit dhe ato që lidhen me detyrën (përfshirë veprën penale “Shpërdorimi i detyrës” parashikuar në nenin 248 të Kodit Penal) në kompetencë të juridiksionit të përgjithshëm, janë regjistruar 569 procedime me 160 të pandehur dhe 157 procedime me 234 të pandehur janë dërguar për gjykim, ose krahasuar me vitin 2023 me ulje 10,25% të numrit të procedimeve të regjistruara dhe me ulje 22,27% të numrit të procedimeve të dërguara për gjykim për këto vepra penale. Gjithashtu, vihet re një rritje prej 4,84% të të pandehurve të dënuar për 2024-ën, krahasuar me vitin 2023. 
Prokuroria e Përgjithshme ka cituar disa tregues statistikor për këto grupveprash për vitin 2024, krahasuar me vitin 2023, si vijon:
- Për nenin 244 të Kodit Penal “Korrupsioni aktiv i personave që ushtrojnë funksione publike”, gjatë vitit 2024 janë regjistruar 109 procedime penale, që përbëjnë ulje prej 4,38% krahasuar me 114 procedime penale të regjistruara për vitin 2023. Lidhur me numrin e të pandehurve regjistruar, vërehet ulje e lehtë nga 88 në 82 të pandehur ose 6,82%. Me ulje prej 43,41% rezultojnë procedimet e dërguara në gjykatë, nga 129 në 73;
- Për nenin 245/1 të Kodit Penal “Ushtrimi i ndikimit të paligjshëm ndaj personave që ushtrojnë funksione publike”, janë regjistruar 3 procedime penale, ndaj 7 procedimeve të regjistruara për vitin 2023, ndërkohë që rezultojnë 2 procedime të dërguara në gjykatë dhe 7 të pandehur për vitin 2024;
- Për nenin 259 të Kodit Penal “Korrupsioni pasiv i personave me funksione publike”, për vitin 2024 janë regjistruar 26 procedime penale me 5 të pandehur ose me një ulje prej 35% e procedimeve të regjistruara krahasuar me vitin 2023 dhe ulje 81,48% e të pandehurve të regjistruar krahasuar me vitin 2023. Ndërkohë janë dërguar për gjykim 11 procedime me 22 të pandehur ose një rritje me 22,22% e procedimeve të dërguara për gjykim krahasuar me vitin 2023 dhe një rritje e të pandehurve të dërguar për gjykim nga 15 në 22 ose 46,67%.
- Për nenin 248 të Kodit Penal “Shpërdorimi i detyrës”, janë regjistruar 426 procedime penale, ose një ulje prej 8,19% e procedimeve krahasuar me vitin 2023. Lidhur me numrin e të pandehurve të regjistruar, vërehet rritje krahasuar me vitin 2023, nga 60 në 72 të pandehur ose 20%. Me rritje prej 12,90% rezultojnë dhe procedimet e dërguara në gjykatë, nga 62 në 70, ndërkohë rezulton ulje prej 29,35% e numrit të të pandehurve të dërguar për gjykim krahasuar me vitin 2023;
Prokuroria e Përgjithshme në bashkëpunim me Projektin Eu4Focal në prill të vitit 2024 publikoi Manualin për Pastrimin e Parave “Goditja e aseteve kriminale: Manual gjithëpërfshirës mbi pastrimin e parave dhe rekuperimin e aseteve”, me synim rritjen e hetimeve financiare dhe pasurore në vijim të zbatimit të udhëzimin nr. 10/2020. Ky manual është publikuar në faqen zyrtare të internetit dhe është përfshirë me sukses si pjesë e programeve të trajnimit fillestar dhe vazhdues në Shkollën e Magjistraturës.
Për vitin 2024 mund të veçohen dy raste ku si rezultat i hetimeve të suksesshme të prokurorive të shkallës së parë të juridiksionit të përgjithshëm janë sekuestruar pasuri të fituara si rezultat i veprimtarisë kriminale në fushën e pastrimit të parave, të lidhura me veprat penale të korrupsionit dhe për shkak të detyrës. 
Rasti i parë lidhet me një procedim penal në të cilin është kërkuar masa e arrestit në burg për 3 ish-zyrtarë një prej tyre ish i zgjedhur vendor dhe një shtetas, të akuzuar për veprën penale të “Shpërdorimit të detyrës”, “Falsifikimit të dokumenteve” dhe “Pastrimit të produkteve të veprës penale” parashikuar nga nenet 248, 186/3 dhe 287 të Kodit Penal. Shtetasi në bashkëpunim me ish-zyrtarët ka përvetësuar pasuri me dokumente të falsifikuara dhe e ka tjetërsuar këtë pasuri duke e ditur që është produkt i veprës penale të falsifikimit të dokumenteve dhe prokurori ka kërkuar dhe sekuestrimin e pasurisë prej 7500 m2, tokë e llojit “arë”.
Rasti i dytë ka të bëjë me sekuestrimin e 448.000 m2 tokë të tjetërsuar nëpërmjet falsifikimit nga pronësi e shtetit në pasuri të individëve nga disa shtetas dhe disa zyrtarë të ASHK-së. Prokurori, në kuadër të një procedimi penal, ka kërkuar, përveç sekuestrimit të 448.000 m2 tokë, dhe caktimin e masave të sigurisë “Detyrim për t’u paraqitur në policinë gjyqësore” dhe “Arrest në burg”, për 16 personat nën hetim, 3 prej të cilëve zyrtarë të ASHK-së, të akuzuar për veprat penale të “Shpërdorimit të detyrës”, “Pastrimit të produkteve të veprës penale”, “Mashtrimit” dhe “Falsifikimit të dokumenteve”, parashikuar nga nenet 248, 287, 142 dhe 186 të Kodit Penal. 
Edhe në kuadër të luftës kundër korrupsionit, Prokuroria e Përgjithshme e ka vlerësuar si domosdoshmëri forcimin e kapaciteteve profesionale për prokurorët dhe oficerët e policisë gjyqësore, e për këtë ka bashkërenduar me Shkollën e Magjistraturës dhe Komisionin e Policisë Gjyqësore. 
Në kuadrin e trajnimit vazhdues, për vitin 2024 në Shkollën e Magjistraturës janë zhvilluar 9 trajnime, lidhur me temat në fushën e korrupsionit apo në fushën e krimeve me natyrë ekonomike e financiare, me pjesëmarrjen e 98 prokurorëve dhe 54 oficerëve të policisë gjyqësore. 
Gjithashtu, në kuadër të projekteve të ndryshme ku prokuroritë e juridiksionit të përgjithshëm janë përfitues, janë zhvilluar aktivitetet nga KiE dhe GIZ me pjesëmarrjen totale të 7 prokurorëve. 
- Nga Prokuroria e Përgjithshme rezulton se:
Janë hetuar gjithsej 793[footnoteRef:59] procedime penale. Krahasuar me të dhënat e pasqyruara në raportin e vitit 2023, rezulton një rritje e numrit të procedimeve të hetuara me 43 procedime më shumë. [59:  Për vitin 2022 kanë qenë regjistruar 750 procedime penale, nga të cilat 451 procedime penale janë mbartur nga viti 2022, ndërsa 299 procedime penale janë regjistruar nga Prokuroria e Posaçme gjatë vitit 2023 si procedime penale të reja.] 

Gjatë vitit 2024, Struktura e Posaçme kundër Korrupsionit dhe Krimit të Organizuar (SPAK), ka regjistruar 483 procedime penale në fushën e korrupsionit ose rreth 60.9% e veprave penale të regjistruara i përkasin grupit të veprave në fushën e korrupsionit. 
Për 41 çështjet e dërguara për gjykim për vitin 2024 rezulton se numri i të hetuarve/pandehurve ka qenë 141 persona. Krahasuar me vitin e kaluar, rezultojnë 3 çështje më shumë të dërguara për gjykim[footnoteRef:60] dhe 6 të pandehur më pak[footnoteRef:61]. [60:  Për vitin 2023, rezultojnë 38 çështje të dërguara për gjykim.]  [61:  Për vitin 2023, rezultojnë 147 persona të hetuar/pandehur.] 

Nga 141 të pandehur rezulton se për 36 persona të pandehur është caktuar masa e sigurimit “arrest në burg” , nga të cilët 7 në mungesë (ose 8 persona më pak se nga viti i kaluar[footnoteRef:62]); për 19 persona të pandehur është caktuar masa e sigurimit “arrest në shtëpi” (ose 3 persona më shumë se nga viti i kaluar[footnoteRef:63]); për 25 persona të pandehur është caktuar masa e sigurimit “detyrim për t’u paraqitur” (ose 6 persona më tepër se vitin e kaluar[footnoteRef:64]); për 5 persona të pandehur është caktuar masa e sigurimit “Pezullimi i ushtrimit të një detyre a shërbimi publik”[footnoteRef:65] dhe 56 persona të pandehur janë hetuar dhe dërguar në gjykatë pa caktuar ndaj tyre ndonjë masë sigurimi (në të njëjtat shifra si vitin e kaluar[footnoteRef:66]); nuk ka asnjë rast të caktimit të numrit të personave me masë sigurimit “ndalimi i daljes jashtë shtetit” (1 person më pak). Referuar këtyre të dhënave konstatohet se nuk ka ashpërsim të politikës penale për këtë kategori veprash, krahasuar me vitin e kaluar. [62:  Për vitin 2023, rezultojnë 44 persona me masë sigurimi arrest në burg nga të cilët 6 persona me masë sigurimi arrest në burg në mungesë.]  [63:  Për vitin 2023, rezultojnë 22 persona me masë sigurimi arrest në shtëpi.]  [64:  Për vitin 2023, rezultojnë 19 persona me masë sigurimi detyrim për t’u paraqitur.]  [65:  Për vitin 2023, nuk ka pasur asnjë person i pandehur me masë e sigurimit “Pezullimi i ushtrimit të një detyre a shërbimi publik]  [66:  Për vitin 2023, ka pasur 56 persona të pandehur të hetuar dhe dërguar në gjykatë pa caktuar ndaj tyre ndonjë masë sigurimi.] 

[bookmark: _Hlk194315993]Për sa i përket hetimeve proaktive ose hetimeve të filluara kryesisht, referuar të dhënave të paraqitura nga SPAK-u, Prokuroria e Posaçme ka ruajtur të njëjtin trend pozitiv edhe në qasjen proaktive të hetimeve, ku gjatë vitit 2024 janë regjistruar 65 hetime të nisura kryesisht, nga 67 procedime penale që kanë qenë për vitin 2023.
Ka pasur aplikim të metodave të hetimit proaktiv në rastin e përgjimeve telefonike dhe, gjithashtu, edhe aplikimi i metodave të posaçme të hetimit, si: vëzhgime, kontrolle, simulime, sekuestrimi i provave materiale, letërporosi, agjentë të infiltruar. Gjithsesi rezulton se përgjatë vitit 2024 Prokuroria e Posaçme ka përdorur metodën e përgjimit për 163 procedime penale[footnoteRef:67] ku janë interceptuar 3096 pajisje fundore. Krahasuar me vitin 2023, rezulton se kemi një ulje me 23 më pak të përdorimit të metodës së përgjimit dhe një ulje me 239 më pak të pajisjeve fundore të interceptuara ose 7.1% më e ulët.  [67:  Për vitin 2023, ishin regjistruar 186 procedime penale me 3335 pajisje fundore.] 

Kapaciteti i SPAK-ut në hetimet financiare është rritur dhe përdorimi sistematik i hetimeve financiare dhe sekuestrimeve të pasurisë është përmirësuar. Prokuroria e Posaçme ka miratuar, gjithashtu, udhëzimin e përgjithshëm nr. 1093, datë 11.11.2024, “Për masat administrative dhe procedurale për kryerjen e hetimit financiar dhe pasuror në Strukturën e Posaçme kundër Korrupsionit dhe Krimit të Organizuar”. Prokuroria e Posaçme, në zbatim të ligjit, ka ushtruar fillimin e hetimit financiar dhe pasuror paralel në pjesën më të madhe të hetimeve penale dhe në funksion të menaxhimit të aseteve të sekuestruara dhe konfiskuara, vijon bashkëpunimin e ngushtë me Agjencinë e Administrimit dhe Konfiskimit të Pasurive të Sekuestruara dhe të Konfiskuara.
Nga të dhënat statistikore, rezulton se në vitin 2024, numri i procedimeve të regjistruara nga Prokuroria e Posaçme, në kuadër të luftës kundër “Pastrimit të produkteve të veprës penale ose veprimtarisë kriminale” është rritur me 47 procedime të regjistruara nga 35 procedime për vitin 2023, pra me një rritje prej 12 procedimesh të regjistruara më tepër ose me një rritje prej 34% në krahasim me vitin 2023, ndërsa në krahasim me vitin 2021 ku numri i procedimeve të regjistruara për veprën penale të “Pastrimit të produkteve të veprës penale ose veprimtarisë kriminale” ka qenë 15 procedime rezulton se këto procedime për vitin 2024 janë mbi trefishuar.
Gjithashtu, për vitin 2024 ka pasur rritje të vlerës së aseteve të sekuestruara dhe konfiskuara në vlerën prej rreth 65,5 milionë euro, nga të cilat vlera e pasurive të sekuestruara është në shumën rreth 28,7 milionë euro ose rreth 43,8% të vlerës totale, ndërsa për pasuritë e konfiskuara kjo vlerë arrin në shumën rreth 36,8 milionë euro ose rreth 56,2% të vlerës totale. Krahasuar me vitin 2023, ku vlera totale e pasurive të sekuestruara dhe të konfiskuara ishte rreth 41 milionë, për vitin 2024 është 65,5 milionë euro, pra me një rritje në masën rreth 59,7% më tepër. 
Prokuroria e Posaçme e ka vlerësuar si domosdoshmëri forcimin e kapaciteteve profesionale të prokurorëve nëpërmjet trajnimeve me fokus në luftën kundër korrupsionit dhe veçanërisht të hetimeve financiare. Në zbatim të urdhrit nr. 679, datë 9.10.2023, të drejtuesit të Prokurorisë së Posaçme “Për miratimin e planit të trajnimit të personelit administrativ sipas kategorive për vitin 2023–2026”, gjatë vitit 2024 janë kryer trajnime specifike sa i përket hetimeve financiare dhe atyre që lidhen me hetimin e kriptovalutave. Trajnimet janë zhvilluar në bashkëpunim me Shkollën e Magjistraturës dhe agjencitë ligjzbatuese vendase, si: Agjencia e Inteligjencës Financiare, Agjencia e Administrimit dhe Konfiskimit të Pasurive të Sekuestruara dhe të Konfiskuara, si dhe me agjencitë e huaja ligjzbatuese si: NCA, FBI, Eurojust etj. Gjatë vitit 2024, Prokuroria e Posaçme ka zhvilluar, gjithashtu, takime me donatorë ndërkombëtarë të cilët ofrojnë ekspertizë për mbështetje në fusha të ndryshme të trajnimeve dhe veçanërisht në fushën e hetimit financiar. Ekspertiza e marrë në këto trajnime ka shërbyer për identifikimin e transaksioneve të kryera në sistemin e kriptovalutave, duke aplikuar formula efikase në hetimet financiare, si dhe duke përdorur metodat më të mira për kryerjen e analizës financiare.
- Lufta kundër krimit të organizuar
Lidhur me këtë rekomandim, nga monitorimet ndërkombëtare kemi këto raportime:
Progres Raporti 2024,[footnoteRef:68] në lidhje me pastrimin e parave konstaton, se: “Shqipëria është ndërmjet nivelit të disa përpjekjeve dhe atij të një përgatitje të moderuar për t’u përshtatur me acquis të BE-së në këtë fushë. U arrit përparim i disa në plotësimin e rekomandimeve të vitit të kaluar, duke rritur kapacitetin e SPAK-ut për hetimet financiare (me akses të përmirësuar në bazat e të dhënave), duke forcuar luftën kundër pastrimit të parave dhe sekuestrimit të pasurive të lidhura me krimin e organizuar. Shqipëria duhet të vazhdojë punën për të siguruar pavarësinë e agjencive të saj të zbatimit të ligjit. Shqipëria vazhdoi të zbatojë rekomandimet e Moneyval për përmirësimin e masave në luftën kundër pastrimit të parave dhe financimit të terrorizmit, dhe e përfundoi në mënyrë të ndjeshme Planin e Veprimit 2020, i cili çoi në vendimin e FATF-së për heqjen e Shqipërisë nga lista gri në tetor 2023. Më korrik 2024, Komiteti Kombëtar i Koordinimit të Luftës Kundër Pastrimit të Parave miratoi Strategjinë për parandalimin e pastrimit të parave dhe financimit të terrorizmit 2024–2030. Shqipëria ka legjislacion të miratuar për standardet e menaxhimit të riskut dhe kërkesat për licencimin e institucioneve financiare, përfshirë institucione jobankare dhe zyra të këmbimit valutor, në përputhje me rekomandimet e Moneyval. Legjislacioni kombëtar, i miratuar në korrik 2023, ka për qëllim të jetë në përputhje me aktet e BE-së në luftën kundër pastrimit të parave dhe regjistri i pronarëve përfitues është operativ. Pas miratimit të këtij ligji, kapacitetet e Njësisë Shqiptare të Inteligjencës Financiare u forcuan dhe ajo përmirësoi trajnimin e brendshëm për teknikat e hetimit financiar, ndjekjen e pasurisë, sekuestrimin dhe konfiskimin, teknikat e zbatimit të bazuara në risk dhe parandalimin e krimeve kibernetike, dhe një trajnim i tillë u ofrua edhe për entitete të tjera. Entitetet kryesore që raportuan në Agjencinë e Inteligjencës Financiare gjatë periudhës së raportimit vazhduan të ishin institucionet financiare - bankat dhe institucione jobankare, të ndjekura nga zyrat noteriale. Gjatë vitit 2023, Banka e Shqipërisë ka inspektuar 50 zyra këmbimi valutor, duke u fokusuar në përmbushjen e kërkesave të legjislacionit kundër pastrimit të parave. Këto inspektime çuan në vënien e 15 gjobave dhe 8 njoftimeve paralajmëruese, si dhe revokimin e licencave për 14 zyra këmbimi valutor, duke e reduktuar numrin e tyre në 621”. [68:  “Albania 2024 Report, Acompanying the document Communication from the Commission to the European Parliament, the Council, the European Economic and Social Committee and the Committee of the Regions 2023 Communication on EU Enlargement Policy” publikuar në datën 30.10.2024, në faqen: https://enlargement.ec.europa.eu/document/doënload/a8eec3f9-b2ec-4cb1-8748 9058854dbc68_en?filename=Albania%20Report%202024.pdf] 

- Nga të dhënat statistikore të dërguara nga Prokuroria e Përgjithshme për vitin 2024 lidhur me veprat penale të krimit të organizuar, rezulton:
Lidhur me veprat penale në fushën e lëndëve narkotike[footnoteRef:69], në vitin 2024 janë hetuar 3447 çështje penale ose 123 çështje penale më shumë se në vitin 2023. Rezulton se janë hetuar 1005 persona dhe janë marrë të pandehur 1321 persona. Krahasuar me vitin 2023[footnoteRef:70] rezulton ulje me 178 persona të hetuar më pak dhe rritje me 331 të pandehur më shumë. Janë dërguar për gjykim 722 çështje ose 20.95% e çështjeve, me 1210 të pandehur, nga ku rezulton rritje krahasuar me vitin 2023, me 123 çështje më shumë të dërguara për gjykim dhe 306 të pandehur më shumë[footnoteRef:71]. Numrin më të lartë të çështjeve në hetim e zë vepra penale: “Prodhimi dhe shitja e narkotikëve”, neni 283 i Kodit Penal, me 2092 çështje në hetim, nga të cilat janë dërguar për gjykim 618 çështje. [69: Ku janë përfshirë nenet 283–286/“a” të K. Penal.]  [70: Në vitin 2023 kanë qenë 3213 çështje të hetuara me 1183 persona nën hetim dhe 990 të pandehur.]  [71: Ne vitin 2023 janë dërguar për gjykim 599 çështje me 904 persona të pandehur.] 

Nga analiza e të dhënave statistikore, lidhur me veprat penale të trafikimit[footnoteRef:72], për vitin 2024 rezulton se janë regjistruar 306 çështje penale me 24 persona në hetim, nga të cilët 24 janë marrë si të pandehur. Nga këto çështje janë dërguar për gjykim 33 çështje me 49 të pandehur, ose rreth 10.78% e çështjeve të regjistruara. Numrin më të madh të çështjeve të regjistruara e zë vepra penale “Trafikimi i mjeteve motorike” parashikuar nga neni 141/“a” i K. Penal me 206 çështje. [72: Nenet 109, 109/“b”, 110/“a”, 128/“b”, 138/“a”, 1ë/“a”, 278/“a” dhe 282/“a” të K. Penal.] 

Rezulton një rritje e konsiderueshme e numrit[footnoteRef:73] të çështjeve të regjistruara me 63 procedime më shumë dhe ulje e numrit të personave nën hetim me 17 më pak, si dhe rritje me vetëm 1 person të marrë si të pandehur më tepër. Lidhur me numrin e çështjeve të dërguara për gjykim për vitin 2024, numri i tyre është rritur me 3 çështje më shumë, po ashtu edhe numri i të pandehurve në gjykim është rritur me 8 persona më shumë krahasuar me vitin 2023[footnoteRef:74]. [73: Në vitin 2023 ishin regjistruar 243 çështje penale me 41 persona në hetim, nga të cilët 23 janë marrë si të pandehur.]  [74: Në vitin 2023 ishin dërguar për gjykim 30 çështje me 41 të pandehur për këtë kategori veprash penale.] 

Lidhur me veprat penale për nxitjen e urrejtjes dhe pjesëmarrjen në konfliktet e armatosura,[footnoteRef:75] për vitin 2024, janë regjistruar 6 çështje penale për veprën penale “Nxitja e urrejtjes ose grindjeve”, parashikuar nga neni 265 i Kodit Penal, me 1 person nën hetim dhe asnjë të pandehur. Rezulton se kemi 1 çështje të regjistruar për këtë grupveprash më pak dhe me 1 person më pak në hetim krahasuar me vitin 2023[footnoteRef:76], dhe kemi 1 çështje të dërguar për gjykim me 1 të pandehur, në të njëjtat shifra si në vitin 2023[footnoteRef:77]. [75: Nenet 265–265/“c” të K. Penal.]  [76: Në vitin 2023 janë regjistruar 7 çështje penale, me 2 persona të marrë nën hetim dhe 0 të pandehur.]  [77: Në vitin 2023 ishte 1 çështje e dërguar për gjykim me 1 të pandehur.] 

[bookmark: _Hlk162427920]Në kuadër të udhëzimit të përgjithshëm nr. 5/2024, strukturat përkatëse në prokuroritë e juridiksionit të përgjithshëm janë udhëzuar për vijimin e rritjes së mëtejshme të bashkëpunimit me agjencitë ligjzbatuese brenda vendit, rajonale e ndërkombëtare në funksion të efektivitetit të hetimeve për veprat penale në fushën e narkotikëve dhe trafiqeve.
Prokurori i Përgjithshëm, në datën 1.3.2024, ka nënshkruar Marrëveshjen e Bashkëpunimit me Ministrinë e Brendshme “Për ekspertimin e farërave dhe fidanëve të rinj të bimëve narkotike të sekuestruara”.
Referuar të dhënave statistikore të vitit 2024, janë paraqitur rezultatet e këtyre masave në hetimin dhe ndjekjen penale të autorëve të veprave penale të trafikimit të paligjshëm, prodhimi/kultivimi i narkotikëve dhe veprave penale në mbrojtje të sigurisë kombëtare, si më poshtë:
i. Për veprën penale të “Trafikimit të narkotikëve”, parashikuar nga neni 283/“a” i Kodit Penal, nga të dhënat statistikore rezulton se për vitin 2024 janë regjistruar 42 procedime me 22 të pandehur dhe 16 procedime me 31 të pandehur janë dërguar për gjykim ose krahasuar me vitin 2023 kemi një ulje prej 29,27% të numrit të procedimeve, ulje 70,21 % të numrit të pandehurve të regjistruar, ulje 19,23% të numrit të procedimeve të dërguar për gjykim, si dhe ulje prej 36% të të pandehurve të dërguar për gjykim për këtë vepër;
ii. Për veprën penale “Prodhimi dhe shitja e narkotikëve”, të parashikuar nga neni 283 i Kodit Penal, në vitin 2024, sipas të dhënave statistikore për këtë vepër janë regjistruar 1057 procedime me 973 të pandehur ose një rritje prej 3,02% të procedimeve të regjistruara dhe rritje 9,08% të të pandehurve të regjistruar krahasuar me vitin 2023. Për vitin 2024 janë dërguar për gjykim 616 procedime me 1040 të pandehur ose rritje prej 29,83% e procedimeve të dërguara për gjykim dhe një rritje prej 45,45% e të pandehurve të dërguar për gjykim;
iii. Për veprën penale “Kultivimi i bimëve narkotikëve”, të parashikuar nga neni 284 i Kodit Penal, në vitin 2024, sipas të dhënave statistikore për këtë vepër janë regjistruar 619 procedime me 93 të pandehur ose një ulje prej 14,74% e procedimeve të regjistruara dhe një ulje prej 14,68% të të pandehurve të regjistruar. Lidhur me procedimet dhe të pandehurit e dërguar për gjykim për këtë vepër penale, 86 procedime me 136 të pandehur janë dërguar për gjykim ose një ulje prej 7,53% e procedimeve të dërguara për gjykim krahasuar me vitin 2023.
Kërkesat e prokurorit, lidhur me masat e sigurimit për persona që kanë kryer krime në fushën e narkotikëve, janë relativisht të ashpra, ku 78,02% janë kërkesa për masa sigurimi me arrest dhe pjesa tjetër janë kërkesa për masa më të lehta, si detyrimi për t’u paraqitur në policinë gjyqësore. Edhe kërkesat për caktimin e dënimit janë relativisht të ashpra për të pandehurit e akuzuar për këto krime. Kështu, në vitin 2024 numri i kërkesave për caktimin e dënimit me burg është 66,78% dhe numri i kërkesave për caktimin e alternativave të dënimit me burg është 33,22%.
Ndjekja penale, politika penale dhe mbrojtja e viktimave të trafikimit është ndër çështjet prioritare në prokurori, nisur nga cenimi i rëndë i të drejtave të njeriut që karakterizon këtë formë krimi. 
Në funksion të plotësimit të kuadrit nënligjor unifikues me qasjen që ka në qendër viktimën e trafikimit dhe mbrojtjen e të drejtave të njeriut, Prokurori i Përgjithshëm ka miratuar udhëzimin e përgjithshëm nr. 6, datë 23.7.2024, “Për hetimin dhe ndjekjen penale efektive të veprave penale kundër trafikimit të personave”, për unifikimin e masave administrative dhe procedurale në prokuroritë me juridiksion të përgjithshëm, duke siguruar hetimin dhe ndjekjen penale të krimeve të trafikimit të personave. Gjithashtu, ky udhëzim ka për qëllim plotësimin e kuadrit nënligjor unifikues në vijim të udhëzimit të përgjithshëm nr. 5/2018, “Për garantimin e asistencës ndaj viktimave dhe dëshmitarëve të veprave penale”.
Ka vijuar angazhimi dhe bashkëpunimi me projekte ndërkombëtare që mbështesin institucionet shqiptare dhe ato të rajonit, si projekti “Forcimi i kapaciteteve të institucioneve ligjzbatuese për bashkëpunimin ndërsektorial dhe ndjekjen penale të trafikimit të personave” i OSBE-së dhe projekti “Mbështetja e BE-së për të forcuar luftën kundër kontrabandës së migrantëve dhe trafikimit të qenieve njerëzore në Ballkanin Perëndimor”. 
Gjithashtu, është theksuar bashkëpunimi me Ministrinë e Brendshme në kuadër të miratimit të marrëveshjes ndërinstitucionale për funksionimin e Mekanizmit Kombëtar të Referimit, në mbrojtjen e viktimave të trafikimit.
Përgjatë vitit 2024, në kuadër të forcimit të kapaciteteve, prokurorët, oficerët e policisë gjyqësore dhe koordinatorët e viktimave janë angazhuar në trajnime dhe takimet të organizuara nga Shkolla e Magjistraturës, organizata të ndryshme joqeveritare që operojnë në këtë fushë apo organizata të tjera ndërkombëtare që asistojnë prokuroritë e juridiksionit të përgjithshëm në fushën e trafikimit apo krimeve të rënda, ku kanë marrë pjesë në total 129 prokurorë dhe 93 oficerë të policisë gjyqësore. 
Një rol aktiv është mbajtur edhe në drejtimin e asistencës ndaj viktimave të trafikimit, ku koordinatorët e viktimave në Prokurorinë e Përgjithshme janë angazhuar në aktivitete të përbashkëta të organizuara nga UNODC-ja, Ministria e Brendshme, Terre des Hommes etj. Në kuadër të këtij projekti është përgatitur dhe një draftprotokoll për punën e koordinatorit të viktimave.
Në kuadrin e bashkëpunimit me agjencitë ligjzbatuese ndërkombëtare, nga të dhënat statistikore të gjeneruara nga sistemi IMPRO në Prokurorinë e Përgjithshme, sa i takon bashkëpunimit ndërkombëtar me autoritetet e huaja për vitin 2024 rezulton se janë trajtuar 12 letërporosi nga jashtë për trafikimin e qenieve njerëzore.
Referuar të dhënave statistikore, tendenca e disa veprave penale të trafikimit të qenieve njerëzore, si dhe të trafikimit të paligjshëm dhe mbajtjes pa leje ose prodhimit të armëve e municioneve për vitin 2024, krahasuar me vitin 2023, është si vijon:
i. Për veprën penale “Trafikimin e personave të rritur”, të parashikuar nga neni 110/“a” i Kodit Penal, për vitin 2024, janë regjistruar 11 procedime penale me 3 të pandehur ose krahasuar me vitin 2023 me rritje prej 83,33% të numrit të procedimeve të regjistruara dhe me ulje nga 50% të të pandehurve të regjistruar. Gjithashtu, për këtë periudhë kemi 4 të pandehur të dënuar për këtë vepër penale;
[bookmark: _Hlk193737150]ii. Për veprën penale “Trafikimi i të miturve”, të parashikuar nga neni 128/“b” i Kodit Penal, sipas të dhënave statistikore rezulton se për vitin 2024 janë regjistruar 2 procedime penale, ndërkohë rezultojnë 2 të pandehur të dënuar për këtë vepër penale;
iii. Lidhur me veprën penale të “Trafikimit të armëve dhe municionit”, parashikuar nga neni 278/“a” i Kodit Penal, nga të dhënat statistikore rezulton se për vitin 2024, janë regjistruar 14 procedime penale dhe 8 të pandehur. Duke i krahasuar me vitin 2023 konstatohet një ulje prej 33,33% e procedimeve të regjistruara, ulje me 11,11% e numri të të pandehurve të regjistruar, rritje nga 3 në 7 (2,3 herë) i numrit të procedimeve të dërguara për gjykim për këtë vepër dhe nga 3 në 10 (3,33 herë) e numrit të të pandehurve të dërguar për gjykim;
iv. Lidhur me veprën penale “Mbajtja pa leje dhe prodhimi i armëve, armëve shpërthyese dhe i municionit”, parashikuar nga neni 278 i Kodit Penal, nga të dhënat statistikore për vitin 2024 rezulton se janë regjistruar 298 procedime dhe 239 të pandehur, ndërkohë që 177 procedime me 221 të pandehur janë dërguar për gjykim ose krahasuar me vitin 2023 vihet re ulje prej 11,57% e numrit të procedimeve të regjistruara, ulje prej 15,51% e numrit të procedimeve dërguar gjyqit, ulje 8,43% e të pandehurve të regjistruar dhe ulje 3,91% e numrit të të pandehurve të dërguar për gjykim për këtë vepër. Sa i përket politikës penale, lidhur me këtë vepër, 89,65% e kërkesave të prokurorit për masa sigurimi janë kërkesa për masa sigurimi “arrest me burg”. Lidhur me kërkesat për caktimin e dënimit, për vitin 2024 kërkesat për caktimin e dënimit me burg përbëjnë 88,50% të numrit total të kërkesave të prokurorit dhe vetëm 1,50% janë kërkesa për dënim me gjobë. Sa i përket masës së dënimit, është kërkuar aplikimi i pezullimit të dënimit dhe vendosja në provë për vetëm 24,29% e të pandehurve. 
Sa i përket veprave penale me qëllime terroriste, referuar nenit 75/“a” të Kodit të Procedurës Penale, kompetenca lëndore e tyre i përket Prokurorisë së Posaçme.
Referuar të dhënave statistikore, lidhur me kreun V të Kodit Penal, “Vepra penale kundër pavarësisë dhe rendit kushtetues”, dhe kreun VI të Kodit Penal, “Krime që cenojnë marrëdhëniet me shtetet e tjera”, gjatë vitit 2024, janë regjistruar 4 procedime penale dhe 1 i pandehur për krime kundër pavarësisë e rendit kushtetues dhe krime që cenojnë marrëdhëniet me shtetet e tjera, dhe janë dërguar 2 procedime me 4 të pandehur në gjykatë. Konkretisht rezulton se:
është regjistruar 1 procedim penal për veprën penale të parashikuar nga neni 214 i Kodit Penal “Sigurimi i informatave” dhe 1 procedim me 3 të pandehur është dërguar në gjykatë;
janë regjistruar 2 procedime penale për veprën penale të parashikuar nga neni 223 i Kodit Penal “Thirrjet publike për veprime të dhunshme” dhe 1 procedim me 1 të pandehur është dërguar në gjykatë; 
është regjistruar 1 procedim penal për veprën penale të parashikuar nga neni 228 i Kodit Penal “Veprimet e dhunshme ndaj vendeve të punës së personave të mbrojtur ndërkombëtarisht”.
Lidhur me hetimet financiare për veprat penale të pastrimit të parave dhe produkteve të veprës penale, gjatë vitit 2024 ka vijuar angazhimi i prokurorive të juridiksionit të përgjithshëm në hetimin e veprës penale të pastrimit të parave, është synuar rritja e cilësisë në hetim dhe rritja e sekuestrimeve apo konfiskimeve të produkteve që rrjedhin nga këto vepra.
Sikundër është përmendur edhe në shtyllën e luftës kundër korrupsionit, Prokuroria e Përgjithshme në bashkëpunim me Projektin Eu4Focal publikoi Manualin “Goditja e aseteve kriminale: Manual gjithëpërfshirës mbi pastrimin e parave dhe rekuperimin e aseteve. Kuadri ligjor shqiptar dhe ndërkombëtar”. 
Komisioni Evropian krijoi në vitin 2023, platformën e re të unifikuar për Ballkanin Perëndimor, e-Tracking, për mbledhjen e të dhënave në kohë reale, si dhe krijimin e një historiku të ndjekjeve dhe dënimeve penale, ku ndër të tjera referuar kompetencave të prokurorive të juridiksionit të përgjithshëm, raportohet për çështjet në hetim për veprën penale të pastrimit të parave, si dhe statistika për grupvepra të caktuara penale, lidhur me krimin ekonomik dhe krime të rënda, si narkotikët, trafiqet, etj. Prokuroria e Përgjithshme, në rolin e koordinuesit dhe monitoruesit, dhe prokuroritë e shkallës së parë të juridiksionit të përgjithshëm, si përdorues parësor të platformës, janë angazhuar maksimalisht si në procesin e hedhjes ashtu dhe të raportimit të të dhënave lidhur me sa kërkon kjo platformë. 
Prokuroria e Përgjithshme ka vijuar të bashkërendojë punën dhe me Koordinatorin Kombëtar në Ministrinë e Drejtësisë ashtu dhe me shërbimet e Komisionit Evropian, në funksion të mbarëvajtjes së të gjithë procesit, dhe Prokurori i Përgjithshëm ka miratuar udhëzimin nr. 3, datë 25.4.2024, “Për përdorimin e platformës elektronike për raportimin e të dhënave për korrupsionin dhe krimin e organizuar”, në të cilin është kërkuar marrja e masave administrative dhe procedurale nga drejtuesit në prokuroritë me juridiksion të përgjithshëm, lidhur me hedhjen e saktë, të plotë dhe periodike të të dhënave me dy kategori të dhënash: i. me të dhëna për çështjet penale lidhur me pastrimin e produkteve të veprës penale, me vijueshmërinë e këtyre procedimeve penale, deri në fazën e përfundimit të hetimeve; ii. statistika periodike për grupvepra të caktuara penale të cilat vlerësohen të nevojshme dhe ndryshojnë sipas prioriteteve të procesit të integrimit lidhur me krimin ekonomik dhe krime të rënda.
Gjatë vitit 2024, ka përfunduar hedhja e të dhënave statistikore për periudhën 2018–2023 dhe në vijim do të përditësohen të dhënat për vitin 2024, për grupveprat lidhur me pastrimin e parave, trafiqet, krimin kibernetik etj., si dhe vijon puna për hedhjen dhe përditësimin e çështjeve konkrete të veprës penale, të parashikuar nga neni 287 i Kodit Penal “Pastrimi i produkteve të veprës penale”, nga viti 2022 e në vijim.
Referuar të dhënave statistikore për vitin 2024, rezulton se për veprat penale të parashikuara nga neni 287 i Kodit Penal “Pastrimi i produkteve të veprës penale” dhe nga neni 287/“b” i Kodit Penal, “Përvetësimi i parave ose mallrave që rrjedhin nga vepra penale ose veprimtaria kriminale”, janë regjistruar 251 procedime penale të reja dhe 14 të pandehur, me një rritje prej 58,86% e procedimeve të regjistruara dhe ulje prej 6,67 % të të pandehurve regjistruar, krahasuar me të njëjtën periudhë të vitit 2023. Për këto vepra penale, 17 procedime me 33 të pandehur u dërguan për gjykim dhe 19 të pandehur rezultojnë të dënuar, ose me një rritje prej 21, 43 % e procedimeve penale dërguar gjyqit dhe rritje prej 22, 22% e të pandehurve të dërguar për gjykim. Në këtë periudhë vetëm për veprën penale “Pastrimi i produkteve të veprës penale”, sipas nenit 287 të Kodit Penal, janë regjistruar 248 procedime penale me 5 të pandehur dhe 13 procedime me 21 të pandehur janë dërguar për gjykim.
Lidhur me hetimet financiare dhe pasurore për sekuestrimin/konfiskimin e pasurisë, për vitin 2024 në prokuroritë me juridiksion të përgjithshëm, në kuadrin e hetimit dhe ushtrimit të ndjekjes penale për veprën penale “Pastrimi i produkteve të veprës penale ose veprimtarisë kriminale”, sipas nenit 287 të Kodit Penal dhe për vepra të tjera penale të lidhura me to, në zbatim të nenit 36 të Kodit Penal dhe neneve 274 dhe/ose 210, 190 e vijues të Kodit të Procedurës Penale, si dhe në zbatim të nenit 3/1 e vijues të ligjit nr. 10192, datë 3.12.2009, “Për parandalimin dhe goditjen e krimit të organizuar, trafikimit, korrupsionit dhe krimeve të tjera, nëpërmjet masave parandaluese kundër pasurisë”, pas kërkesave të prokurorëve gjykata ka vendosur konfiskime të pasurisë/aseteve kriminale në total në kuadrin e 12 çështjeve, dhe sekuestrime të pasurisë/aseteve kriminale në kuadrin e 30 çështjeve. Gjithashtu, në zbatim të nenit 3/1 e vijues të ligjit nr. 10192, datë 3.12.2009, “Për parandalimin dhe goditjen e krimit të organizuar, trafikimit, korrupsionit dhe krimeve të tjera, nëpërmjet masave parandaluese kundër pasurisë”, në kuadrin e procedimeve/hetimeve pasurore, për vitin 2024 prokurorët kanë regjistruar 185 verifikime pasurore.
Në kuadër të hetimeve financiare e pasurore janë ndërmarrë një sërë aktivitetesh dhe angazhimesh të rëndësishme, e konkretisht:
Përfaqësuesit e Prokurorisë së Përgjithshme, në cilësinë e anëtarëve të Komitetit të Bashkërendimit të Luftës Kundër Pastrimit të Parave dhe pjesë e Grupit Teknik Ndërinstitucional të Punës, janë angazhuar maksimalisht në funksion të:
- hartimit të “Strategjisë Kombëtare për Parandalimin e Pastrimit të Parave dhe Financimit të Terrorizimit 2024–2030”, për t’i shërbyer zbatimit të saj në mënyrë sa më reale dhe efektive në përputhje me rekomandimet dhe masat vepruese institucionale dhe ndërinstitucionale; 
- pjesëmarrjes në aktivitetet e zhvilluara nga Grupi Teknik Ndërinstitucional i Punës (GTNP) në varësi të KBLKPP-s,ë duke u angazhuar maksimalisht në nëngrupin II, në fushën “Për mbledhjen dhe cilësinë e informacionit për investigimet penale në lidhje me PP/FT”, e cila lidhet me fushën e veprimtarisë së saj institucionale;
-Planit të Veprimit të “Vlerësimit kombëtar të riskut të pastrimit të parave dhe financimit të terrorizmit në Shqipëri” (me një shtrirje kohore 3 vjeçare); 
- zbatimit të Planit të Veprimit për vitin 2024 “Për ndjekjen e rekomandimeve të grupit të përbashkët të ICRG/FATF dhe neneve 5 dhe 6, të “Rregullore për funksionimin e Komitetit të Bashkërendimit të Luftës kundër Pastrimit të Parave”;
- raportimit mbi ecurinë e procesit përgatitor për vlerësimin e Shqipërisë nga Komiteti MONEYVAL në kuadër të raundit të 6-të të vlerësimit (2025–2026).
Janë realizuar një sërë aktivitetesh dhe trajnimesh në kuadër të forcimit të kapaciteteve të prokurorëve dhe oficerëve të policisë gjyqësore, në fushën e hetimit të veprës penale të pastrimit të parave organizuar nga Shkolla e Magjistraturës, KiE, GIZ, projekti EU4FOCAL, me pjesëmarrjen totale të 39 prokurorëve dhe 22 oficerëve të policisë gjyqësore. 
Prokuroria e Përgjithshme ka vijuar ndërveprimin për rritjen e eficiencës në bashkëpunimin me autoritetet gjyqësore të huaja në fushën penale, për fuqizimin e bashkëpunimit me agjencitë ligjzbatuese rajonale dhe ndërkombëtare, në funksion të efektivitetit të hetimeve, për veprat penale që lidhen sidomos me trafikimin e narkotikëve, pastrimin e parave, financimin e terrorizmit, trafikimin e qenieve njerëzore, etj. Në kuadër të vlerësimit të raundit të 6-të të MONEYVAL-it në vitin 2025, gjatë vitit 2024 Prokuroria e Përgjithshme dhe prokuroritë e juridiksionit janë angazhuar maksimalisht në këtë proces parapërgatitor. Nga grupi i punës së ngritur në Prokurorinë e Përgjithshme janë plotësuar me rigorozitet pyetësorët e efektivitetit, librat e çështjeve, për rezultatet imediate IO.2, IO.7, IO.8, IO.9 të MONEYVAL-it. Në muajt tetor, nëntor 2024 u realizuan takime/ushtrime simuluese të cilat u udhëhoqën nga ekspertë ndërkombëtarë të Këshillit të Evropës. Në dhjetor 2024, Prokuroria e Përgjithshme përcolli shpjegimet shtesë të detajuara për çdo çështje lidhur me konstatimet e ekspertëve në Dokumentet Teknike të Analizave të Efektivitetit të Masave për IO.2, IO.7, IO.8. Në janar 2025, u zhvillua faza përfundimtare e procesit të Ushtrimeve/Vlerësimeve Simuluese për IO.2, IO.6, IO.7, IO.8, duke u finalizuar me zhvillimin e një seminari me pjesëmarrjen e ekspertëve vlerësues të Këshillit të Evropës, të cilët ofruan udhëzime praktike dhe njohuri të vlefshme për të ndihmuar institucionet shqiptare në ecurinë me sukses të procesit të vlerësimit nga MONEYVAL-i në të ardhmen. Gjatë prezantimit të analizës për IO.7 , eksperti vlerësoi Prokurorinë e Përgjithshme për nivelin profesional në plotësimin e pyetësorit të efektivitetit IO.7.
Gjatë vitit 2024 është vijuar puna për përmirësimin e sistemit e-Tracking PRESTO, i krijuar me mbështetjen e projektit EURALIUS V, ngritur me urdhrin nr. 92/2021, të Prokurorit të Përgjithshëm, për përfitimin e statistikave në kohë reale për hetimin dhe ushtrimin e ndjekjes penale të veprave penale të pastrimit të parave, monitoruar nga Drejtoria e Teknologjisë së Informacionit në Prokurorinë e Përgjithshme. Përmirësimi i këtij sistemi konsiston në: i. Përshtatjen në e-PRESTO, të tipologjive të MONEYVAL-it; ii. implementimin e dy regjistrave e-Tracking për procedimet penale sipas nenit 287 dhe referimet pasurore sipas ligjit antimafia nr. 10192, datë 3.12.2009; iii. implementimin e regjistrit të transferimit të çështjeve midis prokurorëve; iv. përmirësimin e “Raporteve”, regjistrave statistikorë me qëllim që sistemi të gjenerojë në mënyrë automatike statistika specifike. 
Nga ana tjetër, është përditësuar manuali për përdoruesit dhe Drejtoria e Teknologjisë së Informacionit në Prokurorinë e Përgjithshme është angazhuar më trajnimin e përdoruesve dhe ofron asistencë teknike, për hedhjen e të dhënave në sistem, proces me rendësi në kuadër të Raundit të VI të vlerësimit të Shqipërisë nga MONEYVAL-i.
Në kuadër të masave të marra në luftën kundër pastrimit të parave dhe krimeve të tjera që gjenerojnë të ardhura/produkte nga veprimtaria kriminale, sërish është theksuar zbatimi i udhëzimit të përgjithshëm nr. 5/2024, “Për rekomandimet prioritare të Këshillit të Ministrave në luftën kundër kriminalitetit për vitin 2023 në prokuroritë e juridiksionit të përgjithshëm”, dhe udhëzimit të përgjithshëm nr. 10/2020, si dhe Aktit të Koordinimit Institucional “Për rritjen e eficiencës nëpërmjet, bashkërendimit të Prokurorisë së Përgjithshme me Prokurorinë e Posaçme dhe unifikimin e disa veprimtarive administrative dhe procedurale ndërinstitucionale”. Sipas të dhënave statistikore dhe të konfirmuara nga informacioni i Prokurorisë së Posaçme, janë regjistruar 22 procedime të regjistruara për vepra që lidhen me krimin e organizuar dhe krimet e rënda dhe 39 procedime penale për vepra që lidhen me korrupsionin ose vepra penale që lidhen me detyrën.
Prokurorët për vitin 2024 kanë rritur rolin aktiv në kryerjen e hetime proaktive me përdorim të mjeteve të posaçme të hetimit në 155[footnoteRef:78] procedime penale vetëm në lidhje me veprat penale: -prodhimi dhe shitja e narkotikëve; - trafikimi i narkotikëve; - kultivimi i bimëve narkotike; -trafikimi i armëve e i municioneve; - mbajtja pa leje dhe prodhimi i armëve, armëve shpërthyese dhe municionit; - pastrimi i parave, - ndihma për kalim të paligjshëm të personave. Ky proces i ka shërbyer si parandalimit dhe/ose ndërprerjes së mëtejshme të veprimtarisë kriminale, ashtu dhe goditjes/finalizimit me arrestimin në flagrancë apo ndalimin e 196[footnoteRef:79] personave të dyshuar për kryerjen e veprave penale në kompetencë të prokurorive pranë gjykatave të shkallës së parë me juridiksion të përgjithshëm. [78:  Për vitin 2023 kanë qenë 394 procedime penale.]  [79:  Për vitin 2023 ka qenë 325 persona të dyshuar.] 

[bookmark: _Hlk162427287]Ka vijuar forcimi i bashkëpunimit ndërinstitucional, në kuadër të Memorandumit të Bashkëpunimit të PP-së me MB-së, MF-së, DPPSH-së, DPPPP-së, DPD-së, DPT-së të vitit 2020, “Për rritjen e efektivitetit në hetimet që lidhen me pastrimin e parave, financimin e terrorizmit, krimet financiare dhe sekuestrimin e konfiskimin e aseteve kriminale, në funksion të përmbushjes së rekomandimeve të KSA-së e FATF-së dhe Planit të Veprimit ICRG/FATF”, në rritjen më tej të efektivitetit të çështjeve penale, për veprat penale kundër pastrimit të produkteve kriminale, krimet financiare dhe hetimet pasurore për sekuestrimin dhe konfiskimin e aseteve kriminale. Në zbatim të këtij Memorandumi Bashkëpunimi të vitit 2020, ndërmjet Prokurorisë së Përgjithshme, Ministrisë së Financave dhe Ekonomisë (përfshirë DPPPP-në, DPD-në e DPT-në) dhe Ministrisë së Brendshme, pas trajtimit të kërkesave të ardhura nga autoritetet e huaja gjatë vitit 2024, për 51 raste i është kërkuar Drejtorisë së Përgjithshme të Policisë së Shtetit kryerja e verifikimin pasuror. 
Në funksion të rritjes së eficiencës dhe efektivitetit të hetimeve dhe ndjekjes penale për veprat penale që lidhen me trafikimin e narkotikëve, trafikimin e qenieve njerëzore, pastrimin e parave, etj., janë marrë masa e arritur rezultatet, si më poshtë:
1.Në drejtim të bashkëpunimit gjyqësor ndërkombëtar gjatë vitit 2024, Prokurori i Përgjithshëm ka zhvilluar takime dypalëshe me Prokuroren e Përgjithshme të Mbretërisë së Holandës dhe Prokuroren e Përgjithshme të Prokurorisë Federale të Mbretërisë së Belgjikës për forcimin e mëtejshëm të bashkëpunimit. 
2. Grupi i punës i nivelit të lartë PTA TOC, për monitorimin e zbatimit të “Marrëveshjes dypalëshe ndërmjet Republikës së Shqipërisë dhe Mbretërisë së Bashkuar të Britanisë së Madhe, dhe Irlandës së Veriut për transferimin e personave të dënuar”, ka diskutuar mbi ecurinë e çështjeve aktuale të transferimit, bashkëpunimi gjyqësor, reforma në sistemin e burgjeve dhe impakti i saj, planifikimi i monitorimit në vazhdim etj. 
3. Janë nënshkruar dy marrëveshje të reja bashkëpunimi, e konkretisht:
i. Marrëveshje bashkëpunimi ndërmjet Prokurorisë së Përgjithshme të Republikës së Shqipërisë dhe Prokurorisë Federale të Mbretërisë së Belgjikës, e cila zëvendëson marrëveshjen e mëparshme, datë 10 maj 2011, me qëllim rritjen e bashkëpunimit ekzistues në nivel strukturor;
ii. Memorandum mirëkuptimi ndërmjet Prokurorisë së Përgjithshme të Republikës së Shqipërisë dhe Prokurorisë së Përgjithshme të Republikës së Azerbajxhanit, i cili ka si qëllim forcimin e bashkëpunimit ekzistues në luftën kundër krimit ndërkombëtar, përfshirë çështjet e rekuperimit të aseteve. 
Theksohet se aktualisht Shqipëria ka marrëveshje dypalëshe ekstradimi (në të cilat parashikohet ekstradimi i shtetasve respektivë) me Shtetet e Bashkuara të Amerikës, Mbretërinë e Bashkuar, Italinë, Spanjën dhe Kosovën, dhe si pasojë e zbatimit të tyre rezulton të kemi numrin më të lartë të praktikave të ekstradimit me këto shtete. Aktualisht janë 20 praktika aktive të transferimit të të dënuarve nga Mbretëria e Bashkuar në Shqipëri dhe Prokuroria e Përgjithshme së bashku me Ministrinë e Drejtësisë po bashkëpunojnë ngushtë me Ambasadën Britanike në Tiranë për shmangien e vështirësive që hasen lidhur me këto praktika dhe realizimin me sukses të transferimeve.
Për periudhën janar–30 nëntor 2024, të dhënat e bashkëpunimit gjyqësor ndërkombëtar të administruara në sistemin elektronik IMPRO rezultojnë, si më poshtë:
- Ekstradime nga Shqipëria për jashtë vendit, 137 praktika dhe janë përfunduar gjithsej 71 praktika; 
- Ekstradime nga jashtë drejt Shqipërisë, 132 praktika, 47 të përfunduara;
- Urdhërarreste ndërkombëtare të lëshuara nga autoritetet e huaja për shtetasit shqiptarë të cilët nuk mund të ekstradohen për shkak të shtetësisë shqiptare, në total 285 praktika nga të cilat 127 të përfunduara;
- Letërporosi nga jashtë, 599 praktika, ku kërkuesit kryesorë janë vendet e Bashkimit Evropian. Ndërkohë autoritetet gjyqësore shqiptare kanë përfunduar, gjithsej, 219 letërporosi ose 36,50 % të tyre; 
- Letërporosi për jashtë, 539 praktika, 125 të përfunduara ose 23,20 %;
- Transferime të dënuarish nga jashtë, 43 praktika;
- Transferime të dënuarish për jashtë, 3 praktika;
- Transferim procedimi nga jashtë drejt Shqipërisë, 6 praktika;
- Transferim procedimi nga Shqipëria për jashtë, 10 praktika;
- Njohje të vendimeve penale të ardhura nga jashtë, 35 praktika;
- Njohje të vendimeve penale shqiptare të dërguara jashtë vendit, 5 praktika;
- 209 praktika shpalljeje në kërkim ndërkombëtar dhe 76 praktika heqjeje nga kërkimi ndërkombëtar;
Prokurori i Përgjithshëm në cilësinë e përfaqësuesit të autoritetit kompetent ka vijuar zbatimin e Marrëveshjes së Bashkëpunimit me Eurojust, nëpërmjet veprimtarisë së Prokurorit Ndërlidhës të Shqipërisë në Eurojust. Në vitin 2024, volumi i çështjeve të ndjekura në Eurojust ishte 247 çështje, që përbën një rritje prej 5% të ngarkesës krahasuar me vitin 2023. Në vitin 2024, Zyra Shqiptare në Eurojust mbështeti krijimin dhe vijimin e 24 skuadrave të përbashkëta hetimore, ku 6 skuadra hetimore janë krijuar gjatë vitit 2024, duke treguar kështu besimin dhe mbështetjen e autoriteteve kombëtare në shërbimet e kësaj zyre për të lehtësuar bashkëpunimin gjyqësor, si dhe thellimin e bashkëpunimit me vendet e Bashkimit Evropian në luftën kundër krimit transnacional. Autoritetet shqiptare kanë marrë pjesë në 3 Qendra Koordinimi të Ditëve të Aksionit dhe 19 mbledhje të koordinuara bilaterale dhe multilaterale. 
Prokuroria e Përgjithshme ka trajtuar me prioritet nevojën e rritjes së kapaciteteve profesionale për prokurorët dhe oficerët e policisë gjyqësore nëpërmjet trajnimeve të posaçme në fushën e veprave penale të krimit të organizuar, duke përfshirë edhe trajnime të përbashkëta me struktura të tjera ligjzbatuese. Prokurorët kanë ndjekur trajnimet vazhduese të zhvilluara nga Shkolla e Magjistraturës, me synim forcimin e kapaciteteve në luftën kundër kriminalitetit dhe në këtë fushë/drejtim kanë marrë pjesë në total 186 prokurorë dhe 113 oficerë të policisë gjyqësore. 
Në kuadër të rritjes së kapaciteteve profesionale në këtë fushë, prokurorët dhe oficerët e policisë gjyqësore kanë marrë pjesë edhe në një sërë aktivitetesh/trajnimesh të organizuara nga organizata/OJF ndërkombëtare, ndër të cilat përmendim UNODC, GIZ, OSCE, Këshilli i Evropës etj., të cilat janë listuar më sipër, në drejtimin “Garantimi i pavarësisë dhe përgjegjshmërisë së prokurorit”.
- Nga të dhënat e sjella nga Struktura e Posaçme kundër Korrupsionit dhe Krimit të Organizuar (SPAK) [footnoteRef:80] rezulton: [80:  Me shkresën e Prokurorisë së Posaçme nr. 9020 prot., datë 12. 3.2025, protokolluar pranë nesh me nr. 1021/1 prot., datë 12.3.2025.] 

[bookmark: _Hlk194314857]Gjatë vitit 2024, Prokuroria e Posaçme ka hetuar gjithsej 245 çështje (mbartur dhe regjistruar) për 400 persona nën hetim për veprat penale të krimit të organizuar[footnoteRef:81], pra rezulton një rritje e numrit të procedimeve penale me 44 më shumë se vitin e kaluar. [81:  Për vitin 2023, kanë qenë regjistruar gjithsej 201 procedime penale.] 

Lidhur me përdorimin e metodave speciale të hetimit rezulton se përgjatë vitit 2024, Prokuroria e Posaçme Kundër Korrupsionit dhe Krimit të Organizuar ka pasur rritje të metodave të hetimit proaktiv, në rastin e përgjimeve telefonike, por është rritur, gjithashtu, edhe aplikimi i metodave të posaçme të hetimit, si: vëzhgime, kontrolle, simulime, sekuestro e provave materiale, letërporosi, agjentë të infiltruar, ku përgjatë vitit 2024 Prokuroria e Posaçme ka përdorur metodën e përgjimit për 163 procedime penale[footnoteRef:82] ku janë interceptuar 3096 pajisje fundore, me një ulje me 23 procedime më pak të përdorimit të metodës së përgjimit dhe një ulje me 239 më pak të pajisjeve fundore të interceptuara ose 7.1% më e ulët.  [82:  Për vitin 2023, ishin regjistruar 186 procedime penale me 3335 pajisje fundore.] 

Ndërkohë, për sa i përket hetimeve proaktive ose hetimeve të filluara kryesisht për veprat penale të krimit të organizuar, nuk rezulton të ketë të dhëna për vitin 2024[footnoteRef:83], por në total për të gjitha veprat penale rezulton se janë regjistruar vetëm 65 procedime penale kryesisht nga organi i Prokurorisë së Posaçme, nga 67 procedime penale kryesisht që kanë qenë për vitin 2023. [83:  Për vitin 2023, kanë qenë regjistruar 67 procedime penale kryesisht.] 

[bookmark: _Hlk162426632]Për vitin 2024 numri i çështjeve të regjistruara nga Prokuroria e Posaçme për veprën penale të trafikut të narkotikëve, në kuadër të grupit të strukturuar kriminal, është 35 çështje me 35 persona nën hetim. Ndërsa, numri i çështjeve nën hetim për këtë vepër penale (mbartur + regjistruar) është 124 çështje me 72 persona nën hetim. Krahasuar me vitin 2023, numri i çështjeve nën hetim për veprën penale të trafikut të narkotikëve, në kuadër të grupit të strukturuar kriminal (nenet 283/“a”/2, 333/“a”, 334) është rritur nga 120 në vitin 2023 në 124 për vitin 2024 ose me një rritje në masën 3,3%.Gjithashtu, gjatë vitit 2024, numri i çështjeve të dërguara në gjykatë me kërkesë për gjykim është 5 çështje me 33 të pandehur.
Për veprat penale në fushën e terrorizimit në kuadër të grupit të strukturuar kriminal, për vitin 2024 rezulton të jenë 2 çështje nën hetim (e mbartur + regjistruar). Gjithashtu, është dërguar në gjykatë me kërkesë për gjykim për veprën penale të financimit të terrorizimit (neni 230/“a”), 1 çështje me 1 person të pandehur.
Struktura e Posaçme kundër Korrupsionit dhe Krimit të Organizuar është vlerësuar pozitivisht në luftën kundër pastrimit të parave dhe kontributi i saj është vlerësuar si faktor kryesor në daljen e Shqipërisë nga lista e vendeve në monitorim të shtuar apo siç quhet ndryshe nga “lista gri”. Gjatë vitit 2024, zbatimi i masave, me qëllim përmbushjen e rekomandimeve të MONEYVAL-it ka qenë një nga objektivat kryesorë të Prokurorisë së Posaçme, e cila ka raportuar në vijimësi për ecurinë e zbatimit të tyre në bashkëpunim të ngushtë edhe me Agjencinë e Inteligjencës Financiare. Prokuroria e Posaçme, për secilën kategori të veprave penale që janë në kompetencën e saj, vijon të kryejë hetim financiar dhe pasuror paralel, i cili sjell për pasojë sekuestrimin dhe konfiskimin e pasurive të autorëve të veprave penale.
Është miratuar udhëzimi i përgjithshëm me nr. 1093, datë 11.11.2024, “Për masat administrative dhe procedurale për kryerjen e hetimit financiar dhe pasuror në Strukturën e Posaçme kundër Korrupsionit dhe Krimit të Organizuar”, për intensifikimin e hetimeve paralele financiare, mënyrës së hetimit nga prokurorët e posaçëm, oficerët e BKH-së dhe hetuesit financiarë, si dhe me qëllim përcaktimin e rregullave të qarta, lidhur me mënyrën dhe procedurën e hetimit financiar. 
Gjithashtu, sikundër u përmend në shtyllën e luftës kundër korrupsionit, një nga masat e marra nga Prokuroria e Posaçme, me qëllim rritjen e cilësisë së hetimeve financiare, është edhe zbatimi i Planit të trajnimeve për vitin 2023–2026, i miratuar me urdhrin nr. 679, datë 9.10.2023, të drejtuesit të Prokurorisë së Posaçme, ku janë parashikuar dhe kryer trajnime specifike në fushën e hetimeve financiare, përfshirë ato që lidhen me pastrimin e parave dhe produkteve të veprës penale, si dhe në kuadër të forcimit të luftës kundër krimit të organizuar, trafikimit dhe krimeve të tjera të rënda.
Në vijim të luftës kundër korrupsionit dhe krimit të organizuar, sikurse është përmendur në përgjigje të rekomandimit për luftën kundër korrupsionit, Prokuroria e Posaçme ka arritur të sekuestrojë dhe të konfiskojë gjatë vitit 2024 një portofol të diversifikuar asetesh, ku përfshihen: pasuri të paluajtshme, vlera monetare, kuota tregtare dhe portofole kriptovalutash në një vlerë totale prej rreth 65,5 milionë eurosh. Krahasuar me vitin 2023, ku vlera totale e pasurive të sekuestruara dhe të konfiskuara ishte rreth 41 milionë, për vitin 2024 është 65,5 milionë euro, pra me një rritje në masën rreth 59,7% më tepër. Po kështu, krahasuar me vitin 2023, vihet re një rritje në masën me rreth 34% t numrit të procedimeve të regjistruara në kuadër të veprës penale “Pastrimi i produkteve të veprës penale ose veprimtarisë kriminale”, nga 35 procedime që ishin në vitin 2023, me 47 procedime në vitin 2024.
Gjatë vitit 2024, Prokuroria e Posaçme ka vendosur në funksion pothuajse në tërësinë e moduleve të tij (portali, protokolli, zyra e drejtuesit, prokurori, regjistri dhe hetuesi) Sistemin Elektronik të Menaxhimit të Çështjeve, i cili do të përmirësojë edhe përditësimin e të dhënave statistikore, i cili pritet të përfundojë në vitin 2025 dhe të fillojë funksionimin e tij. Lidhur me përditësimin e të dhënave statistikore, për vitin 2024, numri i çështjeve të regjistruara në Prokurorinë e Posaçme për veprat penale të parashikuara nga nenet 287, 287/“a”, 287/“b” “Pastrimi i produkteve të veprës penale ose veprimtarisë kriminale të kryera në kuadër të grupit të strukturuar kriminal” është 38 çështje, me 37 persona nën hetim.
Ndërkohë, numri i çështjeve nën hetim për vitin 2024 (të mbartura dhe të regjistruara) për veprat penale të parashikuara nga nenet 287, 287/“a”, 287/“b”, “Pastrimi i produkteve të veprës penale ose veprimtarisë kriminale të kryera në kuadër të grupit të strukturuar kriminal” është 90 çështje, me 49 persona nën hetim. Për sa i përket, numrit të çështjeve të dërguara në gjykatë me kërkesë për gjykim për vitin 2024 për veprat penale të parashikuara nga nenet 287, 287/“a”, 287/“b” “Pastrimi i produkteve të veprës penale ose veprimtarisë kriminale të kryera në kuadër të grupit të strukturuar kriminal”, është 3 çështje, me 8 të pandehur.
Lidhur me bashkëpunimin ndërkombëtar, nën koordinimin edhe të Eurojust, gjatë vitit 2024 ka vijuar bashkëpunimi i frytshëm në krijimin e skuadrave të reja të përbashkëta hetimore dhe vazhdimit të veprimtarisë së atyre ekzistuese. Gjatë vitit 2024, ndërmjet Prokurorisë së Posaçme dhe autoriteteve të huaja janë krijuar 10 skuadra të përbashkëta hetimore të reja. Në total, është 27 numri i skuadrave të përbashkëta hetimore aktive në Prokurorinë e Posaçme, që nga krijimi i saj deri në vitin 2024[footnoteRef:84]. Gjatë vitit 2024, veprimtaria e këtyre skuadrave të përbashkëta hetimore është fokusuar në luftën kundër krimit të organizuar, terrorizmit, përfshirë edhe trafikimin e qenieve njerëzore. [84:  Në raportin vjetor të SPAK-ut për vitin 2023 cilësohej se për vitet 2020–2023 ishin krijuar 32 skuadra. Ndërsa në materialin e përcjellë nga SPAK-u për vitin 2024 konstatohet pasaktësi, pasi njëherë shprehet se, bashkë me vitin 2024 janë 27 skuadra hetimore dhe më pas shprehet se, krahas 10 skuadrave të reja janë edhe 27 skuadra paraardhëse.] 

Në kuadër të veprimtarisë së Skuadrave të Përbashkëta Hetimore, gjatë vitit 2024 janë mbajtur 18 takime koordinuese me autoritetet e huaja që janë palë në këto skuadra, përveç mbledhjeve të përbashkëta të realizuara nëpërmjet video-konferencës. Kjo veprimtari ka çuar në regjistrimin e 166 shtetasve si persona nën hetim, si dhe në vendosjen nga ana e gjykatave të 147 masave të sigurimit personal. Gjithashtu, gjatë vitit 2024, është rritur ndjeshëm edhe komunikimi i drejtpërdrejtë i Prokurorisë së Posaçme me autoritetet homologe evropiane, amerikane, të Rajonit dhe të Amerikës së Jugut. Po kështu, është intensifikuar shkëmbimi i informacionit nëpërmjet rrjeteve dhe kanaleve të sigurta të komunikimit me Eurojust, Interpol, Europol etj. Prokuroria e Posaçme ka vijuar, gjithashtu, komunikimin intensiv me prokurorët dhe oficerët ndërlidhës që mbulojnë Shqipërinë, të atashuar pranë Ambasadave të huaja në Tiranë apo jashtë Shqipërisë.
Përgjatë vitit 2024 Prokuroria e Posaçme ka përdorur metodën e përgjimit për 163 procedime penale[footnoteRef:85] ku janë interceptuar 3096 pajisje fundore. Krahasuar me vitin 2023, rezulton se kemi një ulje me 23 më pak të përdorimit të metodës së përgjimit dhe një ulje me 239 më pak të pajisjeve fundore të interceptuara ose 7.1% më e ulët. Në lidhje me ekzekutimin e vendimeve penale për vitin 2024 janë ekzekutuar 2046 vendime gjykate, e cila shënon një rritje në masën rreth 22.6%, në krahasim me1669 vendime për vitin 2023. [85:  Për vitin 2023 ishin regjistruar 186 procedime penale me 3335 pajisje fundore.] 

- Forcimi i respektimit të të drejtave të njeriut
Lidhur me këtë rekomandim nuk ka pasur raportim nga monitorimet ndërkombëtare.
- Nga të dhënat statistikore të dërguara nga Prokuroria e Përgjithshme për vitin 2024 [footnoteRef:86] rezulton: [86:  Rezultojnë disa pasaktësi te materiali i përcjellë nga Prokuroria e Përgjithshme krahasuar me tabelat statistikore lidhur me veprën penale “Dhuna në Familje”, neni 130/“a” i K.Penal.] 

Në lidhje me veprat penale kundër fëmijëve, familjes dhe martesës[footnoteRef:87] rezulton se për vitin 2024 janë regjistruar 1762 çështje penale me 463 persona nën hetim dhe janë marrë 803 të pandehur. Krahasuar me vitin 2023[footnoteRef:88] rezultojnë 268 çështje më shumë të regjistruara, 97 persona më shumë nën hetim, dhe 86 të pandehur më pak. Në lidhje me këtë kategori veprash rezulton se për vitin 2024 janë dërguar për gjykim 1156 çështje me 1228 të pandehur. Krahasuar me një vit më parë[footnoteRef:89] ka një rritje prej 121 çështjesh më tepër të dërguara për gjykim dhe 137 të pandehur më shumë.  [87:  Seksioni IX, nenet 124–130/“a” të Kodit Penal.]  [88:  Në vitin 2023, ishin regjistruar 1494 çështje me 380 persona nën hetim dhe 734 të pandehur.]  [89:  Në vitin 2023, ishin dërguar për gjykim 1035 çështje me 1091 të pandehur.] 

Në lidhje me veprën penale “Dhuna në familje” parashikuar nga neni 130/“a” i Kodit Penal, për vitin 2024[footnoteRef:90] janë regjistruar 1656[footnoteRef:91] çështje penale, me 1238[footnoteRef:92] persona në hetim/të pandehur ose me rritje 18.6% të procedimeve dhe rritje 14.8% të të pandehurve të regjistruar krahasuar me vitin 2023. [90:  Të dhënat janë marrë nga tabelat statistikore të PP-së.]  [91:  Për vitin 2023, ka qenë 1396 çështje penale.]  [92:  Për vitin 2023, kanë qenë të pandehur dhe persona nën hetim 1078 persona.] 

Rezulton se në vitin 2024 për veprën penale “Dhuna në familje” parashikuar nga neni 130/“a” i Kodit Penal janë dërguar për gjykim 1124[footnoteRef:93] procedime me 1194[footnoteRef:94] të pandehur ose me rritje prej 12.85 % të procedimeve dhe rritje 13.9% e të pandehurve të dërguar për gjykim, në krahasim me vitin 2023.  [93:  Për vitin 2023, kanë qenë 996 çështje të dërguara për gjykim.]  [94:  Për vitin 2023, kanë qenë të pandehur 1048 persona.] 

Lidhur me politikën e dënimit të ndjekur gjatë gjykimit, për veprën penale “Dhuna në familje”, parashikuar nga neni 130/“a” i Kodit Penal, Prokuroria e Përgjithshme është shprehur se kërkesat e prokurorit lidhur me masat e sigurimit për personat që kanë kryer këtë vepër penale janë të ashpra, ku 88,86% janë kërkesa për masa sigurimi me arrest, që përbën rritje në krahasim me vitin 2023 ku kërkesat për arrest ishin në masën 87,35%. Kërkesat për caktimin e dënimit për të pandehurit e akuzuar për këtë vepër penale rezultojnë se 64,56%[footnoteRef:95] e kërkesave janë për caktimin e dënimit me burg dhe 34,44%[footnoteRef:96] e kërkesave janë për caktimin e alternativave të dënimit me burg, shifra në rritje krahasuar me vitin 2023. [95:  Për vitin 2023, ka qenë 61.82 % kërkesat për caktimin e dënimit me burg.]  [96: Për vitin 2023, ka qenë 38.18 % e kërkesave për dënim alternativ.] 

Nga analiza e të dhënave statistikore, ka rezultuar se: në çështjet e dërguara për gjykim nga prokuroria për veprën penale “Dhuna në familje” është kërkuar në 5 raste dënimi maksimal i parashikuar nga paragrafi përkatës[footnoteRef:97]. Gjithashtu, krahasuar me vitin 2023 rezulton se: i. në 1 rast është kërkuar dënimi me gjobë[footnoteRef:98]; ii. në 5 raste është kërkuar dënimi sa periudha e paraburgimit[footnoteRef:99]; iii. për 90 të pandehur është kërkuar dënimi minimal i parashikuar nga dispozita[footnoteRef:100]; iv. për 492 të pandehur është kërkuar dënimi mesatar[footnoteRef:101]; v. në asnjë rast nuk është kërkuar ulja nën minimumin e parashikuar nga dispozita[footnoteRef:102]; vi. për 325 të pandehur është kërkuar pezullimi i ekzekutimit të dënimit[footnoteRef:103]; vii. në 4 raste është kërkuar tërheqja e akteve[footnoteRef:104]; viii. në 2 raste është kërkuar pushimi i akuzës[footnoteRef:105]; ix. për 34 të pandehur është kërkuar pushimi i çështjes[footnoteRef:106]; dhe x. në 4 raste është kërkuar pafajësi[footnoteRef:107]. [97: Në vitin 2023, nuk ka pasur asnjë rast dënimi maksimal.]  [98: Në vitin 2023, dënimi me gjobë nuk është kërkuar në asnjë rast.]  [99: Në vitin 2023, në asnjë rast nuk është kërkuar dënimi sa periudha e paraburgimit.]  [100: Në vitin 2023, dënimi minimal është kërkuar për 102 të pandehur.]  [101: Në vitin 2023, dënimi mesatar është kërkuar për 287 të pandehur.]  [102: Në vitin 2023, në asnjë rast nuk është kërkuar ulja nën minimumin e parashikuar nga dispozita.]  [103: Në vitin 2023, pezullimi i ekzekutimit është kërkuar në 240 raste. ]  [104: Në vitin 2023, tërheqja e akteve nuk është kërkuar në asnjë rast.]  [105: Në vitin 2023, pushimi i akuzës është kërkuar në 1 rast.]  [106: Në vitin 2023, për 5 të pandehur është kërkuar pushimi i çështjes.]  [107: Në vitin 2023, pafajësia nuk është kërkuar në asnjë rast.] 

Për sa më sipër kemi: rritje të numrit me 5 raste të dënimit në maksimum, rritje me 1 rast të dënimit me gjobë, rritje me 5 raste të dënimit sa periudha e paraburgimit, ulje me 12 raste më pak të dënimit në minimum, rritje me 205 raste të dënimit mesatar, rritje me 85 raste të pezullimit të ekzekutimit të dënimit, rritje me 29 raste të pushimit të çështjes, rritje me 4 raste ku është kërkuar tërheqja e akteve, rritje me 4 raste ku është kërkuar pafajësia dhe rritje me 1 rast të pushimit të akuzës.
Nga të dhënat statistikore rezulton se në çështjet penale të regjistruara gjatë vitit 2024, janë regjistruar 722 procedime/çështje me 747[footnoteRef:108] viktima të mitura, prej të cilëve 370 femra dhe 377[footnoteRef:109] meshkuj. Krahasuar me vitin 2023, konstatohet ulje e procedimeve me 48 më pak se në vitin 2023, ulje në tërësi e numrit të viktimave të mitur me 60 viktima të mitur më pak, nga të cilët 84 viktima meshkuj më pak, dhe rritje me 24 viktima femra më shumë. [108: Për vitin 2023, kanë qenë regjistruar 770 procedime me 807 viktima të mitur.]  [109: Për vitin 2023, kanë qenë 346 femra dhe 461 meshkuj. ] 

[bookmark: _Hlk162432087][bookmark: _Hlk162432104]Nga të dhënat e përcjella nga Prokuroria e Përgjithshme për të miturit në konflikt me ligjin për vitin 2024, janë regjistruar 835[footnoteRef:110] procedime penale, ku përfshihen të mitur në konflikt me ligjin me ulje prej 6,29 % krahasuar me vitin 2023. Janë regjistruar 720[footnoteRef:111] të mitur në konflikt me ligjin si të pandehur ose persona nën hetim, me një ulje prej 3.49% të numrit të të pandehurve/personave nën hetim të mitur në konflikt me ligjin krahasuar me vitin 2023. [110:  Për vitin 2023, kanë qenë regjistruar 891 procedime penale.]  [111: Për vitin 2023, kanë qenë regjistruar 746 të mitur.] 

[bookmark: _Hlk162431014][bookmark: _Hlk162432355]Referuar të dhënave statistikore për vitin 2024, për grupveprat penale në fushën e mjedisit[footnoteRef:112], rezulton se janë regjistruar 299[footnoteRef:113] procedime penale me 55 persona të pandehur[footnoteRef:114] ose me ulje 12.83% të numrit të procedimeve dhe ulje me 24.66% të të pandehurve të regjistruar krahasuar me vitin 2023. Janë dërguar për gjykim 55[footnoteRef:115] procedime me 78[footnoteRef:116] të pandehur ose me ulje 8,33 % të procedimeve dërguar gjyqit dhe rritje 13,04 % të të pandehurve të dërguar për gjykim, në krahasim me vitin 2023. [112: Nenet 201–207, nenet 207/“a”, 207/“b”, 207/“c” dhe 207/“ç” të Kodit Penal, përfshirë ndryshimet e reja të vitit 2021.]  [113: Në vitin 2023, janë regjistruar 343 çështje penale.]  [114: Në vitin 2023, janë 73 të pandehur për procedimet penale të regjistruara.]  [115:  Në vitin 2023 janë dërguar për gjykim 60 procedime.]  [116:  Në vitin 2023 janë dërguar për gjykim 69 të pandehur.] 

Referuar të dhënave statistikore të përcjella nga Prokuroria e Përgjithshme për vitin 2024 në prokuroritë pranë gjykatave me juridiksion të përgjithshëm, numri i çështjeve të përfunduara në zbatim të instituteve të reja procedurale penale[footnoteRef:117] është 607[footnoteRef:118] çështje, me 616[footnoteRef:119] të pandehur. Në lidhje me këto institute të reja procedurale, rezulton se për 91[footnoteRef:120] çështje për kundërvajtje penale është kërkuar miratimi i urdhrit penal me 92[footnoteRef:121] të pandehur, ku krahasuar me 2023-shin rezulton me ulje 33.09% të çështjeve, për 183[footnoteRef:122] çështje me 191[footnoteRef:123] të pandehur është kërkuar miratimi i marrëveshjes për pranimin e fajësisë, ku rezulton rritje me 27.97% të çështjeve të krahasuara me vitin 2023, për 333[footnoteRef:124] çështje me 333[footnoteRef:125] të pandehur është kërkuar gjykimi i drejtpërdrejtë, një rritje me 17.67% të çështjeve krahasuar me vitin 2023. [117:  Referuar shkresave të Prokurorisë së Përgjithshme me nr. 622/51 prot., datë 11.3.2025, protokolluar pranë Ministrisë së Drejtësisë me nr. 1522 prot., datë 12.3.2025 dhe shkresën nr. 622/54 prot., datë 17.3.2025, protokolluar pranë Ministrisë së Drejtësisë me nr. 1021/2 prot., datë 17.3.2025.]  [118: Për vitin 2023 ka qenë 562 çështje.]  [119: Për vitin 2023 ka qenë 573 të pandehur.]  [120: Për vitin 2023 ka qenë 136 çështje.]  [121: Për vitin 2023 ka qenë 139 të pandehur.]  [122: Për vitin 2023 ka qenë 143 çështje.]  [123: Për vitin 2023 ka qenë 148 të pandehur.]  [124: Për vitin 2023 ka qenë 283 çështje.]  [125: Për vitin 2023 ka qenë 286 të pandehur.] 

Nga të dhënat statistikore të sipërpërmendura rezulton se për institutet procedurale penale: urdhri penal ka pësuar ulje krahasuar me vitin 2023, ndërsa marrëveshja për pranimin e fajësisë dhe gjykimi i drejtpërdrejtë kanë pësuar rritje.
Lidhur me rekomandimin për vijimin e aplikimit të masave alternative të parashikuara nga Kodi i Drejtësisë Penale për të Mitur (shmangies) rezulton se, Prokuroria e Përgjithshme ka vijuar mbikëqyrjen e zbatimit të udhëzimit të përgjithshëm nr. 8, datë 15.11.2021, “ Për hetimin dhe ndjekjen penale efektive për veprat penale me të mitur në konflikt me ligjin, viktima dhe/ose dëshmitarë”, veçanërisht dispozitat që normojnë shmangien e të miturve në konflikt me ligjin nga ndjekja penale dhe nga dënimi përmes masave alternative, si dhe që udhëzojnë që në kërkesat për caktimin e masave të sigurimit dhe/ose për caktimin e dënimit ndaj të miturit, në çdo rast, prokurori vlerëson dhe konsideron parësore interesin më të lartë të fëmijës që është rehabilitimi dhe riintegrimi i tij në shoqëri.
[bookmark: _Hlk162430703]Ndaj të miturve në konflikt me ligjin janë vendosur 27[footnoteRef:126] masa sigurimi personal arrest në burg ose për rreth 3.75% të të miturve të pandehur ose persona nën hetim, tregues në ulje krahasuar me 4.83% që përbënte ky raport për vitin 2023. Lidhur me vendimmarrjen e prokurorit për çështjet ku përfshihen të miturit në konflikt me ligjin evidentohet se: i. është vendosur mosfillimi i procedimit për 624[footnoteRef:127] referime/kallëzime penale ndaj të miturve ose me rritje prej 3,48 % krahasuar me vitin 2023; ii. janë pushuar 401 çështje me 411[footnoteRef:128] të pandehur të mitur ose me rritje 13,59 % të çështjeve të pushuara krahasuar me vitin 2023 dhe janë dërguar për gjykim 207 çështje me 246[footnoteRef:129] të pandehur të mitur në konflikt me ligjin ose me rritje 16,29 % të çështjeve të dërguara për gjykim krahasuar me vitin 2023. [126:  Për vitin 2023 kanë qenë vendosur 16 masa sigurimi personal.]  [127:  Për vitin 2023 është vendosur mosfillimi i procedimit për 603 raste.]  [128:  Për vitin 2023 kanë qenë pushuar 353 çështje me 353 të pandehur të mitur.]  [129:  Për vitin 2023 kanë qenë dërguar për gjykim 178 çështje me 195 të pandehur të mitur.] 

[bookmark: _Hlk162430767][bookmark: _Hlk162430653]Lidhur me aplikimin e masave alternative të shmangies rezulton se në kuadrin e procedimeve të mosfilluara në 52[footnoteRef:130] raste është aplikuar shmangia, nga të cilat: në 4 raste është vendosur paralajmërim me gojë, në 44[footnoteRef:131] raste është vendosur paralajmërim me shkrim dhe në 4 raste është vendosur këshillim. Ndërkohë për çështjet e pushuara në 360[footnoteRef:132] raste është aplikuar shmangia ndër të cilat në 80 raste është vendosur këshillim, në 21 raste është vendosur paralajmërim me gojë, në 259 raste është vendosur paralajmërim me shkrim[footnoteRef:133].  [130:  Për vitin 2023 është aplikuar shmangia në 87 raste.]  [131:  Për vitin 2023 në 8 raste është vendosur paralajmërim me gojë dhe në 79 raste paralajmërim me shkrim.]  [132:  Për vitin 2023 për çështjet e pushuara është aplikuar shmangia për 326 raste.]  [133:  Për vitin 2023 është vendosur në 2 raste këshillim, në 39 raste paralajmërim me gojë, në 282 raste paralajmërim me shkrim dhe në 3 raste masë detyruese.] 

Referuar të dhënave statistikore rezulton se janë regjistruar 722 procedime/çështje me 747[footnoteRef:134] viktima të mitura, prej të cilëve 370 femra dhe 377[footnoteRef:135] meshkuj, ulje me 6.23% e çështjeve krahasuar me vitin 2023.  [134:  Për vitin 2023 kanë qenë regjistruar 770 procedime me 807 viktima të mitur.]  [135:  Për vitin 2023 kanë qenë 346 femra dhe 461 meshkuj. ] 

Në kuadër të forcimit të kapaciteteve në zbatim të Kodit të Drejtësisë Penale për të Mitur dhe për hetimin e ndjekjen penale të krimeve kundër të miturve janë realizuar aktivitete me koordinatorët e viktimave, prokurorë dhe oficerë organizuar nga UNICEF, Organizata Ndërkombëtare e Policisë (IPO), shoqata Terre des Hommes, Qendra për Parandalimin e Krimit të të Miturve dhe të Rinjve. Gjithashtu, është përgatitur dhe një draft protokoll për punën e koordinatorit të viktimave.
Nga Shkolla e Magjistraturës janë organizuar trajnime në këtë fushë me pjesëmarrjen në total të 33 prokurorëve dhe 21 oficerëve të policisë gjyqësore.
[bookmark: _Hlk162430329]Është vijuar zbatimi i udhëzimit të përgjithshëm nr. 5/2024 dhe udhëzimit të përgjithshëm nr. 9, datë 21.12.2021, “Për marrëveshjen mbi kushtet për pranimin e fajësisë dhe për caktimin e dënimit”, me qëllim rritjen e zbatimit të instituteve të ndryshme procedurale penale dhe problematikat e praktikat e mira të zbatimit të tyre. 
Nga të dhënat statistikore të sipërpërmendura rezulton se tendenca e zbatimit të instituteve procedurale penale është e tillë ku marrëveshja për pranimin e fajësisë ka pësuar rritje krahasuar me vitin 2023 dhe urdhri penal ka pësuar ulje krahasuar me vitin 2023. Ndërsa kërkesat për gjykim të drejtpërdrejtë kanë vijuar të ruajnë tendencën e rritjes dhe krahasuar me vitin 2023 kanë pësuar një rritje me 50 kërkesa më tepër.
Prokurorët janë udhëzuar në ashpërsimin e kërkesave për caktimin e masave të sigurimit personal dhe për caktimin e llojit dhe masës së dënimit për veprat penale me bazë gjinore, krimet seksuale, diskriminuese, të keqtrajtimit/abuzimit/shfrytëzimit të trafikimit të fëmijëve dhe/ose vepra penale të tjera të përfshira në rekomandim, me synim rritjen e efektivitetit në luftën kundër këtyre krimeve dhe parandalimin e posaçëm dhe të përgjithshëm të kriminalitetit ndaj të miturit, dhunës në familje, dhunës gjinore, dhunës me bazë urrejtjeje, abuzimit të të miturve dhe krimeve seksuale. Është nxjerrë qarkorja nr. 1398/1 prot., datë 4.12.2024, në zbatim të udhëzimeve të përgjithshme nr. 17/2020 dhe nr. 5/2018, përmes së cilës kërkohet marrja e masave për të garantuar të drejtën e viktimës për informacion për gjendjen e procedimit, disponimin mbi kërkesat e palëve dhe garantimin e plotshmërisë së hetimeve dhe respektimit të afateve procedurale, si dhe me rekomandimet për përmbushjen e rolit të prokurorit në lidhje me të drejtat e viktimave dhe dëshmitarëve në procesin penal.
[bookmark: _Hlk162430810]Në lidhje me veprën penale “Krimet seksuale”, për vitin 2024 vërehet se janë regjistruar 161[footnoteRef:136] procedime penale, me rritje 29,83 % të procedimeve dhe me 87[footnoteRef:137] të pandehur ose me rritje 26.09% të numrit të të pandehurve të regjistruar, krahasuar me vitin 2023. Gjithashtu, janë dërguar për gjykim 81[footnoteRef:138] procedime me 85[footnoteRef:139] të pandehur, ku rezulton me rritje 52,83% të procedimeve dhe rritje 46,55 % të të pandehurve të dërguar për gjykim, në krahasim me vitin 2023. [136:  Në vitin 2023 janë regjistruar 124 procedime penale.]  [137:  Në vitin 2023 kanë qenë 69 të pandehur të regjistruar.]  [138:  Në vitin 2023 janë dërguar për gjykim 53 procedime.]  [139:  Në vitin 2023 kanë qenë 58 të pandehur të dërguar për gjykim.] 

Lidhur me masat e sigurimit personal për veprën penale “Krimet seksuale”, rezulton ashpërsim i masave, ku të gjitha kërkesat janë për masa sigurimi me arrest. E njëjta politikë vërehet edhe në lidhje me kërkesat për caktimin e dënimit për të pandehurit e akuzuar për këto krime, kështu 85,94% e kërkesave janë për caktimin e dënimit me burg dhe vetëm 14,06% për caktimin e alternativave të dënimit me burg. Pra, rezulton një ulje e lehtë e kërkesave për caktimin e dënimit me burgim me 1.36%[footnoteRef:140] dhe një rritje e lehtë e kërkesave të caktimit të alternativave të dënimit me burg me 1.36%[footnoteRef:141]. [140:  Në vitin 2023 ka qenë 87.3% kërkesa për caktimit e dënimit me burg.]  [141:  Në vitin 2023 ka qenë 12.7% kërkesa për caktimit e alternativave të dënimit me burg.] 

[bookmark: _Hlk162430418][bookmark: _Hlk193975657]Në lidhje me veprën penale “Dhuna në familje”, parashikuar nga neni 130/“a” i Kodit Penal, për vitin 2024 janë regjistruar 1759[footnoteRef:142] çështje penale, me 1264[footnoteRef:143] të pandehur ose me rritje 46,55% të procedimeve dhe rritje 13,67% të të pandehurve të regjistruar krahasuar me vitin 2023. Janë dërguar për gjykim 1156 procedime me 1228 të pandehur ose me rritje prej 11,79 % të procedimeve dhe rritje 12,76% e të pandehurve të dërguar për gjykim, në krahasim me vitin 2023. Çështjet e dërguara në gjyq janë në përqindje më të lartë se ato të pushuara, përkatësisht 79,45%[footnoteRef:144] dërguar gjyqit dhe 20,55%[footnoteRef:145] të pushuara. Pra, rezulton se efektiviteti i ndjekjes penale është i lartë në kryerjen e hetimeve dhe ndjekjen për veprën penale të dhunës në familje në vitin 2024, ku evidentohet se kemi një rritje prej 11.79% e procedimeve të dërguara për gjykim krahasuar me vitin 2023. [142:  Për vitin 2023 ka qenë 1396 çështje penale.]  [143:  Për vitin 2023 kanë qenë të pandehur dhe persona nën hetim 1078 persona.]  [144:  Për vitin 2023 çështjet e dërguara në gjyq janë 71.35% e numrit total të çështjeve të regjistruara.]  [145:  Për vitin 2023 çështjet e pushuara janë 21.35% e numrit total të çështjeve të regjistruara.] 

[bookmark: _Hlk162430439]Lidhur me ashpërsimin e politikës penale të dënimit për veprën penale “Dhuna në familje”, parashikuar nga neni 130/“a” i Kodit Penal, Prokuroria e Përgjithshme është shprehur se kërkesat e prokurorit, lidhur me masat e sigurimit për personat që kanë kryer këtë vepër penale janë të ashpra, ku 88,86% janë kërkesa për masa sigurimi me arrest, që përbën rritje në krahasim me vitin 2023 ku kërkesat për arrest ishin më masën 87,35%. Kërkesat për caktimin e dënimit për të pandehurit e akuzuar për këtë vepër penale rezultojnë se 64,56%[footnoteRef:146] e kërkesave janë për caktimin e dënimit me burg dhe 34,44%[footnoteRef:147] e kërkesave janë për caktimin e alternativave të dënimit me burg, shifra në rritje krahasuar me vitin 2023. [146:  Për vitin 2023 ka qenë 61.82 % kërkesat për caktimin e dënimit me burg.]  [147:  Për vitin 2023 ka qenë 38.18 % kërkesave për dënim alternativ.] 

Ndërkohë, një sfidë që kërkon, gjithashtu, reagim multidimensional është ajo e disa formave të dhunës ndaj këtyre subjekteve e kryer nëpërmjet mjeteve të teknologjisë dhe informacionit, që sjell një dëm më të rëndë ndaj integritetit psikologjik të viktimës për shkak edhe të përhapjes/masivitetit. Në këtë kuadër, në maj 2024, Bashkimi Evropian ka miratuar direktivën (EU) nr. 2024/1385 të Parlamentit Evropian dhe Këshillit, “Për luftën kundër dhunës ndaj grave dhe dhunën në familje”, e cila u kërkon shteteve plotësimin dhe harmonizimin e legjislacionit penal me forma të dhunës online ose kibernetike (dhuna lidhet thelbësisht me përdorimin e mjeteve të teknologjisë dhe informacionit), të penalizojnë me masa dënimi efektive, propocionale dhe frenuese dhunën kibernetike dhe të sigurojnë mbrojtje efektive të viktimave.
Për sa më sipër, Prokuroria e Përgjithshme vlerëson se është e nevojshme ndërhyrja legjislative që akte si përndjekja kibernetike, ngacmimi kibernetik, shpërndarja pa pëlqim e materialeve/ imazheve intime, etj., të kualifikohen si vepra penale të posaçme dhe të marrin përgjigjen e duhur sipas rëndësisë dhe pasojës që kanë.
Në vijim të masave institucionale të ndërmarra për luftën kundër kriminalitetit, lidhur me veprat penale me natyrë diskriminuese, Prokurori i Përgjithshëm nxori qarkoren nr. 645/1 prot., datë 30.7.2024, përmes së cilës janë përcjellë për zbatim në prokuroritë e juridiksionit të përgjithshëm rekomandimet e Komitetit të OKB-së për Eliminimin e Diskriminimit Racor, duke kërkuar vëmendje të posaçme për veprat penale me natyrë diskriminuese, mbajtja e të dhënave statistikore dhe forcimin e kapaciteteve në këtë drejtim. 
Lidhur me kategorinë e veprave penale dhe/ose autorëve me rrezikshmëri të ulët shoqërore, personave vulnerabël dhe personave me probleme shëndetësore, të cilët mund të jenë autorë të drejtpërdrejtë të veprës/ave penale dhe/ose bashkëpunëtorë apo bashkautorë të përfshirë me persona të tjerë në kryerjen e veprës penale, në trajtimin e tyre sipas specifikave dhe kërkesat për caktimin e dënimit ndaj tyre, në udhëzimin e përgjithshëm nr. 5/2024, prokurorët janë udhëzuar për të ndjekur një politikë penale eficiente dhe efektive, duke analizuar, vlerësuar dhe arsyetuar në aktet/kërkesat/konkluzionet përkatëse, si referuar në rrethanat e faktit të bazuara në prova, ashtu dhe në kushtet/kriteret ligjore, për zbutjen e dënimit apo aplikimin e dënimeve alternative, sipas cilësive të veçanta të subjekteve përkatëse, për t’u konsideruar si rrethana lehtësuese në kuptim dhe zbatim të nenit 49 të Kodit Penal. Mungesa e një sistemi elektronik për mbledhjen e të dhënave/statistikave në prokurori, nuk mundëson analizën e të dhënave për secilën nga këto kategori subjektesh.
Në përmbushje dhe të rekomandimeve të Këshillit të Evropës për uljen e mbipopullimit në sistemin e paraburgimit, si dhe në përputhje me jurisprudencën e Gjykatës Evropiane për të Drejtat e Njeriut (çështja Hysa kundër Shqipërisë, etj.), Prokurori i Përgjithshëm miratoi udhëzimin e përgjithshëm nr. 7/2024, “Për masat e sigurimit”. për nxitjen e zbatimit uniform të dispozitave të Kodit të Procedurës Penale, në përputhje me të drejtën dhe standardet ndërkombëtare të të drejtave të njeriut që lidhen me caktimin dhe zbatimin e masave të sigurimit.
Vëmendje e veçantë i është kushtuar trajtimit të kërkesës për caktimin e masës së sigurimit “arrest në burg”, duke udhëzuar kërkimin e saj si masë e fundit, nëse ajo është e vetmja masë që garanton vijimin normal të procesit apo sigurinë publike, si dhe hetimi me përparësi i çështjeve me të paraburgosur dhe mbrojtja nga dhuna në paraburgim.
Lidhur me rekomandimin për rritjen e vëmendjes ndaj veprave penale në fushën e mjedisit, Prokuroria e Përgjithshme ka qenë përfituese në kuadrin e Projektit të OSBE-së për “Rritjen e sigurisë dhe qeverisjes mjedisore në Shqipëri”, projekt i cili ka synuar të ndihmojë forcimin e kapaciteteve profesionale të prokurorëve dhe oficerëve të policisë gjyqësore, lidhur me hetimin, ndjekjen penale dhe gjykimin e veprave penale kundër mjedisit, dhe organizimin e trajnimeve të përbashkëta me aktorët e përfshirë në luftën kundër veprave penale në fushën e mjedisit. Konkretisht në aktivitetet e organizuara nga OSBE-ja, KIE dhe projekti Eu4LEA kanë marrë pjesë në total 13 prokurorë. 
Lidhur me rritjen e kapaciteteve profesionale nëpërmjet trajnimeve për veprat penale me bazë gjinore, seksuale dhe përfshirjen e të miturve, krimin kibernetik dhe veprat penale mjedisore, ka vijuar bashkëpunimi i Prokurorisë së Përgjithshme me Qendrën për Nisma Ligjore Qytetare dhe me mbështetjen e Ambasadës të Mbretërisë së Holandës, në kuadër të projektit “Angazhim proaktiv për mbrojtjen dhe zbatimin e ligjit kundër dhunës me bazë gjinore dhe dhunës në familje”. Në kuadër të këtij projekti janë zhvilluar sesione trajnuese për prokurorët, koordinatorët në prokuroritë e juridiksionit të përgjithshëm dhe oficerët e policisë gjyqësore, ku kanë marrë pjesë 20 prokurorë, 20 koordinatorë dhe 7 oficerë të policisë gjyqësore.
- Forcimi i Bashkëpunimit Ndërinstitucional
- Nga Prokuroria e Përgjithshme rezulton se:
Lidhur me rekomandimin forcimi i luftës kundër informalitetit, duke rritur numrin e çështjeve të regjistruara e të dërguara për gjykim për grupveprat penale në fushën e taksave dhe tatimeve, Prokuroria e Përgjithshme sërish përmend zbatimin e udhëzimit të përgjithshëm nr. 5/2024, të memorandumit të bashkëpunimit “Për rritjen e efektivitetit në hetimet që lidhen me pastrimin e parave, financimin e terrorizmit, krimet financiare dhe sekuestrimin e konfiskimin e aseteve kriminale, në funksion të përmbushjes së rekomandimeve të KSA-së e FATF-së dhe planit të veprimit ICRG/FATF” dhe udhëzimit të përgjithshëm nr. 10/2020, “Për masat administrative dhe procedurale për rritjen e efektivitetit në luftën kundër pastrimit të parave e krimeve financiare dhe financimin e terrorizmit, dhe në hetimet pasurore në prokuroritë me juridiksion të përgjithshëm”.
[bookmark: _Hlk162433319]Gjatë vitit 2024, për grupveprat penale në lidhje me taksat dhe tatimet[footnoteRef:148] rezulton se janë regjistruar 199 procedime penale me 22 të pandehur për këto vepra penale[footnoteRef:149], me një rritje të lehtë prej 6.4% të numrit të procedimeve të regjistruara krahasuar me vitin 2023. Janë dërguar për gjykim 49[footnoteRef:150] çështje penale me ulje prej 22.2% të numrit të procedimeve krahasuar me vitin 2023, si dhe me 66[footnoteRef:151] të pandehur të dërguar për gjykim, ku krahasuar me vitin 2023 ka një ulje prej 57.7% të numrit të të pandehurve të dërguar për gjykim. [148:  Referuar neneve 180–182/“a” të Kodit Penal.]  [149:  Për vitin 2023 janë regjistruar 187 procedime penale me 55 të pandehur për veprat penale, në lidhje me taksat dhe tatimet.]  [150:  Për vitin 2023 janë dërguar për gjykim 63 çështje penale.]  [151:  Për vitin 2023 janë 156 të pandehur të dërguar për gjykim.] 

[bookmark: _Hlk162433360]Krahasuar me vitin 2023[footnoteRef:152], konstatohet se kemi një rritje të referimeve nga Policia e Shtetit me 1998 raste më shumë, rritje të referimeve nga policia elektrike me 6 raste më shumë, rritje nga policitë e tjera me 120 raste më shumë, rritje për policinë financiare me 50 raste më shumë të referuara, si dhe ulje për policinë pyjore me 2 raste më pak të referuara dhe ulje për policinë e ndërtimit me 3 raste më pak të referuara krahasuar me vitin 2023. [152:  Të dhënat për vitin 2023 kanë qenë: 31925 referime nga policia e shtetit; 9 referime nga policia financiare; 10 referime nga policia e ndërtimit; 6 referime nga policia pyjore; nga policia elektrike janë referuar 1 raste dhe 467 referime nga policitë e tjera.] 

[bookmark: _Hlk162433375]Referuar të dhënave statistikore për grupveprat penale, në lidhje me krimet në fushën e doganave, në vitin 2024, evidentohet se janë regjistruar 338 procedime penale me 218 të pandehur[footnoteRef:153] ose me rritje prej 39.7% e numrit të procedimeve dhe rritje prej 3.32% të numrit të të pandehurve krahasuar me vitin 2023. Gjithashtu, për këtë grupveprash penale janë dërguar për gjykim 181 procedime penale me 242[footnoteRef:154] të pandehur ose me rritje 10.37% të numrit të procedimeve dhe rritje 11.52% të të pandehurve të dërguar për gjykim për këtë grupveprash krahasuar me vitin 2023.  [153:  Për vitin 2023 kanë qenë regjistruar 242 procedime penale me 211 të pandehur.]  [154:  Për vitin 2023 kanë qenë dërguar për gjykim 164 procedime penale me 217 të pandehur.] 

Në drejtim të forcimit të kapaciteteve në përmirësimin e veprimtarisë hetimore, lidhur me këto vepra, janë zhvilluar një sërë trajnimesh me pjesëmarrjen e 13 prokurorëve dhe 18 oficerëve të policisë gjyqësore.
Lidhur me rekomandimin për rritjen e vëmendjes, në lidhje me veprat penale të krimit kibernetik, në kushtet kur veprimtaria kriminale ndërmjet teknologjisë dhe drejtuar asaj, është gjithmonë e më tepër në rritje, për të rritur kapacitetet profesionale në hetimin e këtyre veprave penale, konsolidimi i kapaciteteve, bashkëpunimi ndërkombëtar dhe ai ndërinstitucional është shumë i rëndësishëm. Në drejtim të forcimit të kapaciteteve dhe udhëzimit nr. 5/2024, janë inkurajuar trajnimet në këtë fushë organizuar nga OSBE-ja dhe Shkolla e Magjistraturës.
Në vijim të aktiviteteve, Prokurori i Përgjithshëm ka zhvilluar një takim me ambasadorin e OSBE-së në Tiranë ku u diskutua për bashkëpunimin e deritanishëm dhe asistencën e dhënë nga OSBE-ja për sistemin e prokurorive të juridiksionit të përgjithshëm në organizimin e trajnimeve për prokurorët dhe oficerët e policisë gjyqësore me fokus tek provat elektronike dhe krimi kibernetik, në kuadër edhe të manualit përkatës, hartimi i të cilit u realizua nga OSBE-ja.
Prokuroria e Përgjithshme ka nxjerrë qarkoren nr. 1009 prot., datë 26.7.2024, lidhur me bashkëpunimin me Njësinë e Koordinimit 24/7 në Drejtorinë e Përgjithshme të Policisë së Shtetit, pjesë e Drejtorisë së Hetimit të Krimit Kibernetik, për të siguruar ndihmë teknike, lidhur me krimin kibernetik, informacion nga pika kontakti të shteteve të tjera për marrjen e provave, informacion për vendndodhjen e personave të dyshuar, si dhe çdo informacion tjetër të domosdoshëm për hetimin e veprave penale në këtë fushë.
[bookmark: _Hlk162433615]Lidhur me të dhënat statistikore për grupveprat penale të krimit kibernetik, gjatë vitit 2024 rezulton një rritje prej 4,96% e numrit të procedimeve të regjistruara, nga 363 në 381 procedime penale, si dhe një rritje prej 14,29% e të pandehurve të regjistruar nga 21 në 24, krahasuar me vitin 2023. Numri i procedimeve të dërguara për gjykim rezulton me rritje, nga 12 procedime në 23 procedime penale ose një rritje prej 91,67%, ndërkohë që dhe numri i të pandehurve të dërguar për gjykim është rritur në 65 të pandehur ose 3,6 herë krahasuar me vitin 2023.[footnoteRef:155] [155:  Rezultojnë disa pasaktësi në raportin e Prokurorisë së Përgjithshme për këtë vit, pasi në raportin e vjetshëm ka raportuar të tjera shifra për vitin 2023 e konkretisht: Lidhur me të dhënat statistikore për grupveprat penale të krimit kibernetik gjatë vitit 2023 rezulton një rritje prej 22.35% e numrit të procedimeve të regjistruara, nga 255 në 312 procedime penale. Numri i procedimeve të dërguara për gjykim rezulton me rritje, nga 7 procedime në 10 procedime penale, ndërkohë që dhe numri i të pandehurve dërguar për gjykim është rritur nga 13 në 16.
] 

Kështu: i. Lidhur me veprën penale “Pornografia”, parashikuar nga neni 117 i Kodit Penal, vërehet rritje 52,94% e numrit të procedimeve të regjistruara për vitin 2024, krahasuar me vitin 2023, nga 51 në 78. Po ashtu rezulton rritje e numrit të të pandehurve të regjistruar nga 1 në 8 të pandehur. Sa i përket numrit të procedimeve dërguar për gjykim krahasuar me vitin 2023, rezulton rritje nga 2 në 4 procedime penale dhe rritje nga 2 të pandehur në 6 të pandehur të dërguar për gjykim;
ii. Lidhur me veprën penale “Mashtrimi kompjuterik”, parashikuar nga neni 143/“b” i Kodit Penal, gjatë vitit 2024 vërehet se janë regjistruar 89 procedime ose ulje 19,09% ndaj 110 procedimeve penale të regjistruara për vitin 2023, ndërkohë që procedimet e dërguara për gjykim janë rritur nga 5 në vitin 2023 në 7 në vitin 2024. Ndërkohë që kemi një rritje domethënëse të të pandehurve të dërguar gjyqit, nga 11 të pandehur në vitin 2023 në 46 të pandehur në vitin 2024;
iii. Lidhur me veprën penale “Falsifikimi kompjuterik”, parashikuar nga neni 186/“a” i Kodit Penal, gjatë vitit 2024 vërehet rritje 10,53 % e procedimeve penale të regjistruara, e konkretisht nga 95 në 105 dhe rritje të procedimeve të dërguara për gjykim nga 4 në 9 procedime penale, si dhe rritje nga 4 në 10 të të pandehurve të dërguar për gjykim;
iii. Lidhur me veprën penale “Ndërhyrja në të dhënat kompjuterike”, parashikuar nga neni 293/“b” i Kodit Penal, gjatë vitit 2024 vërehet rritje 2,44% e procedimeve penale të regjistruara, konkretisht nga 82 në 84 procedime penale;
iv. Lidhur me veprën penale “Ndërhyrja në sistemet kompjuterike”, parashikuar nga neni 293/“c” i Kodit Penal, gjatë vitit 2024 vërehet rritje e konsiderueshme e procedimeve penale të regjistruara, konkretisht nga 3 në 12 procedime, ndërkohë 1 procedim është dërguar për gjykim.
Ndihma e ndërsjellë juridike me autoritetet e huaja është shumë e rëndësishme në hetimin dhe përfundimin e suksesshëm të hetimit të krimit kibernetik dhe nga të dhënat për vitin 2024 rezultojnë 97 kërkesa për ndihmë juridike, 85 prej të cilave janë letërporosi për jashtë. Gjithashtu, në kuadër të bashkëpunimit ndërinstitucional, vlen për t’u theksuar mbështetja nga ana e Prokurorisë së Posaçme, e cila ka vënë në dispozicion ekspertizën e saj teknologjike për hetimin e çështjeve të rëndësishme në prokurori të juridiksionit të përgjithshëm.
Prokuroria e Përgjithshme, për rritjen e cilësisë dhe eficiencës në hetimin dhe ushtrimin e ndjekjes penale dhe prioriteteve në luftën kundër kriminalitetit, i ka kushtuar një vëmendje të veçantë bashkëpunimit dinamik në nivel vendor në punën e përditshme të drejtuesve, prokurorëve dhe oficerëve të policisë gjyqësore. Bashkëpunimi në nivel qendror dhe vendor ka vijuar edhe në kuadër të realizimit të detyrimeve të marra përsipër në marrëveshje të përbashkëta të Prokurorisë së Përgjithshme, me Prokurorinë e Posaçme, me Ministrinë e Brendshme dhe Ministrinë e Financave dhe Ekonomisë, dhe Drejtorinë e Përgjithshme të Policisë së Shtetit, Drejtorinë e Përgjithshme të Parandalimit të Pastrimit të Parave, Drejtorinë e Përgjithshme të Tatimeve, Drejtorinë e Përgjithshme të Doganave, Kontrollin e Lartë të Shtetit, Inspektoratin e Lartë të Deklarimit dhe Kontrollit të Pasurive dhe Konfliktit të Interesave, etj.
Në korrik, në vijim të bashkërendimit të punës për përcaktimin e rregullave të unifikuara, lidhur me përkthimin e akteve në marrëdhëniet juridiksionale me autoritetet e huaja në çështjet penale, ndërmjet Prokurorisë së Përgjithshme, Ministrisë së Drejtësisë dhe Prokurorisë së Posaçme kundër Korrupsionit dhe Krimit të Organizuar, është miratuar udhëzimi i përbashkët nr. 6, “Për përcaktimin e rregullave të detajuara për formën e kërkesës, procedurën dhe përkthimin e akteve në marrëdhëniet juridiksionale me autoritetet e huaja në çështjet penale”. Vlen të përmendet, gjithashtu, bashkëpunimi me zyrën e Prokurorit të Përgjithshëm Evropian, e cila në vitin 2024 ka dërguar pranë Prokurorisë së Përgjithshme në rrugë elektronike kërkesën për ndihmë juridike së Zyrës së Prokurorit Publik Evropian në Romë/Itali, në kuadër të çështjes penale për veprat penale “Mashtrim i rëndë për marrjen e fondeve publike, mashtrim i rëndë për marrjen e fondeve publike evropiane, dhe krime të tjera në fushën e taksave”. 
Për t’u theksuar është edhe marrëveshja për krijimin e një skuadre të përbashkët hetimore, në qershor 2024, ndërmjet njërës nga prokuroritë shqiptare të juridiksionit të përgjithshëm dhe prokurorisë kompetente kosovare, pasi pas hetimeve të kryera rezulton se shtetas shqiptarë dhe kosovarë janë përfshirë në aktivitetin kriminal të trafikimit dhe mbajtjes pa leje të armëve dhe municioneve luftarake. Aktiviteti hetimor, në kuadër të kësaj skuadre, mbështetet financiarisht nga institucionet respektive, si dhe nëse do të lind nevoja nga ana e projektit të menaxhuar nga Eurojust, WB CRIM JUST – Rritja e bashkëpunimit ndërkufitar në drejtësinë penale në Ballkanin Perëndimor. Kjo është skuadra e parë e përbashkët hetimore e krijuar në prokuroritë e juridiksionit të përgjithshëm.
Prokurori i Përgjithshëm, në kuadrin e kërkesave të Rezolutës së Kuvendit dhe rekomandimeve të Këshillit të Ministrave, si dhe në kuadrin e implementimit të reformës ligjore në sistemin e prokurorisë, me synim për të normuar veprimtarinë administrative dhe procedurale në prokuroritë me juridiksion të përgjithshëm, gjatë vitit 2024, ka vlerësuar detyrimet dhe nevojat për nxjerrjen e akteve të reja normative dhe/ose ndryshime/plotësime të atyre në fuqi, si dhe marrëveshjeve të përbashkëta ndër të cilët mund të veçojmë, si vijojnë:
Udhëzimet e përgjithshme të miratuara nga Prokurori Përgjithshëm, janë:
- “Për përdorimin e platformës elektronike për raportimin e të dhënave për korrupsionin dhe krimin e organizuar” nr. 3, datë 25.4.2024;
- “Për zbatimin e ligjit nr. 33/2024, ‘Për dhënie amnistie’”, nr. 4, datë 24.4.2024;
- “Për rekomandimet prioritare në luftën kundër kriminalitetit, për vitin 2024, në prokuroritë e juridiksionit të përgjithshëm, nr. 5, datë 12.5.2023;
- “Për hetimin dhe ndjekjen penale efektive të veprave penale kundër trafikimit të personave”, nr. 6, datë 3.7.2024;
- “Për masat e sigurimit”, nr. 7, datë 23.7.2024;
- “Efektiviteti i shërbimit të gatishmërisë”, nr. 8, datë 23.7.2024.
 Urdhra të prokurorit të përgjithshëm janë: 
- “Për ngritjen e grupit të ekspertëve mbështetës për sistemin e qendërzuar të çështjeve në prokurori”, nr. 4, datë 3.1.2024;
- “Për caktimin e strukturës faktike në Prokurorinë e Përgjithshme”, nr. 18, datë 30.1.2024;
- “Për caktimin e strukturave të prokurorive pranë gjykatave të shkallës së parë dhe apelit të juridiksionit të përgjithshëm”, nr. 19, datë 30.1.2024;
- “Për inspektimin tematik për saktësinë e veprimtarisë së oficerëve të policisë gjyqësore të seksioneve të policisë gjyqësore në prokuroritë Durrës, Lezhë dhe Fier”, nr. 35, datë 4.4.2024;
- “Për miratimin e planit të veprimit për zbatimin e ‘Rekomandimeve prioritare në luftën kundër kriminalitetit për vitin 2024’”, nr. 53, datë 16.5.2024;
- “Për miratimin e planit të veprimit për zbatimin e Rezolutës së Kuvendit, datë 25.7.2024, ‘Për vlerësimin e veprimtarisë së Prokurorisë së Përgjithshme për vitin 2023’”, nr. 79, datë 30.7.2024;
- “Për miratimin e rregullores ‘Për hetimin administrativ të kërkesës së sinjalizuesit për mbrojtjen nga hakmarrja në Prokurorinë e Përgjithshme’”, nr. 96, datë 22.10.2024;
- “Për miratimin e rregullores ‘Për hetimin administrativ të sinjalizimit dhe mbrojtjen e konfidencialitetit në Prokurorinë e Përgjithshme’”, nr. 97, datë 22.10.2024;
- “Për miratimin e ‘Rregullores për vlerësimin etik dhe profesional të prokurorëve të komanduar në Prokurorinë e Përgjithshme’”, nr. 105, datë 12.12.2024.
Marrëveshjet e bashkëpunimit për vitin 2024, janë:
- Marrëveshja e bashkëpunimit ndërmjet Prokurorisë së Përgjithshme dhe Ministrisë së Brendshme “Për ekspertimin e farërave dhe fidanëve të rinj të bimëve narkotike të sekuestruara” nr. 339 prot., i Prokurorisë së Përgjithshme, datë 1.3.2024;
- Marrëveshje bashkëpunimi ndërmjet Prokurorisë së Përgjithshme, Ministrisë së Drejtësisë dhe Prokurorisë së Posaçme kundër Korrupsionit dhe Krimit të Organizuar, “Për përcaktimin e rregullave të detajuara për formën e kërkesës, procedurën dhe përkthimin e akteve në marrëdhëniet juridiksionale me autoritetet e huaja në çështjet penale”, nr. 6, datë 22.7.2024;
- Memorandum mirëkuptimi ndërmjet Prokurorisë së Përgjithshme të Republikës së Shqipërisë dhe Prokurorisë së Përgjithshme të Republikës së Azerbajxhanit, nr. 1106/5 prot., datë 1.10.2024;
- Marrëveshje bashkëpunimi ndërmjet Prokurorisë së Përgjithshme të Republikës së Shqipërisë dhe Prokurorisë Federale të Belgjikës, nr. 1386/1 prot., datë 7.11.2024.
Qarkore të prokurorit të përgjithshëm janë;
- Qarkore nr. 1355 prot., datë 22.10.2024, përmes së cilës udhëzon trajtimin nga prokurorët të sulmeve ndaj gazetarëve dhe mediave si prioritet, duke rritur ndërgjegjësimin për rëndësinë e mbrojtjes së lirisë së medias. Është caktuar pika e kontaktit në prokurori për raportimin dhe publikimin e çështjeve të sulmeve ndaj gazetarëve dhe po krijohet track record-i i këtyre rasteve;
- Qarkoret nr. 207, datë 7.2.2024 dhe nr. 122/1, datë 26.7.2024, ku trajtohen problematikat e konstatuara në vendimet e Gjykatës Evropiane për të Drejtat e Njeriut dhe udhëzohen prokurorët për marrjen e masave për sigurimin e standardeve procedurale për procesin e rregullt ligjor;
- Qarkoren nr. 862/1 prot., datë 18.7.2024, përmes së cilës është kërkuar hetim i plotë e i gjithanshëm i aksidenteve rrugore dhe atyre të lidhura me rrjetin elektrik, dhe janë dhënë orientime për mjetet e kërkimit të provës, të nevojshme për ushtrimin efektiv të ndjekjes penale por edhe interesave/përgjegjësive të tjera që lindin nga këto çështje për viktimën, palët apo organin shtetëror të përfshirë;
- Qarkore nr. 645/1 prot., datë 30.7.2024, përmes së cilës janë përcjellë për zbatim në prokuroritë e juridiksionit të përgjithshëm rekomandimet e Komitetit të OKB-së për eliminimin e diskriminimit racor dhe ju është kërkuar marrja e masave për: mbajtjen dhe raportimin e statistikave të sakta e të plota për veprat penale të shtyra nga motive që bazohen në racë, ngjyrë ose etninë e personit; trajtimin me kujdes të materialeve referuese në këtë fushë; sigurimin e të drejtave të viktimave, sipas legjislacionit procedural penal, udhëzimeve nr. 5/2018 dhe nr. 7/2020, të Prokurorit të Përgjithshëm; forcimin e kapaciteteve; bashkëpunimin ndërinstitucional, etj.
- Qarkore nr. 622/1 prot., datë 12.12.2024, “Mbi vonesat në ushtrimin e ndjekjes penale”, drejtuesit, prokurorët dhe oficerët e policisë gjyqësore të angazhohen, në organizimin eficient të punës, për rritjen e diligjencës në hetim, me qëllim kryerjen e hetimeve të plota, sigurimin e kohëzgjatjes së arsyeshme të procesit dhe shmangien e vonesave që rrezikojnë të çojnë në parashkrimin e ndjekjes penale.
- Nga Prokuroria e Posaçme rezulton se:
Në kuadër të përdorimit dhe rritjes së metodave proaktive për ndjekjen e hetimeve penale, bashkëpunimi me partnerët ndërkombëtarë si metodë hetimi nëpërmjet krijimit të skuadrave të përbashkëta hetimore është intensifikuar.
Gjatë vitit 2024, nga Sektori për Bashkëpunimin Ndërkombëtar dhe Hetimet e Përbashkëta pranë Prokurorisë së Posaçme kundër Korrupsionit dhe Krimit të Organizuar, janë trajtuar 70 kërkesa për ndihmë të ndërsjellë juridike të transmetuara nga autoritetet gjyqësore të huaja, ku krahasuar me vitin 2023[footnoteRef:156] rezulton rritje prej 22 kërkesash më shumë ose me një rritje prej 45.8%. [156:  Për vitin 2023 janë trajtuar 48 kërkesa për ndihmë juridike të ardhura nga jashtë vendit.] 

Ndarja sipas objektit të këtyre 70 kërkesave për ndihmë të ndërsjellë juridike të transmetuara nga autoritetet gjyqësore të huaja, është si vijon: 60 kërkesa me objekt kryerjen e veprimeve të ndryshme hetimore; 7 kërkesa me objekt kontroll ambientesh; 3 kërkesa me objekt sekuestrimin e pasurive. Nga totali i kërkesave të transmetuara nga autoritetet e huaja janë ekzekutuar 56 kërkesa për ndihmë juridike. Ndërkohë 14 kërkesa për ndihmë juridike, të cilat janë administruar në fund të vitit 2024, janë mbartur në vitin 2025 dhe janë në fazë ekzekutimi.
Për nevoja të hetimeve në kuadër të forcimit të luftës kundër krimit të organizuar, trafikimit dhe krimeve të tjera të rënda, për vitin 2024, nga ana e Prokurorisë së Posaçme kundër Korrupsionit dhe Krimit të Organizuar janë përpiluar 163 kërkesa për ndihmë të ndërsjellë juridike drejtuar autoriteteve të huaja, me një rritje prej 42 kërkesa më tepër se vjet ose me një rritje prej 34,7%[footnoteRef:157].  [157:  Për vitin 2023 janë 121 kërkesa për ndihmë të ndërsjellë juridike drejtuar autoriteteve gjyqësore të huaja nga Prokuroria e Posaçme.] 

[bookmark: _Hlk162433148]Për sa i përket skuadrave të përbashkëta hetimore me autoritetet e huaja, gjatë vitit 2024 janë ngritur 10 skuadra të reja, ndërkohë që vijojnë hetimet edhe në kuadër të 27 skuadrave të përbashkëta hetimore të ngritura në periudhën paraardhëse[footnoteRef:158]. [158:  Në raportin vjetor të SPAK-ut për vitin 2023 cilësohej se për vitet 2020–2023 ishin krijuar 32 skuadra. Ndërsa në materialin e përcjellë nga SPAK-u për vitin 2024 konstatohet pasaktësi, pasi njëherë shprehet se bashkë me vitin 2024 janë 27 skuadra hetimore dhe më pas shprehet se krahas 10 skuadrave të reja janë edhe 27 skuadra paraardhëse.] 

Në lidhje me ekzekutimin e vendimeve penale për vitin 2024 janë ekzekutuar 2046 vendime gjykate, e cila shënon një rritje në masën rreth 22.6%, në krahasim me 1669 vendime për vitin 2023.
Prokuroria e Posaçme ka vijuar bashkëpunimin ndërinstitucional me Prokurorinë e Përgjithshme, prokuroritë e juridiksionit të përgjithshëm, policinë gjyqësore, policinë e shtetit dhe agjencitë e tjera të zbatimit të ligjit. Ky bashkëpunim ka qenë i vazhdueshëm dhe pa pengesa, në funksion të zbatimit të ligjit për luftën kundër terrorizmit dhe krimit të organizuar, parandalimit dhe ndëshkimit të autoreve të veprave të tilla penale.
Gjatë vitit 2024, numri i hetimeve të filluara nga Prokuroria e Posaçme për shkak të kallëzimeve nga institucionet publike ka shkuar në 24, duke pësuar një rritje me rreth 66,6% krahasuar me vitin 2023 ku numri ishte 12, ndërkohë që hetimet e filluara për shkak të kallëzimeve nga Policia e Shtetit kanë pësuar një rënie në masën rreth 70,8%. Për vitin 2024, pranë Prokurorisë së Posaçme janë depozituar në total 300 kallëzime penale, prej të cilave rreth 8,3% e rasteve nuk kanë qenë në kompetencë të Prokurorisë së Posaçme. Në funksion të ndjekjes penale dhe në respektim të dispozitave ligjore të ndarjes së kompetencës lëndore për veprat penale, gjatë vitit 2024, Prokuroria e Posaçme pasi ka kryer hetimet e plota, ka transferuar pranë prokurorive të rretheve gjyqësore 87 procedime penale me 114 persona të hetuar, numër i njëjtë procedimesh të transferuara me atë të vitit 2023.
Me qëllim forcimin e bashkëpunimit ndërkombëtar në kuadër të luftës kundër krimit të organizuar, në vitin 2024, Prokuroria e Posaçme ka nënshkruar 3 marrëveshjeve të reja bashkëpunimi me prokuroritë e shteteve të ndryshme të Bashkimit Evropian dhe Rajonit, e konkretisht:
1. Marrëveshja e bashkëpunimit ndërmjet drejtorit të përgjithshëm të Agjencisë Kombëtare kundër Krimit të Mbretërisë së Bashkuar të Mbretërisë së Madhe dhe Irlandës së Veriut (NCA) dhe Strukturës së Posaçme kundër Korrupsionit dhe Krimit të Organizuar, nënshkruar më datë 22.2.2024;
2. Memorandumi i mirëkuptimit mbi bashkëpunimin ndërmjet Strukturës së Posaçme kundër Korrupsionit dhe Krimit të Organizuar të Republikës së Shqipërisë dhe Prokurorisë së Përgjithshme të Mbretërisë së Spanjës, nënshkruar më datë 11.4.2024;
3. Memorandumi i mirëkuptimit mbi bashkëpunimin ndërmjet Prokurorisë së Posaçme kundër Korrupsionit dhe Krimit të Organizuar të Republikës së Shqipërisë dhe Prokurorisë Speciale të Malit të Zi, nënshkruar më datë 17.12.2024.
Gjatë vitit 2024, Prokuroria e Posaçme ka vijuar bashkëpunimin ndërkombëtar me autoritetet e huaja bazuar në Konventat e Këshillit të Evropës dhe Konventat e Kombeve të Bashkuara, si dhe në marrëveshje dypalëshe ku Republika e Shqipërisë është palë.
Nga vlerësimi i rekomandimeve të propozuara nga ministritë e linjës, që kanë në përgjegjësi agjencitë ligjzbatuese që ushtrojnë funksione të policisë gjyqësore, evidentohet progres i arritur dhe forcim i bashkëpunimit me organin e prokurorisë. Me qëllim përmirësimin e mëtejshëm të këtij bashkëpunimi, nga këto institucione janë propozuar si vijon:
[bookmark: _Hlk162434175]Ministria e Brendshme[footnoteRef:159] bazuar në memorandumin e bashkëpunimit ndërinstitucional nr. 5270, datë 16.7.2020, “Për rritjen e efektivitetit në hetimet që lidhen me pastrimin e parave, financimin e terrorizmit, krimet financiare, sekuestrimin dhe konfiskimin e aseteve kriminale në funksion të përmbushjes së rekomandimeve të KSA-së dhe planit të veprimit të ICRG/FATF”, ka paraqitur sugjerimet me qëllim: i. rritjen e efektivitetit në luftën kundër krimit të organizuar dhe trafikimit në të gjitha format e tij; ii. parandalimin dhe goditjen e aktiviteteve të krimit të organizuar, financimit të terrorizmit, krimeve ekonomike e financiare dhe dobësimin e financave të rrjeteve të krimit të organizuar; iii. forcimin e mëtejshëm të bashkëpunimit me Prokurorinë. [159:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 1083/4 prot., date 20.2.2025, protokolluar me nr. 536/4 prot., datë 21.2.2025.] 

[bookmark: _Hlk162434225]Konkretisht Ministria e Brendshme sugjeron:
- Të zbatohet në mënyrë sistematike paralelisht me hetimin penal për çdo vepër penale që trajtohet nga ligji nr. 10192, datë 3.12.2009, “Për parandalimin dhe goditjen e krimit të organizuar, trafikimit, korrupsionit dhe krimeve të tjera nëpërmjet masave parandaluese kundër pasurisë”, i ndryshuar, veçanërisht hetimet e grupeve të strukturuara kriminale dhe subjektet e shpallura në kërkim ndërkombëtar;
- Të kërkohet që në fazat fillestare sekuestrimi i pasurisë, për të cilat dyshohen se rrjedhin nga aktiviteti kriminal për subjektet e ligjit nr. 10192, datë 3.12.2009, “Për parandalimin dhe goditjen e krimit të organizuar, trafikimit, korrupsionit dhe krimeve të tjera nëpërmjet masave parandaluese kundër pasurisë”, i ndryshuar;
- Të synohet rritje e numrit të hetimeve të përbashkëta me partnerët ndërkombëtarë, në kuadër të luftës kundër krimit të organizuar dhe aktivitetit të grupeve kriminale brenda dhe jashtë vendit;
- Të përmirësohet bashkëpunimi për realizimin e takimeve ndërinstitucionale mujore, në nivel qendror dhe lokal, me qëllim evidentimin, adresimin, zgjidhjen e problematikave dhe zhvillimin e analizave të përbashkëta prokurori–polici;
- Të implementohet në mënyrë prioritare shkëmbimi i të dhënave midis dy aplikacioneve të Menaxhimit Policor të Çështjes së Policisë së Shtetit dhe Menaxhimit të Çështjes së Prokurorisë, sa i përket gjurmimit të një çështjeje në faza të ndryshme të procedimit penal dhe një nga rekomandimet e vazhdueshme të partnerëve ndërkombëtarë;
- Të merren masa për asgjësimin e provave materiale të sekuestruara para përfundimit të procesit gjyqësor ose për të cilat ka një vendim gjyqësor dhe të cilat paraqesin vështirësi dhe rrezikshmëri në magazinimin e tyre;
- Prioritizimin e kërkesave për trajtimin e provave biologjike për ADN-në, vetëm ngjarjeve të rënda, për shkak të kostove financiare që kanë reagentët, duke sjell pamundësinë e përgjigjes së të gjitha kërkesave të adresuara. 
Ministria e Brendshme dhe konkretisht Inspektorati Kombëtar i Mbrojtjes së Territorit[footnoteRef:160] rekomandon: forcimin e bashkëveprimit midis institucioneve ligjzbatuese dhe hetimore gjatë veprimtarisë së tyre.  [160:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 981/1 prot., date 10.2.2025, protokolluar me nr. 536/1 prot., datë 11.2.2025.] 

Ministria e Financave dhe konkretisht Agjencia e Inteligjencës Financiare[footnoteRef:161], në kuadër të MONEYVAL-it dhe rekomandimet e dhëna nga grupi i ekspertëve të ICRG/FATF, për vitin 2025 rekomandon: [161:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 2202/1 prot., datë 28.2.2025, protokolluar me nr. 536/6 prot., datë 4.3.2025.] 

- Përcaktimin e kritereve për prioritarizimin e hetimeve për veprën penale të parashikuar në nenin 287 të Kodit Penal dhe për hetimet pasurore;
- Rritjen e numrit të masave ndaj pasurisë kriminale, përfshirë edhe sekuestrimin e pasurive ekuivalente apo të pasurive të palëve të treta;
- Rritjen e efikasitetit të hetimeve, duke rritur numrin e çështjeve të dërguara për gjykim, përfshirë për palët e treta, bashkëpunimin me institucionet referuese, përmirësimin e statistikave dhe forcimin e kapaciteteve në luftën kundër pastrimit të parave.
Ministria e Financave dhe konkretisht Drejtoria e Përgjithshme e Doganave[footnoteRef:162] shprehet se, ka pasur një bashkëpunim të vazhdueshëm me Prokurorinë e Përgjithshme, Prokurorinë e Posaçme kundër Korrupsionit dhe Krimit të Organizuar, si dhe prokuroritë e rretheve.  [162:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 2202/1 prot., datë 28.2.2025, protokolluar me nr. 536/6 prot., datë 4.3.2025.] 

Nisur nga ky bashkëpunim, për arsye administrative në funksion të Kodit Doganor të Republikës së Shqipërisë (vendosja e gjobave administrative të cilat gjenerojnë të ardhura në buxhetin e shtetit), si dhe nisur nga specializimi i oficerëve të policisë gjyqësore pranë këtij institucioni, sugjerohet që çdo vepër penale në fushën e kontrabandës të ndiqet nga oficerët e policisë gjyqësore të Drejtorisë së Përgjithshme të Doganave. Kjo pasi një ndër problematikat e ndeshura për produktet që kapen në flagrancë nga shërbimet e policisë gjyqësore të Policisë së Shtetit është se nuk zbatohen detyrimet që rrjedhin nga Kodi Doganor i Republikës së Shqipërisë, në plotësimin e dokumentacionit në momentin e kapjes, bllokimit, sekuestrimit dhe ruajtjes së mallrave me qëllime tregtare, të cilat iu nënshtrohen detyrimeve doganore të importit, të cilat lidhen me detyrimet doganore apo ato për mbrojtjen e pronësisë intelektuale. Ky dokumentacion është i rëndësishëm pasi detyron strukturat doganore që të fillojnë menjëherë hetimin administrativ, përveç atij penal të iniciuar nga strukturat hetimore të institucioneve të tjera hetimore. Drejtoria e Përgjithshme e Doganave ka një aktmarrëveshje me Drejtorinë e Përgjithshme të Policisë së Shtetit me nr. 7231, date 14.4.2022, mbi të cilin është hartuar “Rregullorja për bashkëpunimin për kryerjen e procedurave të përbashkëta të autoriteteve të policisë dhe autoritetit doganor”.
[bookmark: _Hlk162434252]Ministria e Turizmit dhe Mjedisit[footnoteRef:163] për vitin 2025 rekomandon që një rëndësi të veçantë duhet t’i kushtohet bashkëpunimit të institucioneve të varësisë së ministrisë me strukturat e prokurorisë për sa i përket:  [163:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 807/2 prot., datë 18.2.2025, protokolluar me nr. 536/3 prot., datë 20.2.2025.] 

- Rritjes së efektivitetit të bashkëpunimit ndërinstitucional me anë të: i. formalizimit të mekanizmave të bashkëpunimit; ii. krijimit të pikave të kontaktit në të dyja institucionet për të lehtësuar komunikimin e shpejtë dhe efikas; iii. organizimit të trajnimeve të përbashkëta për prokurorët dhe oficerët e policisë gjyqësore;
- Përmirësimit të shkëmbimit të informacionit nëpërmjet: i. zhvillimit të sistemeve të integruara të shkëmbimit të të dhënave për të lehtësuar qasjen e shpejtë në informacionin e nevojshëm për kontrollin dhe monitorimin; ii. krijimit të mekanizmave të monitorimit për të vlerësuar efektivitetin e bashkëpunimit midis prokurorisë; iii. kryerja e vlerësimeve periodike të bashkëpunimit për të identifikuar pikat e forta dhe të dobëta, si dhe për të bërë rekomandime për përmirësime.
[bookmark: _Hlk160109942]Ministria e Mbrojtjes[footnoteRef:164], për vitin 2025, rekomandon:  [164:  Kërkuar informacion me shkresën nr. 536 prot., datë 28.1.2025, ardhur përgjigje me shkresën e tyre nr. 899/1 prot., datë 11.2.2025, protokolluar me nr. 536/2 prot., datë 12.2.2025.] 

- Forcimin e bashkëpunimit në luftën kundër krimit kibernetik;
- Rritjen e kapaciteteve të oficerëve të policisë gjyqësore të këtij institucioni;
- Vijimin e bashkëpunimit ndërmjet institucioneve ligjzbatuese kombëtare dhe ndërkombëtare, me qëllim rritjen e cilësisë dhe eficiencës së hetimit të veprave që lidhen me krimin e organizuar në tërësi;
- Rritjen e numrit të operacioneve të përbashkëta kundër veprimtarive dhe strukturave kriminale, si dhe përdorimit të metodave speciale në hetimet proaktive në luftën kundër krimit të organizuar;
- Shkëmbimin e ndërsjellë të informacioneve mes Prokurorisë së Posaçme dhe strukturave ligjzbatuese, përfshirë dhe agjencitë homologe ndërkombëtare, në lidhje me veprat penale në fushën e terrorizmit.
Në kuadër të forcimit të bashkëpunimit ndërinstitucional, Prokuroria e Përgjithshme për rritjen e cilësisë dhe eficiencës në hetimin dhe ushtrimin e ndjekjes penale dhe prioriteteve në luftën kundër kriminalitetit i ka kushtuar një vëmendje të veçantë bashkëpunimit dinamik në nivel vendor në punën e përditshme të drejtuesve, prokurorëve dhe oficerëve të policisë gjyqësore. Bashkëpunimi në nivel qendror dhe vendor ka vijuar edhe kuadër të realizimit të detyrimeve të marra përsipër në marrëveshje të përbashkëta të Prokurorisë së Përgjithshme, me Prokurorinë e Posaçme, me Ministrinë e Brendshme dhe Ministrinë e Financave dhe Ekonomisë, dhe Drejtorinë e Përgjithshme të Policisë së Shtetit, Drejtorinë e Përgjithshme të Parandalimit të Pastrimit të Parave, Drejtorinë e Përgjithshme të Tatimeve, Drejtorinë e Përgjithshme të Doganave, Kontrollin e Lartë të Shtetit, Inspektoratin e Lartë të Deklarimit dhe Kontrollit të Pasurive dhe Konfliktit të Interesave, etj.
Në vijim të bashkërendimit të punës për përcaktimin e rregullave të unifikuara, lidhur me përkthimin e akteve në marrëdhëniet juridiksionale me autoritetet e huaja në çështjet penale, ndërmjet Prokurorisë së Përgjithshme, Ministrisë së Drejtësisë dhe Prokurorisë së Posaçme kundër Korrupsionit dhe Krimit të Organizuar, është miratuar udhëzimi i përbashkët nr. 6, “Për përcaktimin e rregullave të detajuara për formën e kërkesës, procedurën dhe përkthimin e akteve në marrëdhëniet juridiksionale me autoritetet e huaja në çështjet penale”. Vlen të përmendet, gjithashtu, bashkëpunimi me zyrën e Prokurorit të Përgjithshëm Evropian, e cila në vitin 2024 ka dërguar pranë Prokurorisë së Përgjithshme, në rrugë elektronike, kërkesën për ndihmë juridike së Zyrës së Prokurorit Publik Evropian në Romë/Itali, në kuadër të çështjes penale për veprat penale “Mashtrim i rëndë për marrjen e fondeve publike; mashtrim i rëndë për marrjen e fondeve publike evropiane dhe krime të tjera në fushën e taksave”. 
Për t’u theksuar është edhe marrëveshja për krijimin e një skuadre të përbashkët hetimore, në qershor 2024, ndërmjet njërës nga prokuroritë shqiptare të juridiksionit të përgjithshëm dhe prokurorisë kompetente kosovare, pasi pas hetimeve të kryera rezulton se shtetas shqiptarë dhe kosovarë janë përfshirë në aktivitetin kriminal të trafikimit dhe mbajtjes pa leje të armëve dhe municioneve luftarake. Aktiviteti hetimor në kuadër të kësaj skuadre mbështetet financiarisht nga institucionet respektive, si dhe nëse do të lind nevoja nga ana e projektit të menaxhuar nga Eurojust, WB CRIM JUST – Rritja e bashkëpunimit ndërkufitar në drejtësinë penale në Ballkanin Perëndimor. Kjo është skuadra e parë e përbashkët hetimore e krijuar në prokuroritë e juridiksionit të përgjithshëm.
Prokurori i përgjithshëm, në kuadrin e kërkesave të Rezolutës së Kuvendit dhe rekomandimeve të Këshillit të Ministrave, si dhe në kuadrin e implementimit të reformës ligjore në sistemin e prokurorisë, me synim për të normuar veprimtarinë administrative dhe procedurale në prokuroritë me juridiksion të përgjithshëm, gjatë vitit 2024, ka nxjerrë akte të reja normative dhe/ose ndryshime/plotësime të atyre në fuqi, si dhe ka nënshkruar një sërë marrëveshjesh të përbashkëta ndërmjet Prokurorisë së Përgjithshme me Ministrinë e Brendshme, Ministrinë e Drejtësisë dhe Prokurorinë e Posaçme kundër Korrupsionit dhe Krimit të Organizuar, me Prokurorinë e Përgjithshme të Republikës së Azerbajxhanit dhe Prokurorinë Federale të Belgjikës.
Me qëllim forcimin e luftës kundër informalitetit duke rritur numrin e çështjeve të regjistruara e të dërguara për gjykim për grupveprat penale në fushën e taksave dhe tatimeve, Prokuroria e Përgjithshme ka hartuar udhëzimin e përgjithshëm nr. 5/2024, të memorandumit të bashkëpunimit “Për rritjen e efektivitetit në hetimet që lidhen me pastrimin e parave, financimin e terrorizmit, krimet financiare dhe sekuestrimin e konfiskimin e aseteve kriminale, në funksion të përmbushjes së rekomandimeve të KSA-së e FATF-së dhe planit të veprimit ICRG/FATF” dhe udhëzimit të përgjithshëm nr. 10/2020, “Për masat administrative dhe procedurale për rritjen e efektivitetit në luftën kundër pastrimit të parave e krimeve financiare dhe financimin e terrorizmit, dhe në hetimet pasurore në prokuroritë me juridiksion të përgjithshëm”.
Në kushtet kur veprimtaria kriminale ndërmjet teknologjisë dhe drejtuar asaj, është gjithmonë e më tepër në rritje, janë marrë masa për të rritur kapacitetet profesionale në hetimin e këtyre veprave penale dhe prokurori i përgjithshëm ka zhvilluar një takim me ambasadorin e OSBE-së në Tiranë, ku u diskutua për bashkëpunimin e deritanishëm dhe asistencën e dhënë nga OSBE-ja për sistemin e prokurorive të juridiksionit të përgjithshëm në organizimin e trajnimeve për prokurorët dhe oficerët e policisë gjyqësore me fokus te provat elektronike dhe krimi kibernetik, në kuadër edhe të manualit përkatës, hartimi i të cilit u realizua nga OSBE-ja.
Prokuroria e përgjithshme ka nxjerrë qarkoren nr. 1009, prot. datë 26.7.2024, lidhur me bashkëpunimin me Njësinë e Koordinimit 24/7 në Drejtorinë e Përgjithshme të Policisë së Shtetit, pjesë e Drejtorisë së Hetimit të Krimit Kibernetik, për të siguruar ndihmë teknike, lidhur me krimin kibernetik, informacion nga pika kontakti të shteteve të tjera për marrjen e provave, informacion për vendndodhjen e personave të dyshuar, si dhe çdo informacion tjetër të domosdoshëm për hetimin e veprave penale në këtë fushë.
Ndihma e ndërsjellë juridike me autoritetet e huaja, është shumë e rëndësishme në hetimin dhe përfundimin e suksesshëm të hetimit të krimit kibernetik dhe nga të dhënat për vitin 2024 rezultojnë 97 kërkesa për ndihmë juridike, 85 prej të cilave janë letërporosi për jashtë. Gjithashtu, në kuadër të bashkëpunimit ndërinstitucional, vlen për t’u theksuar mbështetja nga ana e Prokurorisë së Posaçme, e cila ka vënë në dispozicion ekspertizën e saj teknologjike për hetimin e çështjeve të rëndësishme në prokurori të juridiksionit të përgjithshëm.
[bookmark: _Hlk162433271]Në kuadër të bashkëpunimit ndërinstitucional, nga të dhënat e paraqitura për vitin 2024, rezulton se Prokuroria e Posaçme kundër Korrupsionit dhe Krimit të Organizuar ka vijuar bashkëpunimin ndërinstitucional me Prokurorinë e Përgjithshme, prokuroritë e juridiksionit të përgjithshëm, policinë gjyqësore, policinë e shtetit dhe agjencitë e tjera të zbatimit të ligjit. Ky bashkëpunim ka qenë i vazhdueshëm dhe pa pengesa, në funksion të zbatimit të ligjit për luftën kundër terrorizmit dhe krimit të organizuar, parandalimit dhe ndëshkimit të autoreve të veprave të tilla penale.
Gjatë vitit 2024, numri i hetimeve të filluara nga Prokuroria e Posaçme për shkak të kallëzimeve nga institucionet publike ka shkuar në 24, duke pësuar një rritje me rreth 66,6% krahasuar me vitin 2023 ku numri ishte 12, ndërkohë që hetimet e filluara për shkak të kallëzimeve nga Policia e Shtetit kanë pësuar një rënie në masën rreth 70,8%. Për vitin 2024, pranë Prokurorisë së Posaçme janë depozituar në total 300 kallëzime penale, prej të cilave rreth 8,3% e rasteve nuk kanë qenë në kompetencë të Prokurorisë së Posaçme. Në funksion të ndjekjes penale dhe në respektim të dispozitave ligjore të ndarjes së kompetencës lëndore për veprat penale, gjatë vitit 2024, Prokuroria e Posaçme pasi ka kryer hetimet e plota, ka transferuar pranë prokurorive të rretheve gjyqësore 87 procedime penale me 114 persona të hetuar, numër i njëjtë procedimesh të transferuara me atë të vitit 2023.
Me qëllim forcimin e bashkëpunimit ndërkombëtar në kuadër të luftës kundër krimit të organizuar, në vitin 2024, Prokuroria e Posaçme ka nënshkruar 3 marrëveshje të reja bashkëpunimi me prokuroritë e shteteve të ndryshme të Bashkimit Evropian dhe Rajonit, e konkretisht:
4. Marrëveshja e bashkëpunimit ndërmjet drejtorit të përgjithshëm të Agjencisë Kombëtare kundër Krimit të Mbretërisë së Bashkuar të Mbretërisë së Madhe dhe Irlandës së Veriut (NCA) dhe Strukturës së Posaçme kundër Korrupsionit dhe Krimit të Organizuar, nënshkruar më datë 22.2.2024;
5. Memorandumi i mirëkuptimit mbi bashkëpunimin ndërmjet Strukturës së Posaçme kundër Korrupsionit dhe Krimit të Organizuar të Republikës së Shqipërisë dhe Prokurorisë së Përgjithshme të Mbretërisë së Spanjës, nënshkruar më datë 11.04.2024;
6. Memorandumi i Mirëkuptimit mbi Bashkëpunimin ndërmjet Prokurorisë së Posaçme kundër Korrupsionit dhe Krimit të Organizuar të Republikës së Shqipërisë dhe Prokurorisë Speciale të Malit të Zi, nënshkruar më datë 17.12.2024.
Gjatë vitit 2024, Prokuroria e Posaçme ka vijuar bashkëpunimin ndërkombëtar me autoritetet e huaja bazuar në Konventat e Këshillit të Evropës dhe Konventat e Kombeve të Bashkuara, si dhe në marrëveshje dypalëshe ku Republika e Shqipërisë është palë.
Në kuadër të përdorimit dhe rritjes së metodave proaktive për ndjekjen e hetimeve penale, bashkëpunimi me partnerët ndërkombëtarë si metodë hetimi nëpërmjet krijimit të skuadrave të përbashkëta hetimore është intensifikuar.
[bookmark: _Hlk162433096]Gjatë vitit 2024, nga Sektori për Bashkëpunimin Ndërkombëtar dhe Hetimet e Përbashkëta pranë Prokurorisë së Posaçme kundër Korrupsionit dhe Krimit të Organizuar, janë trajtuar 70 kërkesa për ndihmë të ndërsjellë juridike të transmetuara nga autoritetet gjyqësore të huaja, ku krahasuar me vitin 2023[footnoteRef:165] rezulton rritje prej 22 kërkesash më shumë ose me një rritje prej 45.8%. [165:  Për vitin 2023 janë trajtuar 48 kërkesa për ndihmë juridike të ardhur nga jashtë vendit.] 

Ndarja sipas objektit të këtyre 70 kërkesave për ndihmë të ndërsjellë juridike të transmetuara nga autoritetet gjyqësore të huaja, është si vijon: 60 kërkesa me objekt kryerjen e veprimeve të ndryshme hetimore; 7 kërkesa me objekt kontroll ambientesh; 3 kërkesa me objekt sekuestrimin e pasurive. Nga totali i kërkesave të transmetuara nga autoritetet e huaja janë ekzekutuar 56 kërkesa për ndihmë juridike. Ndërkohë 14 kërkesa për ndihmë juridike të cilat janë administruar në fund të vitit 2024, janë mbartur në vitin 2025 dhe janë në fazë ekzekutimi.
[bookmark: _Hlk162433131]Për nevoja të hetimeve në kuadër të forcimit të luftës kundër krimit të organizuar, trafikimit dhe krimeve të tjera të rënda, për vitin 2024, nga ana e Prokurorisë së Posaçme kundër Korrupsionit dhe Krimit të Organizuar janë përpiluar 163 kërkesa për ndihmë të ndërsjellë juridike drejtuar autoriteteve të huaja, me një rritje prej 42 kërkesa më tepër se vjet ose me një rritje prej 34,7%[footnoteRef:166].  [166:  Për vitin 2023 janë 121 kërkesa për ndihmë të ndërsjelltë juridike drejtuar autoriteteve gjyqësore të huaja nga Prokuroria e Posaçme.] 

Për sa i përket skuadrave të përbashkëta hetimore me autoritetet e huaja, gjatë vitit 2024 janë ngritur 10 skuadra të reja, ndërkohë që vijojnë hetimet edhe në kuadër të 27 skuadrave të përbashkëta hetimore të ngritura në periudhën paraardhëse[footnoteRef:167]. [167:  Në raportin vjetor të SPAK për vitin 2023 cilësohej se për vitet 2020–2023 ishin krijuar 32 skuadra. Ndërsa në materialin e përcjellë nga SPAK për vitin 2024 konstatohet pasaktësi, pasi njëherë shprehet se, bashkë me vitin 2024 janë 27 skuadra hetimore dhe më pas shprehet se, krahas 10 skuadrave të reja janë edhe 27 skuadra paraardhëse.] 

Në lidhje me ekzekutimin e vendimeve penale për vitin 2024 janë ekzekutuar 2046 vendime gjykate, e cila shënon një rritje në masën rreth 22.6%, në krahasim me 1669 vendime për vitin 2023.

